തുണിത്തരങ്ങള്‍ക്കു വില കൂടില്ല; ജി എസ് ടി വര്‍ധന തീരുമാനം മാറ്റി\nനികുതി അഞ്ച് ശതമാനത്തില്‍നിന്ന് 12 ആയി ഉയര്‍ത്തുന്നതിനെ ചില സംസ്ഥാനങ്ങളും വ്യവസായ സ്ഥാപനങ്ങളും എതിര്‍ത്തതിനെത്തുടര്‍ന്നാണ് ജി എസ് ടി കൗണ്‍സിലിന്റെ തീരുമാനം\nUpdated: December 31, 2021 4:41:50 pm\nന്യൂഡല്‍ഹി: തുണിത്തരങ്ങളുടെ ചരക്ക്, സേവന നികുതി (ജി എസ് ടി) നിരക്ക് 12 ശതമാനമായി ഉയര്‍ത്തുന്നത് തല്‍ക്കാലം നടപ്പാക്കേണ്ടെന്ന് ജി എസ് ടി കൗണ്‍സില് തീരുമാനിച്ചു. കേന്ദ്ര ധനമന്ത്രി നിര്‍മല സീതാരാമനാണു തീരുമാനം അറിയിച്ചത്.\nതുണിത്തരങ്ങളുടെ ജി എസ് ടി നിരക്ക് അഞ്ച് ശതമാനത്തില്‍നിന്ന് 12 ശതമാനമായി വര്‍ധിപ്പിച്ചത് 2022 ജനുവരി ഒന്നു മുതല് പ്രാബല്യത്തില് വരാനിരിക്കെയാണു പുതിയ തീരുമാനം. അടിയന്തര വ്യവസ്ഥ പ്രകാരമാണ് യോഗം വിളിച്ചതെന്ന് മന്ത്രി വാര്‍ത്താസമ്മേളനത്തില് അറിയിച്ചു.\n2021 സെപ്തംബറില് നടന്ന കൗണ്‍സില് യോഗത്തിലാണ് നികുതി ഘടന മാറ്റുന്ന തീരുമാനമുണ്ടായത്. ഇതു മാറ്റിവയ്ക്കണമെന്ന് ഗുജറാത്ത് ധനമന്ത്രി ആവശ്യപ്പെട്ടതിനെത്തതുടര്‍ന്നാണ് യോഗം വിളിച്ചതെന്ന് നിര്‍മല സീതാരാമന് പറഞ്ഞു.\n2019 മുതല്, ഏകദേശം 10 ഇനങ്ങളില് വിപരീത നികുതി ഘടനയില് അത്തരം തിരുത്തല് ജിഎസ്ടി കൗണ്‍സില് പരിഗണിച്ചിരുന്നുവെന്നു മന്ത്രി പറഞ്ഞു.\nനികുതി അഞ്ച് ശതമാനത്തില്‍നിന്ന് 12 ആയി ഉയര്‍ത്തുന്നതിനെ ചില സംസ്ഥാനങ്ങളും വ്യവസായ സ്ഥാപനങ്ങളും എതിര്‍ത്തതിനെത്തുടര്‍ന്നാണ് ജി എസ് ടി കൗണ്‍സിലിന്റെ തീരുമാനം.\nനിര്‍ദിഷ്ട നിരക്ക് വര്‍ധന പിന്‍വലിക്കണമെന്ന് കഴിഞ്ഞയാഴ്ച, പശ്ചിമ ബംഗാള് മുഖ്യമന്ത്രി മമത ബാനര്‍ജിയുടെ മുഖ്യ ഉപദേഷ്ടാവ് അമിത് മിത്ര, നിര്‍മല സീതാരാമനോട് ആവശ്യപ്പെട്ടിരുന്നു. പുതിയ നിരക്ക് ഘടന ദേശീയതലത്തില് ഒരു ലക്ഷത്തോളം തുണിത്തര നിര്‍മാണ യൂണിറ്റുകള് അടച്ചുപൂട്ടുന്നതിനു കാരണമാകുമെന്നും 15 ലക്ഷം തൊഴിലവസരങ്ങള് നഷ്ടപ്പെടുത്തുമെന്നും അദ്ദേഹം ചൂണ്ടിക്കാട്ടിയിരുന്നു.\nAlso Read: പറവൂർ കൊലപാതകം: സഹോദരിയോട് മാതാപിതാക്കൾക്ക് കൂടുതലിഷ്ടം; ജീവനോടെ തീ കൊളുത്തിയെന്ന് പ്രതി\nWeb Title: Gst rate hike on textiles nirmala sitharaman gst council meeting key announcements


‘ഇതാണ് അയാളുടെ മുഖം’; അശ്ലീലദൃശ്യങ്ങൾ പുറത്തുവിടുമെന്ന് ഭീഷണി; യുവാവിനെതിരെ നമിത\nസ്വന്തം ലേഖകൻ March 18, 2020 09:37 PM IST\nഅശ്ലീലദൃശ്യങ്ങള് പുറത്ത് വിടുമെന്ന് നിരന്തരമായി ഭീഷണിപ്പെടുത്തിയ യുവാവിനെതിരെ സമൂഹമാധ്യമങ്ങളിൽ പോസ്റ്റിട്ട് നമിത. ഇന്‍സ്റ്റാഗ്രാമില് അയാളുടെ ചിത്രവും അക്കൗണ്ട് വിവരങ്ങളും പുറത്ത് വിട്ടാണ് നമിത രംഗത്ത് വന്നത്. ഒട്ടേറെ പേരാണ് താരത്തെ പിന്തുണച്ച് രംഗത്തെത്തിയിരിക്കുന്നത്.\nനമിതയുടെ കുറിപ്പ് വായിക്കാം:\n‘വൃത്തികെട്ട മനസാണ് ഇയാളുടേത്. എന്റെ അക്കൗണ്ടിൽ നേരിട്ട് മെസേജ് അയച്ചിരിക്കുന്നു. ഹായ് ഐറ്റം, എന്ന് വിളിച്ചായിരുന്നു എല്ലാത്തിന്റെയും തുടക്കം. ഞാന് ചോദിച്ചു. അപ്പോള് ആരോ അയാളുടെ അക്കൗണ്ട് ഹാക്ക് ചെയ്തു എന്നായിരുന്നു മറുപടി. പിന്നീട് ഭീഷണി. എന്റെ അശ്ലീലദൃശ്യങ്ങള് കണ്ടിട്ടുണ്ടെന്നും അത് അയാള് ഓണ്‍ലൈനില് പോസ്റ്റ് ചെയ്യുമെന്നും പറഞ്ഞ് ഭീഷണിപ്പെടുത്തി. ഞാന് പറഞ്ഞു, ദയവായി നീ അത് ചെയ്യ്, ജനങ്ങളെ അഭിമുഖീകരിക്കാന് എനിക്ക് പേടിയില്ല.\n‘ഇതാണ് അയാളുടെ മുഖം, വൃത്തിക്കെട്ട മനസ്സിന് ഉടമ, സ്ത്രീകളെ എന്തു വേണമെങ്കിലും പറയാന് തനിക്ക് അവകാശമുണ്ടെന്ന് ധരിച്ച് വച്ചിരിക്കുന്ന വ്യക്തി. എന്റെ മൗനത്തെ എന്റെ ബലഹീനതയായി കാണരുത്. ഒരു യഥാര്‍ഥ പുരുഷന് മാത്രമേ സ്ത്രീകളെ ബഹുമാനിക്കാന് കഴിയൂ. കാരണം മറ്റുള്ള സ്ത്രീകളെ അപമാനിക്കുമ്പോള് അത് സ്വന്തം അമ്മയെ അപമാനിക്കുന്നതിന് തുല്യമാണെന്ന് അയാള്‍ക്ക് അറിയാം. സ്ത്രീകളെ ബഹുമാനിക്കാന് പഠിക്കൂ.’- നമിത കുറിച്ചു.


QATAR TIMES : മിഡിലീസ്റ്റിലെ മലയാളം ഓൺലൈൻ പത്രങ്ങളിൽ ഒന്നാം സ്ഥാനത്ത്!.: ഖത്തര്-ബഹ്റൈന് കോസ് വേ നിര്‍മാണം ജനുവരി ഒന്നിന് തുടങ്ങും\nഖത്തര്-ബഹ്റൈന് കോസ് വേ നിര്‍മാണം ജനുവരി ഒന്നിന് തുടങ്ങും\nദോഹ:ഖത്തര്-ബഹ്റൈന് കോസ് വേ നിര്‍മാണം ജനുവരി ഒന്നിന് തുടങ്ങുമെന്ന് സൂചന. 40 കിലോമീറ്റര് ദൂരമുള്ള പാലം നാലുവര്‍ഷം കൊണ്ട് പൂര്‍ത്തിയാകുമെന്ന് കരുതുന്നു. സമുദ്രത്തിനുകുറുകെയുള്ള ലോകത്തെ ഏറ്റവും നീളമുള്ള പാതയാണിത്.\nഭൂമിയിലും സമുദ്രത്തിലും നടത്തുന്ന പാരിസ്ഥിതികാഘാത പഠനം പൂര്‍ത്തിയായി. കോസ് വേ ബഹ്റൈനില് പ്രവേശിക്കുന്ന അസ്കര് ഗ്രാമത്തില് ബഹ്റൈന് സെന്റര് ഫോര് സ്റ്റഡീസ് ആന്റ് റിസര്‍ച്ച് (ബി.സി. എസ്.ആര്) വിശദമായ സാമൂഹിക-സാമ്പത്തികാഘാത പഠനം നടത്തിയിരുന്നു.\nഖത്തറും ബഹ്റൈനും തമ്മില് വാണിജ്യ-സേവന കൈമാറ്റം നടത്താനുതകുന്ന ഏറ്റവും നിര്‍ണായക പദ്ധതിയാണിത്. ഭൌമശാസ്ത്ര, നാവിക, സമുദ്ര സര്‍വേ നേരത്തെ ആരംഭിച്ചിരുന്നു. അറേബ്യന് ഗള്‍ഫ് സമുദ്രത്തിലെ രാസഘടകങ്ങളും ജലജീവികളും പാലത്തിന്റെ ആയുസ്സിനെ എങ്ങനെ ബാധിക്കുമെന്ന് പഠിക്കാനായിരുന്നു സമുദ്രസര്‍വേ.\nപാലം നിര്‍മാണം ഇരുഭാഗത്തുനിന്നും ഒരേസമയം തുടങ്ങും. ഖത്തറിലെ ശമാല് ഭാഗത്തുനിന്നാണ് പാലം പണിയുക. 40 കിലോമീറ്ററില് 22 കി.മീ. പാലവും 18 കി.മീ. നീളത്തില് ഇരുഭാഗത്തും കടല് നികത്തിയുള്ള ചിറകളുമായിരിക്കും. ബഹ്റൈനെയും സൌദിയെയും ബന്ധിപ്പിക്കുന്ന 25 കി.മീ. നീളമുള്ള കോസ്വേയില് 12 കി.മീ. പാലവും ബാക്കി ചിറയുമാണ്. പാലത്തിന്റെ സ്പാനുകളില് രണ്ടെണ്ണം കപ്പലുകള്‍ക്ക് കടന്നുപോകാന് സാധിക്കുംവിധം സജ്ജീകരിക്കും.\nപാലത്തിലൂടെയുള്ള ഇരട്ടവരി അതിവേഗ പാത 35 മീറ്റര് വീതിയിലായിരിക്കും. ഇതിനുപുറമെ ഒറ്റവരി എമര്‍ജന്‍സി പാതയുമുണ്ടാകും. വൈദ്യുതി, എണ്ണ പൈപ്പ്ലൈനുകളും കോസ്വേയിലൂടെയുണ്ടാകും. പാലത്തിന്റെ ഭാഗമായി നിര്‍മിക്കുന്ന അതിവേഗ റെയില്‍പാത യാത്രയും ചരക്കുനീക്കവും ഉദ്ദേശിച്ചാണ്.\nടോള്, ഇമിഗ്രേഷന്, കാര് ഇന്‍ഷൂറന്‍സ് പരിശോധന, കസ്റ്റംസ് പരിശോധന എന്നിവ ഖത്തര് അതിര്‍ത്തിയിലായിരിക്കും. കോസ്വേ നിര്‍മാണത്തിന് 300 കോടി ഡോളര് ചെലവുവരും. 2013ല് ഗതാഗതയോഗ്യമാകുമെന്ന് കരുതുന്നു. സ്നേഹപ്പാലം എന്നറിയപ്പെടുന്ന കോസ് വേ ഇരുരാജ്യങ്ങള്‍ക്കുമിടയില് സഞ്ചാരസമയം അര മണിക്കൂറായി കുറക്കും. ഇപ്പോള് ഖത്തറില് നിന്ന് സൌദി അറേബ്യയും സൌദി കോസ് വേയും കടന്ന് ബഹ്റൈനിലെത്താന് അഞ്ചര മണിക്കൂര് വേണം.\nഎഴുതിയത് മുഹമ്മദ് സഗീർ പണ്ടാരത്തിൽ at 12:45:00 PM\nഖത്തര്-ബഹ്റൈന് കോസ് വേ നിര്‍മാണം ജനുവരി ഒന്നിന് തുടങ്ങുമെന്ന് സൂചന. 40 കിലോമീറ്റര് ദൂരമുള്ള പാലം നാലുവര്‍ഷം കൊണ്ട് പൂര്‍ത്തിയാകുമെന്ന് കരുതുന്നു. സമുദ്രത്തിനുകുറുകെയുള്ള ലോകത്തെ ഏറ്റവും നീളമുള്ള പാതയാണിത്.


ശരീരം തളര്‍ന്നിട്ടും തളരാത്ത മനസ്സുമായി ദീപു ജീവിതവുമായി പടവെട്ടി; കോവിഡ് പ്രതിസന്ധിയില് ഇനിയെന്തെന്നറിയാതെ ഒരു ചെറുപ്പക്കാരന് – Christian Express News\nശരീരം തളര്‍ന്നിട്ടും തളരാത്ത മനസ്സുമായി ദീപു ജീവിതവുമായി പടവെട്ടി; കോവിഡ് പ്രതിസന്ധിയില് ഇനിയെന്തെന്നറിയാതെ ഒരു ചെറുപ്പക്കാരന്\nകോവിഡ് തെരുവിലേക്ക് വലിച്ചെറിഞ്ഞ അനേക ജീവിതങ്ങളില് ഒന്നാണ് ചേര്‍ത്തലയിലെ ദീപു എന്ന് 39 കാരന്റേത്. ശരീരം മുഴുവന് തളര്‍ന്നിട്ടും തോല്‍ക്കാത്ത മനസുമായി ജീവിതത്തോട് പൊരുതിയ ദീപു ഇന്ന് തോല്‍വി സമ്മതിക്കുകയാണ്. കാരണം കോവിഡും ലോക്ഡൗണും അത്രമേല് ജീവിതത്തെ മാറ്റിമറിച്ചിരിക്കുന്നു.\nചേര്‍ത്തല റയില്‍വേ സ്റ്റേഷന് മുന്നില് ദേശീയപാതയോട് ചേര്‍ന്നുള്ള പുറമ്ബോക്കില് അടഞ്ഞ് കിടക്കുന്ന തട്ടുകടകള്‍ക്കുള്ളില് തുടിക്കുന്ന ഒരു ജീവനുണ്ട്. ദീപു എന്നാണ് ആ ചെറുപ്പക്കാരന്റെ പേര്. പേശികള് തളര്‍ത്തുന്ന രോഗത്തോട് തോല്‍ക്കാന് മനസില്ലാതെ തളര്‍ന്ന ശരീരവും കരുത്താര്‍ന്ന മനസുമായി എട്ട് വര്‍ഷം മുമ്ബ് ഇടുക്കിയില് നിന്നും ആലപ്പുഴയിലേക്ക് വണ്ടികയറിയതാണ് ദീപു. നിശ്ചലമായിക്കൊണ്ടിരിക്കുന്ന ശരീരത്തെക്കാള് ജീവിതത്തെ തിരിച്ചടിച്ചത് കോവിഡ് എന്ന മഹാവ്യാധിയാണ്. മനുഷ്യന് വീടുകളിലേക്ക് ചുരുക്കപ്പെട്ടപ്പോള് ഏകവരുമാന മാര്‍ഗമായ ലോട്ടറി വില്‍പ്പന നിലച്ചു. വാടകവീട്ടില് നിന്നും ഇറക്കപ്പെട്ടതോടെ ജീവിതം തെരുവില്. ഇരുളില് കരുണയുടെ വെളിച്ചമായാണ് അക്ഷയും മുരുകേശന് ചേട്ടനും തെരുവില് ദീപുവിനെ കണ്ടെത്തിയത്. ദിവസേന എത്തി മുരുകേശനും അക്ഷയുമാണ് ദീപുവിന്‍്റെ കുളിയടക്കമുള്ള പ്രഭാതകര്‍മ്മങ്ങള് നിര്‍വഹിക്കുക. പിന്നീട് തളര്‍ന്ന ദീപുവിനെ രണ്ടാളും ചേര്‍ന്ന് പൊക്കി വാഹനത്തില് ഇരുത്തും.\nകാല് ബല്‍റ്റിട്ട് പൂട്ടി ഉറപ്പിച്ചു കൊടുത്താല് ദീപു വാഹനം ഓടിക്കും. പിന്നീട് യാത്ര അക്ഷയുടെ വീട്ടിലേക്കാണ്. അവിടെ എത്തി ഭക്ഷണം കഴിക്കും. ആകെ ഒരു നേരമാണ് ആഹാരം കഴിക്കുക. പിന്നെ മഴയും കാറ്റുമൊക്കെ ഏറ്റ് തട്ടുകടക്കുള്ളില് ഒറ്റയ്ക്കാണ്.\nലോക്ക്ഡൗണ് പ്രതിസന്ധി തുടങ്ങുന്നതിന് മുമ്ബ് ദിവസേന മുന്നൂറോളം ലോട്ടറി ടിക്കറ്റുകള് വിറ്റിരുന്ന ആളാണ് ദീപു. വാടകയടക്കം നല്‍കാന് ആ തുക മതിയായിരുന്നു. റെയില്‍വേ സ്റ്റേഷനോട് ചേര്‍ന്നുള്ള ബസ് സ്റ്റാന്‍ഡില് നിന്ന് തുടങ്ങിയതാണ് അക്ഷയ് എന്ന സകൂള് വിദ്യാര്‍ത്ഥിയുമായുള്ള സൗഹൃദം. ദീപുവാങ്ങി നല്‍കാറുണ്ടായിരുന്ന ചായ കുടിയില് നിന്ന് തുടങ്ങിയ കൂട്ട് ഇന്ന് ദീപുവിന് താങ്ങാണ്. ആ യത്രകളിലെവിടെയോ വന്ന് ചേര്‍ന്നതാണ് മുരുകേശനും.\nപരലരാത്രികളിലും പ്ലാസ്റ്റിക്ക് ഷീറ്റുകളുടെ മറവ് തകര്‍ത്ത് തെരുവുനായ്ക്കള് ദീപുവിനെ തേടിയെത്തും, കാലിലെ മുറിവില് നോക്കി നില്‍ക്കും.ഒന്നങ്ങാന് പോലുമാകാതെ ദീപു ഒച്ചയിടും പക്ഷെ അതിനും പരിമിതികളുണ്ട് കാരണം തട്ടുകടയില് നിന്ന് മാറണമെന്ന നിര്‍ദ്ദേശം റെയില്‍വേപ്പോലീസിന്റെതായി ദീപുവിന് ലഭിച്ചു കഴിഞ്ഞു.\nTOP NEWS| ഭാരത മണ്ണിൽ ക്രിസ്തുവിന്റെ സുവിശേഷത്തിനായി വീണ്ടും ഒരു രക്തസാക്ഷി


Kriti Kharbanda: I have beenabig fan of Dulquer Salmaan - Malayalam Filmibeat\n38 min ago നയന്‍താരയെ നിഴലിലേക്ക് സജസ്റ്റ് ചെയ്തത് ചാക്കോച്ചന്, തുറന്നുപറഞ്ഞ് സംവിധായകന്\n42 min ago ഞാന് വാരിവലിച്ച് സിനിമകള് ചെയ്യാന് കാരണം എന്റെ ആര്‍ത്തിയാണ്, ഉദാഹരണ സഹിതം മമ്മൂട്ടി പറയുന്നു\n1 hr ago ചിരഞ്ജീവി പറഞ്ഞത് തന്നെ സംഭവിച്ചു; അനന്തരവനെ കൈയിലെടുത്തപ്പോള് തോന്നിയ വികാരത്തെ കുറിച്ച് ധ്രുവ\nദുൽഖറിനോട് അസ്ഥിയിൽ പിടിച്ച ആരാധന!! ഒരുമിച്ച് അഭിനയിക്കണം, ഡിക്യൂവിന് വേണ്ടി നടിമാർ രംഗത്ത്\n| Updated: Monday, August 27, 2018, 13:39 [IST]\nമലയാളത്തിലെ യുവതാരങ്ങളിൽ പ്രേക്ഷകരുടെ ഇടയിൽ വൻ സ്വാധീനമുള്ള ഒരു താരമാണ് ദുൽഖർ സൽമാൻ. വളരെ ചെറിയകാലം കൊണ്ട് തന്നെ സിനിമയിൽ തന്റേതായ സ്ഥാനം ഉണ്ടാക്കിയെടുക്കാൻ ദുൽഖറിനു കഴിഞ്ഞിട്ടുണ്ട്. അതിനു തെളിവാണ് ദുൽഖറിന്റെ അന്യഭാഷ ചിത്രങ്ങൾ. മലയാളത്തിൽ മികച്ച പ്രകടനം കാഴ്ചവെച്ച താരങ്ങൾ മാത്രമാണ് ബോളിവുഡ് എന്ന സ്വപ്ന ലോകത്ത് എത്തിയിരിക്കുന്നത്.\nര‍ഞ്ജിനി പുറത്താകാൻ കാരണം വോട്ടല്ല!! അത് സാബുവിന് അറിയാം? പുറത്തു പോകാൻ കാരണം ഇത്?\nദുൽഖർ സൽമാന്റെ ആദ്യം ബോളിവുഡ് ചിത്രമായി കർവാൻ. സമ്മിശ്ര പ്രതികരണമായിരുന്നു ചിത്രത്തിന് ലഭിച്ചത്. എന്നാൽ ബോളിവുഡിലെ പുതിയ അതിഥി എന്ന നിലയിൽ ഇരു കൈകളും നീട്ടിയാണ് ദുൽഖറിനെ സ്വീകരിച്ചത്. കർവാന് ശേഷം തന്റെ രണ്ടാം ചിത്രത്തിനു വേണ്ടി തയ്യാറെടുക്കുകയാണ് ദുൽഖർ.\nഅദ്ദേഹത്തിൽ നിന്ന് ഒരുപാട് പ്രതീക്ഷിച്ചു!! അതെല്ലാം തകർത്തു,ബിഗ്ബോസിലെ സുഹൃത്തിനെ കുറിച്ച് രഞ്ജിനി\nദി സോയാ ഫാക്ടർ\nസോനം കപൂർ കേന്ദ്രകഥാപാത്രത്തെ അവതരിപ്പിക്കുന്ന ദി സോയാ ഫാക്ടറാണ് ഡിക്യൂവിന്റെ അടുത്ത ചിത്രം. ചിത്രത്തിൽ ഒരു ക്രിക്കറ്ററുടെ വേഷത്തിലാണ് ദുൽഖർ എത്തുന്നത്. അനുജാ ചൗഹാന്റെ നോവലിനെ ആസ്പദമാക്കിയുളളതാണ് ചിത്രം. 1983 ൽ ഇന്ത്യ ലോകകപ്പ് നേടിയ സമയത്ത് ജനിച്ച പെൺകുട്ടിയാണ് സോയ സിംഗ്. ഇവരുടെ ഭാഗ്യം കൊണ്ടാണ്ട് ടീം കപ്പ് നേടിയതെന്നായിരുന്നു വിശ്വാസം. സോയ സിംഗ് എന്ന പെൺകുട്ടിയുടെ ജീവിതത്തിലൂടെയാണ് കഥ മുന്നോട്ട് പോകുന്നത്.\nബോളിവുഡ് നടിമാരും കുഞ്ഞിക്കയുടെ ഫാൻസ് ലിസ്റ്റിൽ\nപ്രേക്ഷകർ മാത്രമല്ല ബോളിവുഡ് നടിമാരും ദുൽഖറിന്റെ ഫാൻസ് ലിസ്റ്റിലുണ്ട്. ദി സോയ ഫാക്ടർ അനോൻസ് ചെയ്തപ്പോൾ തന്നെ ദുൽഖറിനോടൊപ്പം അഭിനയിക്കുന്നതിന്റെ എക്സൈറ്റ് സോനം കപൂർ അറിയിച്ചിരുന്നു. വീരെ ദി വെഡ്ഡിങ് സിനിമയുടേ പ്രമോഷൻ പരിപാടിയിലും സോനം ദുൽഖറിനെ കുറിച്ച് പറഞ്ഞിരുന്നു. ഞാനും അങ്ങനെ തന്നെയാണെന്ന് ദുൽഖറും സോനത്തിന് മറുപടി നൽകിയിരുന്നു\nദുൽഖറിനോടൊപ്പം സിനിമ ചെയ്യണമെന്ന് നടി\nതനിയ്ക്ക് ഇനിയും ദുൽഖറിനോടൊപ്പം സിനിമ ചെയ്യണമെന്ന് ബോളിവുഡ് താരം കൃതി ഖർബന്ദ അറിയിച്ചിരുന്നു. കർവാനിൽ ഡിക്യൂവിന്റെ നായികയായി എത്തിയത് കൃതിയായിരുന്നു. അഞ്ച് മിനിറ്റ് മാത്രം ദൈർഘ്യമുളള വേഷമാണ് താൻ ചെയ്തതെന്നും ഇനിയും അദ്ദേഹത്തിനോടൊപ്പം അഭിനയിക്കാൻ താൽപര്യമുണ്ടെന്നും കൃതി പറഞ്ഞു. ഐഎഎൻഎസിനു നൽകിയ അഭിമുഖത്തിലാണ് താരം ഇക്കാര്യം പറഞ്ഞത്.\nദുൽഖറിന്റെ വലിയ ആരാധികയാണ് താനെന്നും കൃതി പറഞ്ഞു. ഇതുവരയുള്ള ഭൂരിഭാഗം സിനിമകളും കണ്ടിട്ടുണ്ട്. ഓകെ കൺമണിയാണ് തന്റെ പ്രിയപ്പെട്ട ഡിക്യൂ ചിത്രമെന്നും ഇവർ പറഞ്ഞു. കൂടാതെ ഒരുമിച്ച് അഭിനയിക്കണം എന്ന ആഗ്രഹം പ്രകടിപ്പിച്ച് ദുൽഖറിന് സന്ദേശമയച്ചിരുന്നു. അത് പറയേണ്ട കാര്യമുണ്ടോ എന്ന് മറുപടിയും നൽകി. ഒരുമിച്ച് അഭിനയിക്കുക എന്ന ഞങ്ങളുടെ ഭാഗ്യം നടക്കട്ടെ എന്ന് ഞാൻ ആശിക്കുന്നു എന്ന് മറുപടിയും നൽകിയതാണ് കൃതി പറയുന്നഉമ്ട്\nദുൽഖർ ക്യൂട്ട് താരമാണെന്ന് സോനം കപൂർ പറഞ്ഞിരുന്നു. ദുൽഖറിന്റെ ഓകെ കൺമണഇ ചിത്രത്തേയും താര പുകഴ്ത്തി. തനിയ്ക്ക് സിനിമ നന്നായി ഇഷ്ടപ്പെട്ടുവെന്നും സോനം പറഞ്ഞിരുന്നു. കൂടാതെ തെന്നിന്ത്യൻ നായികന്മാർക്കൊപ്പം തനിയ്ക്ക് നന്നയി അഭിനയിക്കാൻ സാധിക്കുമെന്ന് സോനം കൂട്ടിച്ചേർത്ത്. ഇതിനു മുൻപ് ധനുഷിനോടൊപ്പം ഒരു സിനിമ ചെയ്തിരുന്നു.\nRead more about: dulquer salmaan sonam kapoor bollywood hindi movie ദുല്‍ഖര് സല്‍മാന് ഹിന്ദി


ബി ജി എന്' ന്റെ ലോകം: February 2017\nഉരുവായ് പീഢന കാലവും.\nഉണ്ടായ് വരുന്നൊരീ കുഴപ്പം\nഉള്ളിലെ ചിന്തതൻ കുഴപ്പം.!\nകവിത പൂത്ത തലച്ചോറുകൾക്കിന്നു\nവിശന്ന വയറൊന്നു നനയ്ക്കുവാൻ\nകവിത മാത്രം കൈമുതലായുള്ളോർ.\nഉണ്ടു ചുറ്റിലുമിന്നുമാ കോലങ്ങൾ\nമലിനമാക്കിയ ബന്ധങ്ങൾ തൻ ചൂരും.\nലഹരി തിന്നുമാ ചിന്തകളിലെങ്ങുമേ\nനുര നുരയുവാൻ കവിതയില്ലാതായി.\nഅലയടിക്കും വികാരങ്ങൾ ചുറ്റിലും\nമതിമറക്കുന്ന ലോകത്തെ കാട്ടുന്നു.\nഅനുചരരാം ആരാധകർ തന്നുള്ളം\nഅപമാനം നല്കി ശുദ്ധനായ് മാറുന്നു.\nക്കുള്ളിൽ നിന്നയ്യപ്പൻ ചിരിക്കുന്നു.\n......... ബിജു. ജി. നാഥ് വർക്കല\n(അയ്യപ്പൻ പച്ച മനുഷ്യനായിരുന്നു. കവിയും. അനുകരിച്ചാലോ , വിശേഷിപ്പിച്ചാലോ ആകില്ലാർക്കുമങ്ങനെയാകാൻ . നാട്യമല്ലായിരുന്നു അയ്യപ്പൻ )\nജാഫ്ന മുനമ്പു കടന്നോടിയവൻ:\nഅക്ഷരങ്ങളിലൂടെ അഗ്നിശരം തൊടുത്തു\nഉത്തരമില്ലാ ചോദ്യങ്ങളെയും നോക്കി\nപകച്ചു നിൽക്കുന്ന ലോകത്തെ നടുവിരൽ കാട്ടിയോൻ .\nമലയാള മഹിമതൻ മഞ്ജീരധ്വനിയിൽ\nഓർമ്മ വിളക്ക് കത്തിച്ചു നല്കുമ്പോൾ\nനിറയാതെ കണ്ണുകൾ ചിമ്മിപ്പോയോ?\nഒടുവിൽ ഒരു ചോദ്യത്തിനു മുന്നിൽ\nഉത്തരം ശ്വാസം മുട്ടിപ്പിച്ചു നീ ചിരിക്കുമ്പോൾ\nഇടനെഞ്ചു തകർന്നതെന്റെയാണല്ലോ ...\n(ചേരൻ രുദ്രമൂർത്തി എന്ന ശ്രീലങ്കൻ കവിയോടു ഒരു ചോദ്യം ചോദിച്ചു ഞാൻ . താങ്കളുടെ കുടുംബം ? ഈ ലോകത്തെല്ലായിടത്തും ... ഒരു കടൽ സങ്കടം നിറച്ച ഉത്തരം ചിരിയിൽ ചാലിച്ചു തരുമ്പോൾ എന്റെ ഹൃദയത്തിൽ ഒരു കൊളുത്തിപ്പിടയൽ ... ജാഫ്നയിൽ നിന്നും ഉയിരു വാരിപ്പിടിച്ചു തമിഴ്നാടു വഴി ക്യാനഡയിൽ എത്തി നില്കുന്ന ഒരാൾ അതും ഒരു കവി മറ്റെന്തുത്തരം തരാൻ .)\nപിന്നാണ് സോഷ്യലിസം വന്നത്.\nനമ്പൂരിയൊക്കെ തലപ്പത്ത് നിന്നിട്ട്\nഎന്നൊക്കെ കേട്ടു രോമം എണീറ്റത്.\nനമ്മൾ അധികാരത്തിൽ വന്നു.\nനോക്യപ്പം തമ്പ്രാൻ തന്നാ തലപ്പത്ത് .\nഒളിച്ചു കിടന്നോർ കടന്നു പോയി .\nഅധികാരം ല്ലാർക്കും കിട്ടി.\nന്നിട്ടും നമ്മടെ നാട്ടിൽ വന്നില്ലടി\nപുലയൻ ഭരിച്ചു നമ്മൾ മരിക്കില്ലടി.\nഇപ്പഴും തമ്പ്രാക്കൻമാർക്ക് നമ്മൾ പൊലയാണ്.\nഗോസായി മാർ പുറമേയിട്ട പൂണൂൽ\n.......... ബിജു.ജി.നാഥ് വർക്കല\nമനസ്സിൽ കാടിനെ കാമിച്ചവൾ.\nഹൃദയത്തിൽ കടലിനെ സ്നേഹിച്ചവൾ\nജീവിതത്തിൽ നിശബ്ദതയെ പ്രാപിച്ചവൾ\nഒരു തൈ നടുമ്പോൾ\nഒരു തണൽ നടുന്നെന്നു പറഞ്ഞവൾ.\nമണ്ണിന്നരഞ്ഞാണം പോലെൻ പുഴകൾ\nഅവയെ തിരികെ തരാൻ കേഴുന്നു.\nകെട്ടുപോം മുകുളങ്ങളിൽ വേദനിപ്പോൾ.\nകായ് കറി വളർത്തിയും\nമണ്ണിൽ കമിഴ്ന്നു വീണു\nകവിതയിൽ പ്യൂപ്പയായി പുനർജനി തേടുന്നു.\nഒരു കാടിൻ തണുപ്പിലേക്ക് ,\nഒരു കടലിൻ ഇരമ്പലിലേക്ക്\nഒരു വയലേലതൻ പച്ചപ്പിലേക്ക്\nനഗ്നയായി പരിലസിക്കാൻ കൊതിപ്പവൾ.\nഎങ്കിലും നാം മൂകമായി\nPosted by Biju G Nath at 5:17 PM\nഎണ്ണുവാന് കഴിയാത്തതും .....(ദുഃഖത്തിന്റെ തണല് മരം .. ഷിജു എസ് വിസ്മയ )\nകവിതകള് ജീവിതഗന്ധിയാകണം എന്ന് വാശിപിടിക്കാന് ഈ കാലഘട്ടത്തിനു കഴിയും എന്ന് തോന്നുന്നില്ല .. കാരണം കവിത അരമനയില് നിന്നും ഇറങ്ങിയിട്ട് അധികകാലമായില്ല എന്നത് കൊണ്ട് തന്നെ . താളവും ലയവും മേളങ്ങളും കൊണ്ട് നിറഞ്ഞ കവിതാ ലോകത്തെ സാമാന്യ ലോകത്തിന്റെ പോതുധാരയിലേക്ക് കൈ പിടിച്ചു കൊണ്ട് വന്നത് കാല്പനികതയുടെ കവിതാ സങ്കല്‍പ്പങ്ങള് തന്നെയാണ് . കാല്പനികത ചിറകു വിടര്‍ത്തി നിന്ന കാലത്തെ പ്രണയത്തിന്റെ നനുത്ത ഗന്ധം ചൂഴ്ന്നു നിന്നിരുന്നു . പ്രണയമില്ലാതെ കവിതയില്ല എന്നൊരു കാലം നമ്മെ ഭയത്തോടെ നോക്കി നില്‍ക്കുമ്പോള് ആണ് ജീവിതം പ്രണയം മാത്രമല്ല എന്നും ചുറ്റുമുള്ള സാമൂഹ്യഘടനകള് പ്രണയത്തിനപ്പുറം ലോക ജീവിതത്തെ പ്രതിനിധാനം ചെയ്യുന്നുണ്ട് എന്നും നമ്മെ ഓര്‍മ്മിപ്പിച്ചുകൊണ്ട് തീക്ഷ്ണമായ ജീവിതയാഥാര്‍ത്യങ്ങളില് കവിത ഇറങ്ങി വന്നത് . നിലവിലുള്ള ചട്ടങ്ങളെ ഒക്കെത്തന്നെ അത് പാടെ മാറ്റിമറിച്ചുകൊണ്ട് കവിതയുടെ ചടുലമായ പടനീക്കം ആരംഭിച്ചുവെന്നു കാണാം. കവിതയിലെ നവയുഗപ്പിറവിക്കു ക്ഷുഭിത യൗവ്വനങ്ങള് നല്‍കിയ ഉണര്‍വ്വും ഊര്‍ജ്ജവും പിന്നീടങ്ങോട്ട് കവിതയുടെ ലോകത്ത് വളരെ വലിയൊരു വിപ്ലവം തന്നെ കൊണ്ട് വന്നു . സോഷ്യല് മീഡിയയുടെ പ്രഭാവം ആണ് ഒരു തരത്തില് പറഞ്ഞാല് കവിതയിലെ വിപ്ലവത്തിന്റെ മാറ്റത്തെ പുറം ലോകത്തിനു പരിചയപ്പെടുത്തിയത് എന്ന് പറയാം . ഈ മാറ്റത്തെ ഉള്‍ക്കൊള്ളാന് കഴിയാതെ എരിപൊരി സഞ്ചാരം കൊണ്ട പരമ്പരാഗത കവികളും കാവ്യാസ്വാദകരും ആദ്യമാദ്യം കവിതകളെയും എഴുത്തുകാരെയും പുശ്ചത്തോടെ കാണുകയും വേദികളില് അഭിപ്രായം പറഞ്ഞും അസഭ്യം പറഞ്ഞും കളിയാക്കിയും തങ്ങളുടെ മാനസിക വിഷമം പറഞ്ഞു തീര്‍ക്കാന് ശ്രമിച്ചു പരാജയപ്പെടുകയും അവരുടെ മാത്രം വെടിവട്ടങ്ങളില് അത് ഒതുങ്ങിപ്പോകുന്നു എന്ന തിരിച്ചറിയലില് അവരും സോഷ്യല് മീഡിയകളെ ഉപയോഗപ്പെടുത്താന് തീരുമാനിക്കുകയും ചെയ്ത കാഴ്ചയും ഈ കാലഘട്ടത്തിന്റെ സ്വന്തം . മാത്രമല്ല ആ മാധ്യമത്തിലും അവര് ആദ്യമാദ്യം ശ്രമിച്ചത് വൃത്തവും ഭാഷാ പ്രാവീണ്യവും പ്രകടിപ്പിക്കാനും പഠിപ്പിക്കാനും ഉള്ള തീവ്ര ശ്രമങ്ങള് ആണ് . എന്നാല് ഒരിക്കല്‍പ്പോലും അവര്‍ക്ക് അവര് തന്നെ കളിയാക്കിപ്പോന്ന നവമാധ്യമ കവിതാരചനകളെ വിമര്‍ശിച്ചു അതിലെ കവിതയില്ലായ്മയെ പൊളിച്ചു കാണിക്കാനോ കഴിയാതെ പോയതാണ് അവരുടെ തോല്‍വി എന്നവര് തിരിച്ചറിഞ്ഞതെയില്ല . അറിഞ്ഞവര് ഇവിടെ തങ്ങളുടെ ഇടം കൂടി സാധ്യമാക്കാന് ശ്രമിക്കുകയും അതിനായി അവര് പരിശ്രമിക്കുകയും ചെയ്യുന്നു എന്ന് മാത്രം . ഇക്കാലങ്ങളിലെ കവിതകളുടെ ഈ പറഞ്ഞ മാറ്റങ്ങളെ ഉള്‍ക്കൊള്ളാന് ശ്രമിക്കാതെ കവിത എഴുതിയാല് ലൈക് കിട്ടും , കൂടുതല് പ്രശസ്തി ലഭിക്കും , ഒരുപാടു സുഹൃത്തുക്കളെ ലഭിക്കും , മറ്റു പല ലക്ഷ്യങ്ങളും സാധിക്കും എന്ന ധാരണയില് കവിത എന്ന പേരില് ആവിഷ്കാര സ്വാതന്ത്ര്യത്തെ മുന് നിര്‍ത്തി എഴുതുന്നവരും മറ്റു ഭാഷകളിലെ വരികളെ മലയാളവത്കരിച്ചു സ്വന്തം ആണെന്ന് വരുത്തി തീര്‍ക്കുന്നവരും മറ്റുള്ളവരുടെ രചനകളെ അടിച്ചു മാറ്റി സ്വന്തമാക്കുന്നവരും ധാരാളം ഇവിടെ ഉണ്ടായി. അച്ചടി മഷി അല്ല ഡിജിറ്റല് അക്ഷരങ്ങള് ആണ് ഇന്നിന്റെ വായനയില് മുന്നില് എന്ന് തിരിച്ചറിഞ്ഞ നല്ല എഴുത്തുകാര് ഒത്തിരി പുതിയതായി പിറന്നു എന്നതും കവിതയുടെ നവമുഖത്തിനു മാറ്റ് കൂട്ടി .\nഷിജു എസ് വിസ്മയ പുതിയകാല എഴുത്തുകാരുടെ പ്രതിനിധി ആണെന്ന് പറയാന് കഴിയില്ല . പക്ഷെ കാലം ഷിജുവിനെയും അവരുടെ കൂട്ടത്തില് കൂട്ടുക തന്നെ ചെയ്യും എന്നത് ഉറപ്പു . കവിതയില് പിച്ച വയ്ക്കുന്ന ഒരു എഴുത്തുകാരന് ആണ് ഷിജു എങ്കിലും തന്റേതായ ഒരു ശൈലി വളര്‍ത്തി എടുക്കാന് ഈ നവ എഴുത്തുകാരന് ശ്രമിക്കുന്ന കാഴ്ച മിഴിനീര് എന്ന ഈ കവിതാസമാഹാരത്തില് കാണാന് കഴിയും . പ്രണയവും ജീവിതവും വേര്‍പാടുകളും എഴുതാന് വേണ്ടി മാത്രമാണ് ഷിജു ശ്രമിക്കുന്നത് എന്നതിനാല് ആണ് കൂടുക തന്നെ ചെയ്യും എന്ന വാക്ക് ഉപയോഗിക്കാന് ശ്രമിച്ചത് . കവി എന്നാല് സമൂഹത്തിനെ നേര് വഴിക്ക് നയിക്കാന് , തെറ്റുകള് ചൂണ്ടിക്കാട്ടാന് , അനീതികള്‍ക്കെതിരെ ശബ്ദമുയര്‍ത്താന് ഒക്കെ ചരിത്രം നിയോഗിക്കപ്പെടുന്ന പ്രവാചകന് ആണെന്ന യാഥാര്‍ത്ഥ്യം മനസ്സിലാക്കാന് പുതിയ കാല എഴുത്തുകാര് ശ്രമിക്കണം എന്നതാണ് ഈ പുസ്തകം മുന്നോട്ടു വയ്ക്കുന്ന ചിന്ത. അത്തരം പുതിയ വായനകള് ഉണ്ടാകാന് കാലികമായ ജീവിതത്തെ കൂടി തൊട്ടു പോകുന്ന രചനകളുമായി ഇനിയും ഈ പരിസരങ്ങളില് ഇത്തരം യുവ എഴുത്തുകാര് ഉണ്ടാകട്ടെ എന്ന് ആശംസിക്കുന്നു .\nഇഞ്ചക്കാട് ബാലചന്ദ്രന് അവതാരിക എഴുതിയ 38കവിതകളുടെ ഈ സമാഹാരം ഗൗരവപരമായ ഒരു വായന തരുന്നില്ല എങ്കിലും ഒറ്റ വായനയുടെ ചതുരക്കാഴ്ച്ചകള്‍ക്ക് ഉപയുക്തമായ ഒരു പുസ്തകം ആണെന്ന് പറയാം .\nസ്നേഹപൂര്‍വ്വം ബി. ജി എന് വര്‍ക്കല\nPosted by Biju G Nath at 10:00 PM\nഅവളുടെ മിഴികളിൽ തുടങ്ങണം.\nപിന്നെ , അതേ പിന്നെ മാത്രമേ\nഅവൾ തൻ പാദങ്ങൾ നോക്കുക.\nനടന്നു തീർത്ത മുൾപ്പാതകൾ\nമരിച്ചു പോയ ലയതാളങ്ങൾ\nഉറഞ്ഞു പോയ നിശ്ശബ്ദത\nമനസ്സിലെങ്കിലും അവളെ സ്നേഹിക്കുക.\nഒരു നേർത്ത പുഞ്ചിരി കരുതി വയ്ക്കുക.\n(കൃപയുടെ കവിത വായിച്ചപ്പോൾ തോന്നിയത് )\nനീ നടന്ന വഴികളിൽ കവേ\nഞാൻ വരുന്നുണ്ടിതാ മന്ദം ...\nനീ കൊരുത്ത മാല്യങ്ങളിൽ\nശ്രമിക്കുന്നു വാക്കിൻ ഗീതങ്ങൾ\nനീളെ പരത്തും സുഗന്ധവും\nമലയാണ്മതൻ ഭംഗിയും നിറയും\nചൂളും മിഴികളിൽ ഉണ്ടെന്നും\nമുന്നേ നടന്നവർ തന്ന ഹാരങ്ങൾ !\nകൂടെയുണ്ട് അമ്മയാമക്ഷരം ചിരം.\n............ ബിജു. ജി. നാഥ് വർക്കല\nപ്രണാമം പ്രിയ കവി ഒ.എൻ.വി.\nവിയർപ്പണിഞ്ഞ കവിത ഓടിക്കയറിയത്.\nസ്ത്രീത്വത്തെ വാനോളം വാഴ്ത്തുന്ന,\nഅയാളുടെയക്ഷരങ്ങളായിരുന്നവളുടെ ധൈര്യം .\nകവി പെട്ടെന്നണിഞ്ഞ നിർവ്വികാരതയോടെ\nഅവളെ തന്റെ എഴുത്തുമേശയിൽ കിടത്തി.\nഅവൾ നീണ്ട നിദ്രയിലേക്ക് ഒഴുകി നീങ്ങി.\nഅവളൊരു സ്വപ്നം കണ്ടു തുടങ്ങി.\nആർത്തി പിടിച്ചൊരു നായുടെ നീളൻ നാവ്\nകവിളുകൾ നക്കിത്തുടയ്ക്കുന്നതവൾ കണ്ടു.\nജീവശ്വാസം കിട്ടാതെ പിടയുമ്പോൾ\nദാഹിച്ചു കരഞ്ഞ കുട്ടിയുടെ ചുണ്ടുകൾ\nനെഞ്ചിടം നഗ്നമെന്നവൾ അതിശയപ്പെട്ടത്.\nചൂടുകാറ്റിന്റെ ആരോഹണവ രോഹണത്തിൽ\nനാഭിച്ചുഴി വിറച്ചു തുടങ്ങുന്നതും\nനനവാർന്ന പുഴകൾ രൂപം കൊള്ളുന്നതുമറിഞ്ഞവൾ\nകവി ദീർഘമായ കവിതാ രചനയിലായിരുന്നു.\nഅവൾ പിന്നെയും ഉറങ്ങി.\nപുതിയ കനവിന്റെ മധുരം തേടി!\nഇളം കാറ്റ് മന്ത്രിക്കുന്നു.\nനാഭിയിലെ ഇളം ചൂടിൽ\nകവിൾ ചേർത്തു കിടപ്പത് .\nമുഖമോരം സല്ലപിക്കുംമുയൽ -\nഒരു സ്വപ്നമായ് താണു വരും\nഅധരങ്ങളെ മുദ്രവയ്ക്കുന്നത് .\nPosted by Biju G Nath at 5:49 PM\nഒരു മഴയാകണം !\nനിന്റെ ഉടലാകെ നനയ്ക്കുന്ന\nഒഴിഞ്ഞു പോകാത്ത സങ്കടങ്ങളുടെ\nമറച്ചു കൊണ്ടൊഴുകുന്ന കുളിർമഴ!\nനീ നിർത്തിയേടത്തു നിന്നും\nഎനിക്കു തുടങ്ങണം .\nനീ പകർന്ന വാക്കുകളുടെ ചരൽ കല്ലിലൂടെ\nകാൽ വലിച്ചു നടക്കുവാൻ .\nതണുത്ത നൂലുകൾ കൊണ്ടു\nവരിഞ്ഞു ശ്വാസം മുട്ടിക്കണം\nഅലിഞ്ഞു പോകണം താപം .\nനിനക്കു മാത്രം അനുഭവിക്കാൻ കഴിയുന്ന\nനിനക്ക് മാത്രമാകുന്ന കരിമഴയിലൂടെ.\nനിന്റെ സ്പർശനത്താൽ ഞാനിനി\n... ബിജു. ജി. നാഥ് വർക്കല


കലാമണ്ഡലം കൃഷ്ണൻ നായർ | കഥകളി.ഇൻഫൊ | Kathakali.info | കളിയറിവുകളുടെ തിരമൊഴി | The internet Kathakali hangout\nHome » കലാമണ്ഡലം കൃഷ്ണൻ നായർ\nകഥകളിയുടെ ആധുനിക ചരിത്രത്തില് അനല്പമായ സ്ഥാനമുണ്ട് ശ്രീ കലാമണ്ഡലം കൃഷ്ണന് നായര്‍ക്ക്. മോരില് വെണ്ണകണക്കെ കഥകളിയുടെ മുകളില് എന്നും പൊങ്ങിക്കിടക്കാന് ഗുരുനാഥനില് നിന്നും ആശീര്‍വാദം ലഭിച്ച കൃഷ്ണന് നായര് , കണ്ണൂര് ജില്ലയിലെ ചിറയ്ക്കല് താലൂക്കിലുള്ള ചെറുതാഴം അംശം കുന്നുമ്പുറം ദേശം പുതിയേടത്ത് വീട്ടില് 1914 മാര്‍ച് 27ന് (മീന മാസത്തിലെ മകം നക്ഷത്രത്തില്) ആണ് ജനിച്ചത്. അമ്മ മാധവി. കാഞ്ഞിരക്കോട്ടു നാരായണന് നായര് ആണ് അച്ഛന്. അമ്മയുടെ രണ്ടാമത്തെ ഭര്‍ത്താവായിരുന്നു നാരായണന് നായര്. അമ്മയുടെ ആദ്യബന്ധത്തിലൂടെ കൃഷ്ണന് നായര്‍ക്ക് ഒരു ജ്യേഷ്ഠസഹോദരനുണ്ട്. കുഞ്ഞിരാമന് എന്നാണ് ജ്യേഷ്ഠന്റെ പേര്. കൃഷ്ണ്‍നായര്‍ക്ക് ഒരു അനുജനും ഉണ്ട്. ജ്യേഷ്ഠന് അരിവെയ്പ്പ് കാരനായിരുന്നു. അമ്മ കൂലിപ്പണിയും. അതുകൊണ്ടായിരുന്നു വീട് പുലര്‍ന്നിരുന്നത്. ജ്യേഷ്ഠന് മൂന്നാം ക്ലാസ്സ് വരെ പഠിച്ചിരുന്നതിനാല് എഴുതാനും വായിക്കാനും അറിയുമായിരുന്നു. അന്നാട്ടിലെ ജന്മികുടുംബമായ വാരണക്കോട്ട് മനവക സ്കൂളില് എട്ടാം വയസ്സില് കൃഷ്ണന് നായര് വിദ്യഭ്യാസത്തിനായി ചേര്‍ന്നു. പന്ത്രണ്ടാം വയസ്സില് മൂന്നാം ക്ലസ്സ് പാസ്സായി. മൂന്നില് ഒരു കൊല്ലം തോറ്റത് ഹാജറ് കുറഞ്ഞതുകൊണ്ടായിരുന്നു.\nകൃഷ്ണന് നായര് നാലാം ക്ലാസ്സില് പഠിക്കുന്ന കൊല്ലമായിരുന്നു വാരണക്കോട്ട് മനയില് കഥകളി കോപ്പ് നിര്‍മ്മാണം ആരംഭിച്ചത്. കോപ്പ് നിര്‍മ്മാണ സമയത്ത് തന്നെ ചന്തുപ്പണിക്കര്, അമ്പുപ്പണിക്കര്, ചിങ്ങപ്പണിക്കര് എന്നിവരെ വിളിച്ച് ചൊല്ലിയാടിച്ചിരുന്നു. കോപ്പ് നിര്‍മ്മാണം പൂര്‍ത്തിയായപ്പോള്, കൊല്ലവര്‍ഷം 1103-ല് കളിയോഗം ആരംഭിച്ചു. കോടോത്ത് കളിയോഗത്തിലും തളിപ്പറമ്പ് കളിയോഗത്തിലും ചന്തുപ്പണിക്കരുടെ കീഴില് ശിക്ഷണം നേടിയവരേയും കൂടെ വാരണക്കോട്ട് കളിയോഗത്തില് ചേര്‍ത്തു. പ്രധാന ആശാന് ചന്തുപ്പണിക്കര് അയിരുന്നെങ്കിലും സ്ത്രീവേഷത്തിന് ചെന്താമരപ്പിഷാരടിയും താടിവേഷത്തിന് കണാരന് നായരും ഉണ്ടായിരുന്നു. (കണാരന് നായര് കുഞ്ചുനായരാശാന്റെ ആദ്യഭാര്യ പിതാവാണ്)\nവടക്കേ മലബാറിലെ കളിയോഗ ചരിത്രം\nവടക്കേമലബാറില് ആദ്യമായി കഥകളിയോഗം സ്ഥാപിച്ചത് തൃക്കരിപ്പൂര് താഴെക്കാട്ട് മനയിലായിരുന്നു. ഏതാണ്ട് പന്ത്രണ്ട് കൊല്ലക്കാലം ഈ യോഗം നടന്നുവന്നു. പാലക്കാട്ട്കാരനായ തോലനൂര് ഈച്ചരമേനോനായിരുന്നു പ്രസ്തുത കളരിയിലെ പ്രധാന ആശാന്. കല്ലടിക്കോടന് സമ്പ്രദായം വടക്കേ മലബാറില് പ്രചരിപ്പിച്ചത് ഈച്ചരമേനോനായിരുന്നു. ഈച്ചരമേനോന്റെ ശിഷ്യന്മാരാണ് ചന്തുപ്പണിക്കര്, അമ്പുപ്പണിക്കര്, ചിങ്ങന് പണിക്കര് എന്നീ ത്രിമൂര്‍ത്തികള്. താഴെക്കോട്ട് കളിയോഗം നശിച്ചതിനുശേഷമാണ് കോടോത്ത് കളിയോഗം ആരംഭിച്ചത്. ആദ്യത്തെ കൊല്ലം ആശനായി കണാരമേനോന് ആയിരുന്നു. പിന്നീട് പ്രധാന ആശാനായി ചന്തുപ്പണിക്കര് നിയമിതനായി. ഏഴെട്ട് കൊല്ലക്കാലം ഈ കഥകളിയോഗം നടന്നു. അടുക്കാടന് കൃഷ്ണന് നായരും ഐങ്കോടന് കൃഷ്ണനുമായിരുന്നു അവിടെ ചന്തുപ്പണിക്കരുടെ പ്രധാന ശിഷ്യന്മാര്. കൊല്ലവര്‍ഷം 1093ല് പ്രസ്തുതകളിയോഗത്തിന്റെ പ്രവര്‍ത്തനങ്ങളും നിലച്ചു. അതോടേ വടക്കെ മലബാറിലെ കഥകളികളരിയോ കളിയോഗമോ ഇല്ലാതായി. കളിയോഗങ്ങള് ഇല്ലാതായതോടേ കഥകളി ആശാന്മാരുടെ കഷ്ടകാലവും ആരംഭിച്ചു. അമ്പുപ്പണിക്കര്‍ക്കും ചിങ്ങന് പണിക്കര്‍ക്കും അല്‍പ്പം കൃഷി ഉണ്ടായിരുന്നത് അവര്‍ക്കാശ്വാസമായി. എന്നാല് ചന്തുപ്പണിക്കര് വല്ലാതെ വലഞ്ഞു. അദ്ദേഹം വീടിനുമുന്നില് ഒരു ചായക്കട തുടങ്ങി. അങ്ങനെ ഇരിക്കുമ്പോഴായിരുന്നു തളിപ്പറമ്പിലെ നമ്പൂതിരിമാരും മറ്റ് പ്രമുഖരും ചേര്‍ന്ന് കളിയോഗം തുടങ്ങിയത്. ചന്തുപ്പണിക്കരാശാനെ അവിടെ ആശാനായി നിയമിച്ചു. ഈ കളിയോഗവും കുറച്ച്കൊല്ലങ്ങള് പ്രമുഖമായ നിലയില് തന്നെ നടന്നു.\nവടക്കെ മലബാറില് കഥകളിക്ക് പ്രചാരം സിദ്ധിച്ചത് ഈച്ചരമേനോനും അദ്ദേഹത്തിന്റെ ശിഷ്യന്മാരായ ചന്തുപ്പണിക്കര്, അമ്പുപ്പണിക്കര്, ചിങ്ങന് പണിക്കര് എന്നിവരിലൂടെ ആയിരുന്നു. ഇവരില് ചന്തുപ്പണിക്കര്‍ക്കായിരുന്നു കൂടുതല് ശിഷ്യബലം.\nകൊല്ലവര്‍ഷം 1103ല് താഴേക്കോട്ടു മനവക കോപ്പുകള് വാരണക്കാട്ട് കളിയോഗത്തിലേക്ക് വിലയ്ക്ക് വാങ്ങുകയും പോരാത്തവ വള്ളുവനാട്ടില് നിന്നും വന്നവര് നിര്‍മ്മിക്കുകയും ചെയ്തു. ആ പണിക്കാര് തന്നെ പഴയ കോപ്പുകള് പുതുക്കിപ്പണിയുകയും ചെയ്തു. ധാരാളം അരങ്ങുകള് തുടക്കത്തില് തന്നെ കിട്ടുകയുണ്ടായി. ഏകദേശം നാലുമാസത്തോളം വിറ്റൂണ് കൂടാതെയാണ് നടന്നത് എന്ന് പറയുന്നു. കളിയോഗമായി നടക്കുന്ന കാലത്ത് കഥകളിയില്ലാതിരിക്കുന്ന ദിവസമാണ് ‘വിറ്റൂണ്’ അഥവാ ‘വെറ്റൂണ്’ എന്ന് പറയുന്നത്. അപ്പോള് തന്നെ കളിയോഗത്തിന്റെ കേമത്തം മനസ്സിലാക്കാമല്ലൊ.\nഅങ്ങനെ ഒരു ദിവസം വാരണക്കോട്ട് കഥകളി നടക്കുമ്പോള് കൃഷ്ണന് നായരും ചെന്ന് കണ്ടു. ബാലനായ കൃഷ്ണന് നായര് അരങ്ങത്തും അണിയറയിലും ചെന്ന് കയറി അന്നത്തെ കളിയുടെ വിവരങ്ങള് മനസ്സിലാക്കി. കഥ ബാലിവിജയം ആയിരുന്നു. രാവണനായി ചന്തുപ്പണിക്കരും ബാലിയായി കണാരന് നായരും നാരദനായി അമ്പുപ്പണ്ണിക്കരുമായിരുന്നു. ചന്തുപ്പണിക്കരുടെ രാവണനെ കണ്ട് കൃഷ്ണന് നായര് കഥകളിയില് ഭ്രമിച്ചു. അങ്ങനെ പതിമൂന്നാം വയസ്സില് ഗുരു ചന്തുപ്പണിക്കരുടെ കയ്യില് നിന്നും കച്ചയും മെഴുക്കും വാങ്ങി കഥകളി അഭ്യസനം തുടങ്ങി. ചന്തുപ്പണിക്കരുടെ മറ്റൊരു ശിഷ്യനായ നാരായണന് നായരാശാനായിരുന്നു കളരിയില് ചൊല്ലിയാടിച്ചിരുന്നത്. ഗുരു ചന്തുപ്പണിക്കര് തന്നെ സഹായത്തിനായി നാരായണന് നായരാശാനെ കൊണ്ട് വന്നതാണ്.\nരണ്ട് കൊല്ലത്തിനുശേഷം കൃഷ്ണന് നായരുടെ അരങ്ങേറ്റം നടന്നു. കല്യാണസൌഗന്ധികത്തിലെ കൃഷ്ണനായിട്ടായിരുന്നു അരങ്ങേറ്റം. സാധാരണ രണ്ടാം തരം സ്ത്രീ വേഷമായിരുന്നു കൃഷ്ണന് നായര് ചൊല്ലിയാടി പഠിച്ചിരുന്നത് എങ്കിലും വാരണക്കോട്ട് മനയിലെ നാരായണന് കുഞ്ഞി എഴുന്നള്ളിയേടത്തിന്റെ തീരുമാനപ്രകാരമായിരുന്നു കൃഷ്ണന്റെ വേഷം നിശ്ചയിച്ചത്. നാരായണന് നായരുടെ ധര്‍മ്മപുത്രന്, കൃഷ്ണന് നായരുടെ ഒരു സഹപാഠിയുടെ വക പാഞ്ചാലി, അടുക്കാടന് കൃഷ്ണന് നായരുടെ ആദ്യത്തെ ഭീമന്, ഗുരു ചന്തുപ്പണിക്കരുടെ രണ്ടാമത്തെ ഭീമന്, അച്ചുപ്പണിക്കരുടെ ജടാസുരന് എന്നിങ്ങനെ ആയിരുന്നു വേഷം. വാരണക്കോട്ട് കളിയോഗം കളിക്ക് നടന്നിരുന്ന കാലത്ത് അധികവും കോട്ടയം കഥകള് ആയിരുന്നത്രെ കളിച്ചിരുന്നത്. തമ്പിക്കഥകളും ഉണ്ടാകാറുണ്ട്. നരകാസുരവധം, സീതാസ്വയംവരം, ബാലിവധം, തോരണയുദ്ധം, രാജസൂയം, സുഭദ്രാഹരണം, സന്താനഗോപാലം, അംബരീഷചരിതം, രുഗ്മിണീസ്വയംവരം, കിരാതം എന്നിവ ചുരുക്കമായും ഉണ്ടാകാറുണ്ട്. കൃഷ്ണന് നായര്‍ക്ക് അധികവും സ്ത്രീവേഷമായിരുന്നു പതിവ്.\nവാരണക്കോട്ടെ കളിയോഗം നിറുത്തിയതിനുശേഷം കൃഷ്ണന് നായര് മയ്യഴിയില് വാചാലി കൃഷ്ണന് നടത്തിയിരുന്ന കളിയോഗത്തില് ചേര്‍ന്നു. വലിയ ശങ്കരപ്പണിക്കര് (കാവുങ്കല് ശങ്കരപ്പണിക്കരെ വലിയ ശങ്കരപ്പണിക്കര് എന്നാണ് പറയാറുള്ളത്) ആയിരുന്നു മേല്‍നോട്ടം. ആശാനും അദ്ദേഹം തന്നെ ആയിരുന്നു. വെള്ളിനേഴി നാണുനായരും ആ കളിയോഗത്തില് ഉണ്ടായിരുന്നു. നാണുനായരുടെ അച്ഛന് ആശാര് കോപ്പന് എന്നറിയപ്പെട്ടിരുന്ന കോപ്പന് നാ‍യരും ഈ കളിയോഗത്തില് ഉണ്ടായിരുന്നു. അങ്ങനെ ഒരിക്കല് ചിറയ്ക്കല് കടലാടി ക്ഷേത്രത്തിലെ അഞ്ചു ദിവസത്തെ കളി, അതില് നാലാമത്തെ ദിവസത്തില് നരകാസുരവധം ലളിത ആയിരുന്നു കൃഷ്ണന് നായരുടെ വേഷം. അന്ന് കളി കാണാന് വള്ളത്തോലും മുകുന്ദരാജാവും എത്തിയിരുന്നു. കലാമണ്ഡലം തുടങ്ങാനുള്ള ഫണ്ട് ഉണ്ടാക്കാനയി കലാമണ്ഡലം ഭാഗ്യക്കുറിയുടെ ടിക്കറ്റ് വില്‍പ്പനക്ക് വന്നതായിരുന്നു അവര്. ലളിത കണ്ടതിനുശേഷം അവര് കൃഷ്ണന് നായരെ കലാമണ്ഡലത്തിലേക്ക് ക്ഷണിച്ചു.\nകലാമണ്ഡലത്തിലേക്കുള്ള ക്ഷണം കാത്ത് ഇരിക്കുന്ന സമയത്താണ് സ്റ്റാന് ഹാര്‍ഡി എന്നൊരു മദാമ്മയെ പരിചയപ്പെടുന്നത്. കഥകളി ചൊല്ലിയാട്ടവും മുദ്ര പഠിപ്പിക്കുന്നതുമൊക്കെ കാണാന് മദാമ്മ കരുണാകരമേനോന് ആശാന്റെ അടുത്ത് വന്നതായിരുന്നു. അതിനു രണ്ട് വിദ്യാര്‍ത്ഥികളെ കൂടെ കരുണാകരമേനോന് ആശാന് ആവശ്യമായിരുന്നു. അത് പ്രകാരം കൃഷ്ണന് നായരും മാരാന് ശങ്കരനും കരുണാകരമേനോന് ആശാന്റെ ശിക്ഷണത്തിനായി തലശ്ശേരിയ്ക്ക് പുറപ്പെട്ടു. ഇവര് ചൊല്ലിയാടുന്നതൊക്കെ മദാമ്മ പകര്‍ത്തും. ഇക്കാലത്ത് കുറിച്ചി കുഞ്ഞന് പിള്ളയും ഗോപിനാഥന് പിള്ള (ഗുരു ഗോപിനാഥ്) യും ഇവരോടൊപ്പം അല്പദിവസങ്ങള് ചേര്‍ന്നിരുന്നു. ഇത് കൃഷ്ണന് നായര്‍ക്ക്, കരുണാകരമേനോന് ആശാന്റെ ശിക്ഷണം ലഭിക്കാനും കാരണമാക്കി.\n1108ല് അദ്ദേഹം കലാമണ്ഡലത്തില് എത്തി. ശേഷമാണ് കൃഷ്ണന് നായര്‍ക്ക് ക്രമമായ ഒരു ശിക്ഷണം ലഭിച്ചത്. ആദ്യകാലത്ത് കലാമണ്ഡലത്തില് കവളപ്പാറ നാരായണന് നായരും കുഞ്ചുക്കുറുപ്പാശാനുമായിരുന്നു പ്രധാന അദ്ധ്യാപകന്മാര്. കുട്ടികൃഷ്ണമാരാരാര് ആയിരുന്നു സാഹിത്യം പഠിപ്പിച്ചിരുന്നത്. വിദ്യാര്‍ത്ഥികളെ ചിട്ടയായി അഭ്യസിപ്പിക്കാനായി വള്ളത്തോള്, പട്ടിക്കാംതൊടി രാവുണ്ണിമേനോന് ആശാനെ പിന്നീട് വരുത്തുകയായിരുന്നു. ഗുരു (തകഴി) കുഞ്ചുക്കുറുപ്പിന്റെ രസാഭിനയ കഴിവും പട്ടിക്കാംതൊടിയുടെ ചിട്ടയായ പരിശീലനവും അദ്ദേഹത്തിനു ലഭിച്ചു. പൂതനയുടെ ലളിതഭാഗം പഠിപ്പിച്ചത് ഗുരു കുഞ്ചുക്കുറുപ്പായിരുന്നു. കൊല്ലവര്‍ഷം 1112 ആയപ്പോഴേക്കും കൃഷ്ണന് നായര് പുരുഷവേഷങ്ങളും ധാരാളം കെട്ടി തുടങ്ങി. കോട്ടയം കഥകളും തമ്പിക്കഥകളും നളചരിതം രണ്ടാംദിവസവും അഭ്യസിപ്പിച്ചത് പട്ടിക്കാംതൊടി രാവുണ്ണിമേനോനായിരുന്നു. അതേ സമയം പദ്മശ്രീ മാണിമാധവ ചാക്യാരില് നിന്നും നേത്രാഭിനയം അഭ്യസിക്കുകയും ചെയ്തു.\nകലാമണ്ഡലത്തില് ഉദ്യോഗസ്ഥനായിരിക്കുന്ന കാലത്താണ് കൃഷ്ണന് നായര്‍ക്ക് മാണി മാധവചാക്യാരില് നിന്നും കണ്ണുസാധകം പഠിക്കാന് കഴിഞ്ഞത്. ഇതിനു കാരണം ദേശമംഗലം മനയ്ക്കലെ വലിയ തമ്പുരാനായിരുന്നു. അദ്ദേഹത്തിന്റെ നിര്‍ദ്ദേശപ്രകാരമാണ് ചാക്യാരെ മനയ്കലേക്ക് വരുത്തി അവിടെ വെച്ച് ഒന്നരകൊല്ലം കൊണ്ട് മൂന്നില് ചില്വാനം മാസത്തെ കണ്ണുസാധകം അഭ്യസിപ്പിച്ചത്. ഇതിന്റെ ചെലവുകള് എല്ലാം വഹിച്ചത് ദേശമംഗലം മന ആയിരുന്നു. പിന്നീട് ദേശമംഗലം മനയുടെ സഹായത്തോടെ സ്വന്തമായി വെള്ളികൊണ്ടുള്ള കഥകളി കോപ്പുകളും കൃഷ്ണന് നായര് നിര്‍മ്മിച്ചു. ഇതിനുവേണ്ട വെള്ളി തന്ന് സഹായിച്ചത് വഞ്ഞിപ്പുഴ മഠത്തില് നിന്നായിരുന്നു. വാരണക്കോട്ടെ കളിയോഗത്തില് നിന്നും സമ്മാനമായി ലഭിച്ച ആദ്യവസാന കിരീടം പുതുക്കി പണിയിച്ചതും ദേശമംഗലം മന വക ആയിരുന്നു.\nവിവാഹവും ശേഷം ജീവിതവും\n1115ല് കലാമണ്ഡലത്തില് തന്നെ മോഹിനിയാട്ടം അഭ്യസിയ്ക്കുവാന് താമസിച്ചിരുന്ന കരിങ്ങമണ്ണ (കുറ്റിപ്പുറം) കല്യാണിക്കുട്ടിയമ്മയെ ഇരുപത്തിയേഴാം വയസ്സില് കൃഷ്ണന് നായര് വിവാഹം കഴിച്ചു. കലാമണ്ഡലം കൊച്ചി രാജാവ് ഏറ്റെടുക്കുന്ന സമയം കൃഷ്ണന് നായര് കലാമണ്ഡലത്തില് നിന്നും യാത്ര പറഞ്ഞ് പിരിഞ്ഞു. പതിനാല് കൊല്ലക്കാലം അദ്ദേഹം കലാമണ്ഡലത്തില് വിദ്യാര്‍ത്ഥിയായും അദ്ധ്യാപകനായും ഒക്കെ സേവനം അനുഷ്ഠിച്ചു. ശേഷം കൃഷ്ണന് നായരും ഭാര്യ കല്യാണിക്കുട്ടിയമ്മയും തിരുവനന്തപുരത്ത് ശ്രീചിത്രോദയ കലാലയത്തില് 1941ല് ചേര്‍ന്നു.\nകലാമണ്ഡലം വിട്ട് ദേശമംഗലത്ത് താമസിക്കുമ്പോള് (അപ്പോഴും കലാമണ്ഡലത്തിലെ ഉദ്യോഗസ്ഥനായിരുന്നു) തന്നെ കേരളമങ്ങോളമിങ്ങോളം കൃഷ്ണന് നായര്‍ക്ക് അരങ്ങുകള് ലഭിച്ച് കൊണ്ടിരുന്നു. കലാമണ്ഡലം എന്ന് പേരിനോട് കൂടെ ചേര്‍ത്ത് പ്രശസ്തനായ ആദ്യകലാകാരനായിരുന്നു ശ്രീ കൃഷ്ണന് നായര്. തിരുവിതാംകൂര് ഭാഗത്തായിരുന്നു കൂടുതല് അരങ്ങുകള് ലഭിച്ചിരുന്നത് എന്നതിനാല് അദ്ദേഹം 1120ല് എറണാകുളത്ത് താമസമാക്കി. തിരുവനന്തപുരം വലിയ കൊട്ടാരം കളിയോഗത്തില് 1124ല് അദ്ദേഹത്തേയും ഉള്‍പ്പെടുത്തി. 1127 മുതല് ആലുവാ വെള്ളാരപ്പള്ളിയിലേക്ക് താമസം മാറ്റി.\nതൃപ്പൂണിത്തുറ ഉത്സവക്കളിക്ക് മഹാരാജാവില് നിന്നും കിട്ടിയ സ്വര്‍ണ്ണമെഡലില് “കലാമണ്ഡലം കൃഷ്ണന് നായര്‍ക്ക്” എന്ന് കൊത്തിവെച്ചിട്ടുണ്ടായിരുന്നു. അന്ന് മുതലാണ് കലാമണ്ഡലം കൃഷ്ണന് നായര് എന്ന പേരില് അറിയപ്പെടാന് തുടങ്ങിയത് എന്ന് അദ്ദേഹം തന്റെ ആത്മകഥയായ “എന്റെ ജീവിതം - അരങ്ങിലും അണിയറയിലും” പുസ്തകത്തില് പറയുന്നു. എന്നാല് കലാമണ്ഡലം എന്നപേരില് വളാരെ മുന്‍പേ തന്നെ ജനപ്രീതിയാര്‍ജ്ജിച്ചതായി മറ്റു പുസ്തകങ്ങളിലും പറയുന്നുണ്ട്.\nദേശമംഗലത്ത് നിന്നും വിട്ട് കരുമാംകുഴിയില് വാടകവീട്ടില് താമസമാക്കിയ 1940കളില് കൃഷ്ണന് നായര്‍ക്ക് അധികവും കളി കിട്ടിയിരുന്നത് കൊച്ചി തിരുവിതാംകൂര് എന്നിവിടങ്ങളിലായിരുന്നു. സ്വന്തം കോപ്പുകളുമായാണ് അദ്ദേഹം കളിക്ക് പോയിരുന്നത്. അക്കാലത്താണ് തോട്ടം ശങ്കരന് നമ്പൂതിരി, ചെങ്ങന്നൂര് രാമന് പിള്ള, കുറിച്ചി കുഞ്ഞന്‍പണിക്കര്, മാങ്കുളം വിഷ്ണു നമ്പൂതിരി, കുടമാളൂര് കരുണാകരന് നായര്, വെച്ചൂര് രാമന്‍പിള്ള തുടങ്ങിയ വേഷക്കാരും ഉണ്ണിത്താന് സഹോദരന്മാര്, ചേര്‍ത്തല കുട്ടപ്പക്കുറുപ്പ്, തകഴി കുട്ടന് പിള്ള തുടങ്ങിയ പാട്ടുകാരുമായും ഇടപെടാന് കഴിഞ്ഞത്. തോട്ടം ശങ്കരന് നമ്പൂതിരി ധാരാളം ഉപദേശങ്ങള് നല്‍കിയതായി കൃഷ്ണന് നായര് തന്റെ ജീവചരിത്ര ഗ്രന്ഥത്തില് സ്മരിക്കുന്നുണ്ട്. തോട്ടം പോറ്റി തേപ്പ് നന്നായി മനസ്സിരുത്തി ചെയ്യുന്നതിനാല് വേഷം തയ്യാറാകാന് സമയമെടുക്കും. അതിനാല് രണ്ടാമത്തെ കഥയ്ക്കേ തോട്ടം ശങ്കരന് നമ്പൂതിരിയുടെ വേഷം ഉണ്ടാകാറുള്ളൂ.\nതിരുവിതാംകൂര് വലിയ കൊട്ടാരം ഒന്നാം ഗ്രേഡ് നടന് ആക്കിയതും ഇക്കാലത്ത് തന്നെ ആയിരുന്നു. കൃഷ്ണന് നായരെ തെക്കോട്ട് കളിക്ക് വരുത്തുന്നതില് ആ ഭാഗത്തെ പലര്‍ക്കും എതിര്‍പ്പ് ഉണ്ടായിരുന്നു. ഒന്നാം ഗ്രേഡ് കലാകാരനാക്കിയപ്പോള് അത് വര്‍ദ്ധിക്കുകയും എതിര്‍പ്പുള്ള കലാകാരന്മാര് ഒരു യോഗം ചേരുകയും ഉണ്ടായി എന്ന് അദ്ദേഹം തന്റെ ആത്മകഥയില് അനുസ്മരിക്കുന്നുണ്ട്.\n1946ല് കൃഷ്ണന് നായര് ആലുവ ചൊവ്വരയിലേക്ക് താമസം മാറ്റി. അകവൂര് മനയ്ക്കല് നിന്ന് സ്വന്തമായി വാങ്ങിയ സ്ഥലത്തേക്കായിരുന്നു താമസം മാറ്റിയത്. 1953ല് ആലുവായില് താമസിക്കുന്ന കാലത്ത് കൃഷ്ണന് നായരും കുടുംബവും ‘കേരളകലാലയം’ എന്ന പേരില് ഒരു നൃത്തവിദ്യാലയം നടത്തിയിരുന്നു. കഥകളി, മോഹിനിയാട്ടം, ഭരതനാട്യം എന്നിവയായിരുന്നു പഠിപ്പിച്ചിരുന്നത്. ചെങ്ങന്നൂരിലെ ‘വിജ്ഞാനകലാവേദി’ നടത്തിയിരുന്ന ലൂബാ ഷീല്‍ഡ് കൃഷ്ണന് നായരുടെ കീഴില് അഭ്യസിച്ചിട്ടുണ്ട്. ക്കൃഷ്ണന് നായര് 1944 മുതല് 1953 വരെ നല്ല മദ്യപാനി ആയിരുന്നു എന്ന് തന്റെ ആത്മകഥാപരമായ പുസ്തകത്തില് സ്മരിക്കുന്നുണ്ട്.\n1945-50 കാലഘട്ടത്തില് ആദ്യമായി പരശുരാമന്റെ വേഷം കെട്ടി. കൊച്ചി മഹാരാജാവ് പരീക്ഷിത്ത് തമ്പുരാന്റെ നിര്‍ദ്ദേശപ്രകാരം കലാമണ്ഡലത്തില് ചിട്ടപ്പെടുത്തിയതില് നിന്ന് വ്യത്യസ്തമായി, ദശരഥാദികളുടെ സൈന്യസമേതമുള്ള യാത്രയുടെ ഘോഷം കേട്ട് പരശുരാമന്റെ തപസ്സിന് ഭംഗം വരുന്നതായി ആണ് ആടാറുള്ളത്. ഒറ്റപ്പാലം സാഹിത്യപരിഷത്തില് കഥകളിയ്ക്കായിരുന്നു ആദ്യമായി പരശുരാമന് കെട്ടിയത്. ‘മല്‍ഗുരുവിന് വില് മുറിച്ച്കൊണ്ട് പോവിവളെ ഫല്‍ഗുവായുരച്ചിടാതെ തന്നീടുകില് പോകാം’ എന്നിങ്ങനെയുള്ള ചരണങ്ങള് കവിയ്ക്ക് പറ്റിയ നോട്ടപ്പിശകായാണ് കൃഷ്ണന് നായര് തന്റെ ജീവചരിത്രഗ്രന്ഥത്തില് പറയുന്നത്. ആ ഭാഗം അരങ്ങില് അദ്ദേഹം ആടാറില്ല. ഒറ്റപ്പാലത്ത് നിന്ന് ആന് കൃഷ്ണന് നായര്‍ക്ക് നാട്യരത്നം ബഹുമതി നല്‍കി. ‘നാട്യരത്നം’ എന്നെഴുതിയ ഒരു സ്വര്‍ണ്ണമെഡലായിരുന്നു അത്. ശേഷം കൊല്ലങ്കോട്ട് രാജാവിന്റെ റക്കമന്റേഷന് പ്രകാരം മൈസൂര് രാജാവിനു മുന്നില് പൂതന കെട്ടി. മൈസൂര് രാജാവ് പൊന്നാടയും സ്വര്‍ണ്ണമെഡലും നല്‍കി അഭിനന്ദിച്ചു. 1955ല് ഡല്‍ഹിയില് പ്രധാനമന്ത്രി നെഹൃവിന്റെ മുന്നില് പൂതന കെട്ടി ആടി. പ്രധാനമന്ത്രിയും സ്വര്‍ണ്ണമെഡല് നല്‍കി ആദരിച്ചു. പിന്നീട് തളിപ്പറമ്പ് ക്ഷേത്രം വക വീരശൃംഘലയും ലഭിച്ചു.\n1957-58 കാലത്ത് ആലുവ താമസം മാറ്റി തൃപ്പൂണിത്തുറയിലേക്ക് വന്നു. ‘രാധാലക്ഷിവിലാസം’ (ആര്.എല്.വി) സ്കൂളില് കഥകളി അദ്ധ്യാപകനായി ജോലിയ്ക്ക് ചേര്‍ന്നു. തോന്നയ്കല് പീതംബരന്, ചെങ്ങാരപ്പള്ളി അനുജന്, മയ്യനാട് കേശവന് നമ്പൂതിരി, വെമ്പായം അപ്പു പിള്ള, തലവടി അരവിന്ദന് തുടങ്ങി പതിമൂന്ന് പേരടങ്ങുന്നതായിരുന്നു ആര്.എല്.വിയിലെ ആദ്യ ബാച്ച്.\n1958-69 വര് ആര്.എല്.വി.യില് സേവനമനുഷ്ഠിച്ചു. രണ്ട് കൊല്ലത്തേക്ക് കൂടെ സേവനം നീട്ടിയതിനാല് മൊത്തം പതിനാല് കൊല്ലം ആര്.എല്.വിയില് അദ്ധ്യാപകനായി സേവനമനുഷ്ഠിച്ചിട്ടുണ്ട്. വിരമിച്ച ശേഷം തിരുവനന്തപുരം മാര്‍ഗ്ഗിയില് ചേര്‍ന്നു. മാര്‍ഗ്ഗി വിജയകുമാര് അങ്ങനെ കൃഷ്ണന് നായരുടെ ശിഷ്യനായി.\n1968ല് കേന്ദ്ര സംഗീതനാടക അക്കാദമിയുടെ നാഷണല് അവാര്‍ഡ് കിട്ടി. 1968 ഫെബ്രുവരി 22ന് ആയിരുന്നു ആ അവാര്‍ഡ് ദാന ചടങ്ങ് നടന്നത്.\nമാണിമാധവ ചാക്യാർ (നേത്രാഭിനയം)\nആർ.എൽ.വി ഫൈൻ ആർട്ട്സ് സ്കൂൾ, തൃപ്പൂണിത്തുറ\nപച്ച, കത്തി, സ്ത്രീ, മിനുക്ക്\nപദ്മശ്രീ - 1970\nകേരള സംഗീത നാടക അക്കാദമി അവാർഡ് & ഫെല്ലോഷിപ്പ്\nകേന്ദ്ര സംഗീതനാടക അക്കാദമി അവാർഡ് & ഫെല്ലൊഷിപ്പ്\nമൈസൂർ രാജാവിന്റെ സ്വർണ്ണമെഡൽ\nനാട്യരത്നം ബഹുമതി-പ്രധാനമന്ത്രി ജവഹർലാൽ നെഹ്രു\nപ്രധാന കൊട്ടാരനടൻ (തിരുവിതാംകൂർ രാജാവ്)\nഭാര്യ: കലമാണ്ഡലം കല്യാണിക്കുട്ടി അമ്മ


രാജാപ്പാറ നിശാപാർട്ടിയും ബെല്ലിഡാന്‍സും: കോണ്‍ഗ്രസ് പ്രാദേശിക നേതാവ് ഉൾപ്പടെ അഞ്ച് പേർ അറസ്റ്റില് | rajapara night party case local congress leader arrested\nIdukki, First Published 8, Jul 2020, 11:00 PM\nസേനാപതി സർവീസ് സഹകരണബാങ്ക് പ്രസിഡന്‍റും,കോണ്ഗ്രസ് മുൻ മണ്ഡലം പ്രസിഡന്റുമായ ജെയിംസ് തെങ്ങുംകുടിയുൾപ്പടെ5പേരാണ് അറസ്റ്റിലായത്.\nഇടുക്കി: രാജാപ്പാറ നിശാപാർട്ടിക്കേസിൽ കോണ്‍ഗ്രസ് പ്രാദേശിക നേതാവ് ഉൾപ്പടെ അഞ്ച് പേർ കൂടി അറസ്റ്റിൽ. കൊവിഡ് മാനദണ്ഡങ്ങൾ ലംഘിച്ച ജംഗിൾ പാലസ് റിസോർട്ട് അടച്ചുപൂട്ടൂം.ലൈസൻസ് ഇല്ലാതെ പ്രവർത്തിച്ച തണ്ണിക്കോട്ട് മെറ്റൽസിന് റവന്യൂവകുപ്പ് സ്റ്റോപ്പ് മെമ്മോ നൽകി.\nസേനാപതി സർവീസ് സഹകരണബാങ്ക് പ്രസിഡന്‍റും,കോണ്ഗ്രസ് മുൻ മണ്ഡലം പ്രസിഡന്റുമായ ജെയിംസ് തെങ്ങുംകുടിയുൾപ്പടെ5പേരാണ് അറസ്റ്റിലായത്. ഇതോടെ കേസിൽ അറസ്റ്റിലാവുന്നവരുടെ എണ്ണം 33 ആയി. പൊലീസിന്‍റെ കണക്കിൽ ഇനി 14 പേർകൂടി പിടിയിലാവാനുണ്ട്. ക്വാറി ഉദ്ഘാടനം ചെയ്തതിന്‍റെ പേരിൽ മന്ത്രി എംഎം മണിയേയും,സിപിഎമ്മിനേയും പ്രതികൂട്ടിൽ നിർത്തുന്ന കോണ്‍ഗ്രസ് പ്രദേശിക നേതാവിന്‍റെ അറസ്റ്റോടെ വെട്ടിലായി.\nകെപിസിസി നിർദ്ദേശപ്രകാരം മന്ത്രിയുടെ രാജിയടക്കം ആവശ്യപ്പെട്ട് വലിയ സമരപരിപാടികളിലേക്ക് കടക്കാനിരിക്കുകയായിരുന്നു കോണ്ഗ്രസ്.കുറ്റക്കാർ ആരായാലും നടപടിയെടുക്കണമെന്നും, ജെയിംസിനെതിരായ നടപടി പാർട്ടി ആലോചിച്ച് തീരുമാനിക്കുമെന്നാണ് ഡിസിസി പ്രസിഡന്‍റിന്‍റെ വിശദീകരണം.\nഅതേസമയം നിശാപാർട്ടി നടന്ന ജംഗിൾ പാലസ് റിസോർട്ട് അടച്ചുപൂട്ടും. കൊവിഡ് പ്രതിരോധ പ്രവർത്തനങ്ങളെ അട്ടിമറിച്ചുവെന്ന് കാണിച്ച് ശാന്തൻപാറ പഞ്ചായത്ത് സെക്രട്ടറി റിസോർട്ടിന് സ്റ്റോപ്പ് മെമ്മോ നൽകി. ലൈസൻസ് ഇല്ലാതെ പ്രവർത്തിച്ചതിന്റെ പേരിൽ തണ്ണിക്കോട്ട് മെറ്റൽസ് റവന്യൂവകുപ്പ് അടച്ചുപൂട്ടി സീൽവച്ചു.തെറ്റായ പത്രപരസ്യം കൊടുത്തതിന് ഉടമ റോയി കുര്യനെതിരെ നടപടിയുമുണ്ടാകും.\nകഴിഞ്ഞ 28നാണ് തണ്ണിക്കോട്ട് മെറ്റൽസിന്റെ ഉദ്ഘാടനത്തോട് അനുബന്ധിച്ച് സ്വകാര്യ റിസോർട്ടിൽ നിശാപാർട്ടിയും ബെല്ലി ഡാൻസും നടന്നത്. കൊവിഡ് മാർഗനിർദ്ദേശങ്ങളെല്ലാം കാറ്റിപറത്തി പാർട്ടിയിൽ നൂറിലധികം പേർ പങ്കെടുത്തെന്നും മദ്യസൽക്കാരം നടന്നെന്നുമാണ് ആരോപണം.\nLast Updated 8, Jul 2020, 11:13 PM\nrajapara night party\nപ്രദേശിക കോണ്‍ഗ്രസ് നേതാവ്


അതിവേഗം വളരുന്ന ജനസംഖ്യയുളള ഇരുപത് ലോകരാജ്യങ്ങള് ഇവയാണ്.... ഗനിയ, ചാദ്, മാലി എന്നീ രാജ്യങ്ങള്‍ക്ക് ലോകജനസംഖ്യാ വളര്‍ച്ചയില് നിര്‍ണ്ണായക പങ്ക്. | 20 World countires with growing population - Malayalam Oneindia\nഅതിവേഗം വളരുന്ന ജനസംഖ്യയുളള ഇരുപത് ലോകരാജ്യങ്ങള് ഇവയാണ്.... ഗനിയ, ചാദ്, മാലി എന്നീ രാജ്യങ്ങള്‍ക്ക് ലോകജനസംഖ്യാ വളര്‍ച്ചയില് നിര്‍ണ്ണായക പങ്ക്.\nUpdated: Thu, Jul 11, 2019, 15:49 [IST]\nലോകം നേരിടുന്ന പ്രധാന വെല്ലുവിളികളിലൊന്ന് ജനസംഖ്യാ വര്‍ധനവാണ്. വര്‍ദ്ധിച്ചു വരുന്ന ജനപ്പെരുപ്പം സൃഷ്ടിക്കുന്ന പ്രശ്‌നങ്ങള് മുന്‍നിര്‍ത്തി ഐക്യരാഷ്ട്ര സഭ 1989 മുതല് ലോക ജനസംഖ്യാ ദിനം ആചരിക്കാന് തുടങ്ങിയത്. ജൂലൈ 11 നാണ് ലോക ജനസംഖ്യാദിനം ആചരിക്കുന്നത്. നിലവിലെ കണക്കുകള് പ്രകാരം ലോകത്തില് ഏറ്റവും വേഗത്തില് വളരുന്ന ജനസംഖ്യയുളള രാജ്യങ്ങളാണ് ഗനിയ, ചാദ്, മാലി എന്നിവ.\nആദ്യത്തെ ലോകജനസംഖ്യ ദിനത്തില് ഏതാണ്ട് 5.25 ബില്യണ് ആയിരുന്നു ലോകജനസംഖ്യ. 2019 ലെത്തിയപ്പോഴേക്കും ഭൂമിയില് ആകെ 7.7 ബില്യണ് ആളുകളാണുളളത്. 2030 ആകുമ്പോഴേക്കും, 8.5 ബില്യണ് ആകും ലോകജനസംഖ്യ എന്നാണ് പ്രതീക്ഷിക്കുന്ന കണക്ക്. 2100 ആകുമ്പോഴേക്കും ജനസംഖ്യ 11 ബില്യണ് കടക്കുമെന്നും കരുതുന്നു. ആദ്യത്തെ ലോകജന സംഖ്യാദിനത്തില് രേഖപ്പെടുത്തിയ ആകെ ആളുകളുടെ എണ്ണത്തിന്റെ ഇരട്ടിയിലധികം ആളുകള് 2100 ല് ലോകത്തിലുണ്ടാകും എന്നര്‍ത്ഥം.\nനിലവില് ജനസംഖ്യ കൂടുതലുളള രാജ്യങ്ങള് ചൈന, ഇന്ത്യ, യു. എസ് എന്നിവയാണ്. ഇൗ രാജ്യങ്ങള് തന്നെയാവും ഈ സ്ഥാനം ഭാവിയിലും വഹിക്കുക. എങ്കിലും ഈ രാജ്യങ്ങളിലെ ജനസംഖ്യാ വളര്‍ച്ചാ നിരക്ക് വേഗതയേറിയതാവില്ല. എന്നാല് മിക്ക രാജ്യങ്ങളുടെയും സ്ഥിതി ഇതല്ല. ജനസംഖ്യാ വളര്‍ച്ച നിരക്കിലെ വേഗത, നിരവധി പ്രത്യാഘാതങ്ങള് ഉണ്ടാക്കുന്നു. ഭൂമി, പ്രകൃതി വിഭവങ്ങള് എന്നിവയെ ബാധിക്കുന്നു. ഇതിനുളള ഉദാഹരണമാണ് ബുറുണ്ടി, ചാദ് എന്നീ രാജ്യങ്ങളുടെ അവസ്ഥ.\nകുടുംബാസൂത്രണമാണ് ജനസംഖ്യാപെരുപ്പം നിയന്ത്രിക്കാനായുളള പ്രധാന മാര്‍ഗ്ഗം. അമ്പതു വര്‍ഷങ്ങള്‍ക്കു മുമ്പെ ഇതൊരു മനുഷ്യാവകാശമായി അംഗീകരിക്കപ്പെട്ടു. എന്നാല് പ്രചാരണം നടത്താനുളള ചിലവ് വലുതാണ്. പ്രോഗ്രാമുകള്‍ക്ക് അനുവദിച്ചിരുന്ന ധനസഹായം ഇടക്ക് വെച്ച് വെട്ടിക്കുറക്കുകയും ചെയ്തു. ജനസംഖ്യാ പെരുപ്പം ജീവിത നിലവാരം കുറയ്ക്കുന്നു. സൗത്ത് സൂഡാനില്, ജനങ്ങള് തമ്മില് നടക്കുന്ന യുദ്ധം ആ പ്രദേശത്തെ എത്രത്തോളം മോശമായി ബാധിച്ചു എന്നതാണ് ജനപ്പെരുപ്പത്തിന്റെ ചൂണ്ടിക്കാട്ടാനാവുന്ന മോശം ഉദാഹരണം. മോശമാകുന്ന ആരോഗ്യരംഗം, പട്ടിണി തുടങ്ങിയവയും ജനസംഖ്യ വളര്‍ച്ചയുടെ ഫലമാണ്.\nഅതിവേഗം ജനസംഖ്യ വളരുന്ന രാജ്യങ്ങളെ തിരിച്ചറിയുന്നതിനായി പോപ്പുലേഷന് റഫറന്‍സ് ബ്യൂറോ (പി. ആര് ബി) ഡാറ്റാ ഷീറ്റ് തയ്യാറാക്കുന്നു. പരിസ്ഥിതി, ജനസംഖ്യയുടെ ആരോഗ്യ ഘടന എന്നിയയെപ്പറ്റി വിവരങ്ങള് ശേഖരിക്കുകയും, വിതരണം ചെയ്യുകയും ചെയ്യുന്ന സംഘടനയാണ് പി ആര് ബി. 2018 മുതല് 2050 വരെ പ്രതീക്ഷിക്കുന്ന ജനസംഖ്യാ വര്‍ദ്ധന, ആയിരം പേരില് എത്ര മരണം, ജനനം എന്നീ കണക്കുകള്., പ്രകൃതി ദത്ത ജനസംഖ്യാ വര്‍ദ്ധനവ് എന്നിവ പോപ്പുലേഷന് ഡാറ്റാ ഷീറ്റില് ഉള്‍ക്കൊള്ളിക്കും.\nഅതി വേഗത്തില് വളരുന്ന ജനസംഖ്യയുളള 20 രാജ്യങ്ങളുടെ കണക്കുകള് ഇപ്രകാരമാണ്-\n1. നൈജര്- 2018-30 ഓടെ 53.2% ജനസംഖ്യാ വളര്‍ച്ച പ്രതീക്ഷിക്കുന്നു.\n2018 ലെ ജനസംഖ്യ- 22.2 മില്യണ്.\n2030 ല് പ്രതീക്ഷിക്കുന്നത്- 34.0 മില്യണ്\n10 വര്‍ഷത്തിനുളളിലെ ജനസംഖ്യാ വ്യതിയാനം -46.4%\nഉയര്‍ന്ന ജനന നിരക്ക്, ആയുര്‍ദൈര്‍ഘ്യം, എന്നിവയാണ് ജനസംഖ്യാ വളര്‍ച്ചക്ക് കാരണം.\n2.സാവോ ടോമെ ആന്റ് പ്രിന്‍സിപ്പ്- 2018-30 ഓടെ 50.0% ജനസംഖ്യാ വളര്‍ച്ച പ്രതീക്ഷിക്കുന്നു.\n2018 ലെ ജനസംഖ്യ- 0.2 മില്യണ്.\n2030 ല് പ്രതീക്ഷിക്കുന്നത്- 0.3 മില്യണ്\n10 വര്‍ഷത്തിനുളളിലെ ജനസംഖ്യാ വ്യതിയാനം -25.3%\nവളരെ ചെറിയ ദ്വീപ് രാഷ്ട്രമാണ് ഇത്. ഏറ്റവും ജനസാന്ദ്രത കൂടിയ പ്രദേശം കൂടിയാണ് ഈ ആഫ്രിക്കന് രാജ്യം. ഒരു ചതുരശ്രമീറ്ററില് 190 ആളുകള് എന്നതാണ് കണക്ക്. എന്നാല്, ആഫ്രിക്കന് രാജ്യങ്ങളില് വെച്ച് ജനസംഖ്യകുറഞ്ഞ രാജ്യം കൂടിയാണ് . എന്നാല് ജന സാന്ദ്രതയാണ് പ്രശ്‌നം.\n3. അംഗോള - പ്രകൃതി വിഭവങ്ങളാല് സമ്പന്നമാണ് രാജ്യം. രണ്ട് പതിറ്റാണ്ട് നീണ്ട ആഭ്യന്തര യുദ്ധം കാരണം രാജ്യം തകര്‍ന്നു. അംഗോളയിലെ ഉയര്‍ന്ന ജനസംഖ്യ ഉല്‍പ്പാദന നിരക്ക് ദക്ഷിണാഫിക്കന് രാജ്യത്തിന്റെ മൊത്തം ജനസംഖ്യയെ 170% ഉയര്‍ത്താന് കാരണമാകുന്നു. 2050 ഓടെ ഈ നിരക്ക് പ്രതീക്ഷിക്കുന്ന\n2018-2030 ല് പ്രതീക്ഷിക്കുന്ന ജനസംഖ്യ വളര്‍ച്ച-49.3%\n2018 ലെ ജനസംഖ്യ- 30.4 മില്യണ്.\n2030 ല് പ്രതീക്ഷിക്കുന്ന ജനസംഖ്യ- 45.4 മില്യണ്.\n10 വര്‍ഷത്തിനുളളിലെ(2007-2017) ജനസംഖ്യാക്കണക്കിലെ മാറ്റം-41.8%\n4. ഡെമോക്രറ്റിക്ക് റിപ്പബ്ലിക്ക് ഓഫ്് കോഗോ- 2018-2030 ല് പ്രതീക്ഷിക്കുന്ന ജനസംഖ്യ വളര്‍ച്ച-47.4%\n2018 ലെ ജനസംഖ്യ- 83.3 മില്യണ്.\n2030 ല് പ്രതീക്ഷിക്കുന്ന ജനസംഖ്യ- 124.3 മില്യണ്.\n10 വര്‍ഷത്തിനുളളിലെ(2007-2017) ജനസംഖ്യാക്കണക്കിലെ മാറ്റം-39.2%\nകോളറ, എബോള തുടങ്ങിയ പകര്‍ച്ച വ്യാധികളുടെ ദുരിതത്തിലാണ് രാജ്യം. സാമ്പത്തിക പ്രതിസന്ധിയും രൂക്ഷം.\n5. ഇക്വറ്റോറിയല് ഗനിയ- 2018-2030 ല് പ്രതീക്ഷിക്കുന്ന ജനസംഖ്യ വളര്‍ച്ച-46.2%\n2018 ലെ ജനസംഖ്യ- 1.3 മില്യണ്.\n2030 ല് പ്രതീക്ഷിക്കുന്ന ജനസംഖ്യ- 1.9 മില്യണ്.\n10 വര്‍ഷത്തിനുളളിലെ(2007-2017) ജനസംഖ്യാക്കണക്കിലെ മാറ്റം-52.9 %\nമറ്റ് ആഫ്രിക്കന് രാജ്യങ്ങളെ അപേക്ഷിച്ച് സാന്ുത്തികമായി മെച്ചപ്പെട്ട സാഹചര്യമാണ് ഇവിടുളളത്. എന്നാല് ജനസംഖ്യാ വര്‍ദ്ധനവ് വളരെ അധികമാണ്. കഴിഞ്ഞ 10 വര്‍ഷത്തിനുളളില് 53% വര്‍ദ്ധനവാണ്‌രേഖപ്പെടുത്തിയത്.\n6.ബുറുണ്ടി- 2018- 2030 ല് പ്രതീക്ഷിക്കുന്ന ജനസംഖ്യാ വളര്‍ച്ച തോത് 45.8% ആണ്. സാമ്പത്തിക സ്ഥിതി വളരെ മോശമായ രാജ്യം കൂടിയാണിത്. ജനസാന്ദ്രത വളരെ കൂടുതലാണ്.\n7. സാംബിയ- 2018-20 ല് പ്രതീക്ഷിക്കുന്ന ജനസംഖ്യാ വളര്‍ച്ച തോത് 45.8% .\n8. സിറിയന് അറബ് റിപ്പബ്ലിക്ക്- 45.4% എന്ന നിരക്കിലാണ് 2018-30 ല് പ്രതീക്ഷിക്കുന്ന ജനസംഖ്യാ വളര്‍ച്ചാ തോത്. ആഭ്യന്തര യുദ്ധം കാരണം ജനസംഖ്യയില് വലിയ കുറവു വന്നു. എങ്കിലും 2050 ഓടെ ജനസംഖ്യ ഇരട്ടിയായി 34 ദശലക്ഷമായി ഉയരുമെന്ന് കരുതുന്നു.\n9. ചാദ്- 1960 നും 2018 നും ഇടയില് ജനസംഖ്യ3ദശലക്ഷത്തില് നിന്നും 15.4 ദശലക്ഷമായി ഉയര്‍ന്നു. നേരത്തെ ആയുര്‍ദൈര്‍ഘ്യം വളരെക്കുറവായിരുന്നു.ഇപ്പോള് കുറച്ചു മെച്ചപ്പെട്ട അവസ്ഥയിലാണ്. എങ്കിലും ആയുര്‍ദൈര്‍ഘ്യം ആഗോള ശരാശരിയെക്കാള് കുറവാണ്. എന്നാല് ജനസംഖ്യാ വളര്‍ച്ചയുടെ കാര്യത്തില് രാജ്യം മുന്നിലാണ്. ഉല്‍പ്പാദനനിരക്കിലുളള വളര്‍ച്ചയാണ് കാരണം.\n10.-ബുര്‍ക്കിന ഫാസോ- 2018-30 ഓടെ 42.4% വളര്‍ച്ച ജനസംഖ്യയില്‍പ്രതീക്ഷിക്കുന്നു. ജനനനിരക്കിലെ വളര്‍ച്ചയാണ് കാരണം.\n11.- മാലി- 2018-30 ല് 41.8% ജനസംഖ്യാ വളര്‍ച്ച പ്രതീക്ഷിക്കുന്നു. ജനനനിരക്കിലെ വര്‍ദ്ധനയാണ് ജനപ്പെരുപ്പത്തിനു കാരണം. അംഗോള, ചാദ്,മാലി എന്നീ രാജ്യങ്ങള് തമ്മിലുളള ജനസംഖ്യാ പെരുപ്പ ബന്ധത്തില് രണ്ടാമത്തെ വലിയ ജനനനിരക്ക് മാലിയെടേതാണ്.\nടാന്‍സാനിയ,സോമാലിയ, ഗാംബിയ, ഉഗാണ്ട, മൊസാംബിക്ക്, ഗാബണ്, സൗത്ത് സൂഡാന്, കോമോറസ്, ഗനിയ, എന്നിങ്ങനെ പോകുന്നു ജനസംഖ്യാ വളര്‍ച്ചയില് മുന് നിരയില് നില്‍ക്കുന്ന രാജ്യങ്ങളുടെ പട്ടിക. യഥാക്രമം 12 മുതല് 20 സ്ഥാനങ്ങള് വഹിക്കുന്ന രാജ്യങ്ങളാണിവ.\nകൂടുതൽ people വാർത്തകൾ\nവയനാട്ടിലെ പൊലീസ്-മാവോയിസ്റ്റ് ഏറ്റുമുട്ടല്: റിസോര്‍ട്ടില് നിന്നും ആളുകളെ ഒഴിപ്പിച്ചുതുടങ്ങി!!,\nനൂല്‍പ്പുഴയില് കടുവയിറങ്ങി; പശുവിനെ ആക്രമിച്ച് കൊലപ്പെടുത്തി; പ്രതിഷേധവുമായി നാട്ടുകാര്\npeople population ജനങ്ങള് ജനസംഖ്യ\n20 World countires with growing population


രംഗ്‍പൂർ പട്ടണം - വിക്കിപീഡിയ\nTaj Hat er zamindar Bari\n28 കി.മീ.2(11 ച മൈ)\nരംഗ്‍പൂർ (ബംഗാളി: রংপুর) ബംഗ്ലാദേശിലെ രംഗ്‍പൂർ ഡിവിഷനിലുള്ള ഒരു പ്രമുഖ പട്ടണമാണ്. രംഗ്‍പൂർ ജില്ലയുടെ ഭരണകേന്ദ്രമായി 1769 ഡിസംബർ 16 ന് പ്രഖ്യാപിച്ചു. 1869 ൽ ഇതൊരു മുനിസിപ്പാലിറ്റിയായി മാറി. ഇത് ബംഗ്ളാദേശിലെ ഏറ്റവും പഴയ മുനിസിപ്പാലിറ്റകളിലൊന്നാണ്. 1892 ൽ മുനിസപ്പൽ ഓഫിസ് കെട്ടിടം നിർമ്മിക്കപ്പെട്ടു. ബംഗ്ലാദേശിൻറെ വടക്കു പടിഞ്ഞാറായിട്ടാണ് ഈ മുനിസിപ്പാലിറ്റി നിലനിൽക്കുന്നത്. പട്ടണത്തിൻറെ തെക്കൻ പ്രദേശത്തായി അടുത്ത കാലത്ത് "ബെഗും റൊകേയ യൂണിവേർസിറ്റി" എന്ന പേരിൽ പൊതു സർവ്വകലാശാല നിലനിൽക്കുന്നുണ്ട്. നേരത്തേ ഗ്രേറ്റർ രംഗ്‍പൂർ ജില്ലയുടെ മുഖ്യകാര്യാലയമായിരുന്നു രംഗ്‍പൂർ. പിന്നീട് ഗ്രേറ്റർ രംഗ്‍പൂർ ജില്ല പലതായി വിഭജിച്ച്, രംഗ്‍പൂർ, കുരിഗ്രാം, നിൽഫമരി, ലാൽമൊനീർഘട്ട്, ഗയ്‍ബാന്ധ ജില്ലൾ രൂപീകരിച്ചു. 90 കൾ വരെ ഗ്രേറ്റർ രംഗ്‍പൂർ മേഖലയിൽ സാമ്പത്തിക പുരോഗതികളൊന്നു കൈവരിച്ചിരുന്നില്ല. വർഷം തോറുമുള്ള വെള്ളപ്പൊക്കം ഈ പ്രദേശത്തിൻറെ പുരോഗതിയ്ക്ക് തടസമായി ഭവിക്കുന്നു. ഈ ജില്ലയുടെ ചില ഭാഗങ്ങളിൽ കൽക്കരിയുടെ നിക്ഷേപം കണ്ടുപിടിച്ചിട്ടുണ്ട്.\n3.1 തജ്ഹാത് കൊട്ടാരം\n3.2 കാർമിഷ്യൽ കോളജ്\n3.3 ടൌൺ ഹാൾ\n3.4 ജാദു നിബാഷ്\n1557 ൽ മുഗൾ ചക്രവർത്തി അക്ബറുടെ സൈന്യാധിപനായിരുന്നു രാജാ മാൻ സിങ്ങ് രംഗ്‍പൂർ ആക്രമിച്ചു കീഴടക്കിയിരുന്നു. പിന്നീട് ഈ പ്രദേശം മുഴുവനായി മുഗൾ സാമ്രാജ്യത്തിന്റെ ഭാഗമായി.\nഈ പട്ടണം നിലനിൽക്കുന്ന അക്ഷാംശ രേഖാംശങ്ങൾ 25° 33′ 36″ N, 89° 15′ 0″ E ആണ്. രംഗ്‍പൂർ പട്ടണം പ്രാദേശിക കാര്യാലയമാണ്. ശരാശരി വർഷപാതം 2931 മില്ലീമീറ്ററാണ്. രാംഗ്‍പൂർ പട്ടണം 28 സ്ക്വയർ കിലോമീറ്റർ പ്രദേശത്തു പരന്നു കിടക്കുന്നു. ഘഘട്ട് നദീതീരത്താണ് പട്ടണം സ്ഥിതി ചെയ്യുന്നത്. രംഗ്‍പൂർ മുനിസിപ്പാലിറ്റിയിലെ ആകെ ജനസംഖ്യ 2006 ലെ കണക്കുകൾ പ്രകാരം 251,699 ആണ്. ഈ പട്ടണത്തിൽ പുരുഷൻമാർ 52 ശതമാനവും സ്ത്രീകൾ 48 ശതമാനവുമാണ്.\nതജ്ഹാത് കൊട്ടാരം രംഗ്‍പൂർ പട്ടണത്തിൻറെ തെക്കൻ അറ്റത്താണ്. ഒരു പഴയ സമീന്ദാരുടെ കൊട്ടാരമായിരുന്ന ഇത് 1984 ൽ തജ്‍ഹാത് എന്ന പേരിൽ ഹൈക്കോടതി പ്രവർത്തിച്ചിരുന്നു. ബ്രിട്ടീഷ് ഭരണം അവസാനിച്ച കാലഘട്ടത്തിൽ ഈ കെട്ടിടം അനാഥമായി കിടന്നിരുന്നു. 2004 ൽ ഇത് കേടുപാടുകൾ തീർത്ത് ഒരു മ്യൂസിയമാക്കി മാറ്റി.\nബംഗ്ലാദേശിലെ പഴയ കോളജുകളിലൊന്നായ ഇത് 1916 ലാണ് സ്ഥാപിക്കപ്പെട്ടത്.\nപട്ടണത്തനു നടുവിൽ ഒരു പുരാതന ആഡിറ്റോറിയം 'ടൌൺ ഹാൾ' എന്ന പേരിൽ നിലനിൽക്കുന്നു. ഇവിടെ പല സാസ്കാകികോത്സവങ്ങളും നടത്താറുണ്ട്.\nരാധാബല്ലവിൽ, രംഗ്‍പൂർ ഗവൺമെൻറ് കോളജിനു സമീപമാണ് ഇതു സ്ഥിതി ചെയ്യുന്നത്. 100 കണക്കിനു വർഷം പഴക്കമുള്ള ഇത് മഷിയുർ റഹ്മാൻ ജാദു മിയയുടെ ഭവനമായിരുന്നു.\nരംഗ്‍പൂർ പട്ടണത്തിൽ സ്ഥിതി ചെയ്യുന്ന "സെൻട്രൽ സൂ" സന്ദർശകരെ ആകർഷിക്കുന്ന കേന്ദ്രമാണ്. 20.27 എക്കർ പ്രദേശത്ത് ഈ കാഴ്ചബംഗ്ലാവ് പരന്നു കിടക്കുന്നു. ബംഗാൽ കടുവ, ആഫിക്കൻ സിംഹം, കരിമ്പുലി, കാണ്ടാമൃഗം, പുള്ളിപ്പുലി, ഹിപ്പൊ, മുതല, പുള്ളിമാൻ, പലവിധ പക്ഷികൾ, പാമ്പു വർഗ്ഗങ്ങൾ, മയിൽ എന്നിവയാണ് ഇവിടെയുള്ള ഏതാനും ജീവികൾ.\nഇവിടെ പൊതുവായി മൺസൂൺ കാലാവസ്ഥയാണ് അനുഭവപ്പെടാറുള്ളത്. പലപ്പോഴം അതിശക്തമായി മഴപെയ്യാറുണ്ട്. ഏപ്രിൽ മുതൽ ജൂലൈ വരെയാണ് ചൂടുള്ള മാസം. ഏറ്റവും കൂടിയ ചൂട് 32 മുതൽ 36 °C (90 to 97 °F) വരെയാണ്. മെയ്, ജൂൺ, ജൂലൈ, ആഗസ്റ്റ് മാസങ്ങളിലെ കുറഞ്ഞ താപനില7മുതൽ 16 °C (45 to 61 °F) വരെയാണ്. മൺസൂണിലാണ് ഏറ്റവും കൂടിയ മഴ രേഖപ്പെടുത്തിയിട്ടുള്ളത്.\n]|[National news papers]\n↑ 1.0 1.1 1.2 1.3 "Journey to Rangpur City Corporation". മൂലതാളിൽ നിന്നും 17 June 2015-ന് ആർക്കൈവ് ചെയ്തത്. ശേഖരിച്ചത് 17 June 2015.\n↑ Our Correspondent, Rangpur (2 July 2012). "Rangpur turns city corporation". Thedailystar.net. ശേഖരിച്ചത് 11 June 2013.\n↑ "ZIP Code database of Bangladesh, Rangpur, Rangpur, Rangpur Sadar". Geopostcodes.com. ശേഖരിച്ചത് 11 June 2013.\n↑ "Rangpur". britannica. മൂലതാളിൽ നിന്നും 17 June 2015-ന് ആർക്കൈവ് ചെയ്തത്. ശേഖരിച്ചത് 17 June 2015.\n"https://ml.wikipedia.org/w/index.php?title=രംഗ്‍പൂർ_പട്ടണം&oldid=3263810" എന്ന താളിൽനിന്ന് ശേഖരിച്ചത്


ഇതാ ഒരു വിമാന റസ്റ്റോറന്റ്- hawai addafirst airpalne restaurant in ludhiana\nFood News in Malayalam\nFood Hawai Adda Ludhiana Gets A Restaurant Thats Inside An Air India Aircraft\nഹവ്വ അഡ(കടപ്പാട്: ഫെയ്‌സ്ബുക്ക്)\nഎയർ ഇന്ത്യയുടെ പഴയ ഒരു വിമാനമാണ് റസ്റ്റോറന്റാക്കിയത്. പഞ്ചാബിന്റെ ഹൃദയ ഭാഗമായ ലുധിയാനയിലാണ് ഈ വിമാന റസ്റ്ററന്റുള്ളത്. പേര് ഹവൈ അഡ.\nFebruary 13, 2017 06:36:08 pm\nഒരിക്കലെങ്കിലും വിമാനത്തിനകത്തിരുന്ന് ഭക്ഷണം കഴിക്കുന്നതിനെക്കുറിച്ച് ചിന്തിച്ചിട്ടുണ്ടോ? ഇതൊന്നും ഒരിക്കലും നടക്കില്ലെന്ന് പറഞ്ഞ് ആ ചിന്തകളെയൊക്കെ തള്ളിക്കളയുന്നവരുമാണ് നമ്മൾ. എന്നാൽ അങ്ങനെ തള്ളിക്കളയാൻ വരട്ടെ. വിമാനത്തിനകത്തിരുന്നും ഭക്ഷണം കഴിക്കാനുള്ള അവസരമൊരുക്കുകയാണ് ഒരു റസ്റ്ററന്റ്. കേരളത്തിലല്ല അങ്ങ് പഞ്ചാബിലാണ് ഈ റസ്റ്ററന്റ്.\nഎയർ ഇന്ത്യയുടെ എ320 വിമാനമാണ് റസ്റ്ററന്റാക്കി മാറ്റിയത്. പഞ്ചാബിന്റെ ഹൃദയ ഭാഗമായ ലുധിയാനയിലാണ് ഈ വിമാന റസ്റ്ററന്റുള്ളത്. പേര് ഹവൈ അഡ. വിമാനം നിർത്തിയിട്ടിരിക്കുന്നതാകട്ടെ ഫെറോസ്‌പുർ റോഡിലെ വെർക്ക മിൽക്ക് ബാറിലും. ലുധിയാനയിലെ ബിസിനസ്സുകാരനാണ് വ്യത്യസ്‌തമായ ഈ റസ്റ്ററന്റ് ജനങ്ങൾക്കായി തുറന്നു കൊടുത്തിരിക്കുന്നത്. നല്ല ഭക്ഷണം കിട്ടുന്ന വെറുമൊരു റസ്റ്ററന്റ് മാത്രമല്ലിത്, സുഹൃത്തുക്കൾക്കൊപ്പമിരുന്ന് സമയം ചെലവഴിക്കാൻ ബേക്കറിയും കഫേയും നല്ലൊരു പാർട്ടി ഹാളും ഈ വിമാനത്തിലുണ്ട്.\nഈ വിമാന റസ്റ്ററന്റ് സർവീസ് ആരംഭിച്ച് ഒരു മാസമേ ആകുന്നുളളൂവെങ്കിലും ഇതിനോടകം പഞ്ചാബിൽ ഹിറ്റായി കഴിഞ്ഞു.\n180 സീറ്റുകളുണ്ടായിരുന്ന വിമാനത്തിൽ നിന്ന് 65 സീറ്റുകളാക്കി കുറച്ചാണ് റസ്റ്ററന്റ് തുടങ്ങിയത്. ഡൽഹിയിൽ നിന്ന് നാലു ട്രക്കുകളിലാണ് വിമാനം പഞ്ചാബിലെത്തിച്ചത്.\nഈ വിമാന റസ്റ്ററന്റ് തുറക്കാൻ ചെറുതൊന്നുമല്ലായിരുന്നു ബുദ്ധിമുട്ട്. ഒരു വിമാനത്തെ ബിസിനസ്സ് സ്ഥാപനമാക്കുന്നത് കോർപ്പറേഷന് അത്ര സ്വീകാര്യമല്ലായിരുന്നു. പോരാത്തതിന് ഫയർ സേഫ്‌റ്റി വകുപ്പ് നോഒബ്‌ജക്ഷൻ സർട്ടിഫിക്കറ്റ് നൽകാൻ പറ്റില്ലെന്നും പറഞ്ഞും രംഗത്തെത്തി. എന്നാൽ പോരാട്ടങ്ങൾക്ക് ശേഷം കോർപ്പറേഷൻ റസ്റ്ററന്റ് തുടങ്ങാനുള്ള അനുമതി നൽകിയതോടെയാണ് പഞ്ചാബിലെ ആദ്യത്തെ വിമാന റസ്റ്ററന്റെന്ന സ്വപ്‌നം യാഥാർത്ഥ്യമായത്.\nTags: Air India, Food, Punjab, restaurant\nആറടി അകലത്തിലിരുന്ന് ആഹാരം കഴിച്ചാൽ മതി; ഹോട്ടലുകൾക്കുള്ള മാർഗനിർദേശങ്ങൾ


ഗേറ്റൊക്കെ എന്ത്? നിസ്സാരം...ചാടിക്കടന്ന് കൂറ്റൻ കാട്ടുപോത്ത്, ചിത്രങ്ങൾ കൗതുകമാകുന്നു! | Indian Gaur Show His Jumping Skills\nഗേറ്റൊക്കെ എന്ത്? നിസ്സാരം...ചാടിക്കടന്ന് കൂറ്റൻ കാട്ടുപോത്ത്, ചിത്രങ്ങൾ കൗതുകമാകുന്നു!\nമനോരമ ലേഖകൻ May 11, 2020 08:06 AM IST\nലോക്ഡൗണിൽ വാഹനങ്ങളും മനുഷ്യരുമെല്ലാം നിരത്തിൽ നിന്നൊഴിഞ്ഞതോടെ കാടുമായി അതിർത്തി പങ്കിടുന്ന സ്ഥലങ്ങളിലെല്ലാം വന്യമൃഗങ്ങൾ സ്വൈര്യവിഹാരം നടത്തുന്നുണ്ട്. നാട്ടിലേക്കിറങ്ങുന്ന വന്യമൃഗങ്ങൾ പലപ്പോഴും കാഴ്ചയൊക്കെ കണ്ട് മതിയായ ശേഷമാണ് മടങ്ങാറുള്ളതും. ഇങ്ങനെ നാടുചുറ്റാനിറങ്ങിയ കാട്ടുപോത്താണ് ഇപ്പോൾ സമൂഹമാധ്യമങ്ങളിൽ നിറയുന്നത്.\nകൂനൂർ ഹിൽസ്റ്റേഷന് സമീപമാണ് കാട്ടുപോത്തിറങ്ങിയത്. റോഡിലൂടെയൊക്കെ നടന്ന് മടുത്തപ്പോൾ കക്ഷി തിരിച്ചു നടക്കാൻ തുടങ്ങി. കാട്ടിലേക്കുള്ള വഴി മറന്നതോടെ ആകെ ആശയക്കുഴപ്പമായി. റോഡരികിലെ വീടിനു പുറകിൽ കാടുണ്ടെന്ന് കണ്ടതോടെ മുന്നിൽ കണ്ട ഗേറ്റ് ഒറ്റച്ചാട്ടത്തിന് മറികടന്നാണ് കാട്ടുപോത്തു പോയത്. ആറടിയോളം പൊക്കം കാട്ടുപോത്തുകൾക്ക് ചാടിക്കടക്കാനാകുമെന്നാണ് പറയപ്പെടുന്നത്. 600 മുതൽ 800 കിലോ വരെയാണ് കാട്ടുപോത്തുകളുടെ ഭാരം.\nഐഎഫ്എസ് ഉദ്യോഗസ്ഥനായ പർവീൺ കസ്വാൻ ആണ് ശ്രീറാം പകർത്തിയ ഗേറ്റ് ചാടിക്കടക്കുന്ന കാട്ടപോത്തിന്റെ ചിത്രങ്ങൾ ട്വിറ്ററിലൂടെ പങ്കുവച്ചത്.\nEnglish Summary: Indian Gaur Show His Jumping Skills


മത്സ്യകൃഷിയിൽ അഗസ്റ്റ്യനാണ് താരം\nThalsamayam| Updated On: 12 July 2018 4:45 AM GMT | Location :\nകണ്ണൂർ: കൂടുകളിൽ കോഴികളേയും പട്ടിക ളെയും വളർത്താം എന്നാൽ മത്സ്യങ്ങളേയോ... ? സംശയിക്കേണ്ട മത്സ്യങ്ങളെയും കൂട്ടുകളിൽ വളർത്താമെന്ന്...\nകണ്ണൂർ: കൂടുകളിൽ കോഴികളേയും പട്ടിക ളെയും വളർത്താം എന്നാൽ മത്സ്യങ്ങളേയോ... ? സംശയിക്കേണ്ട മത്സ്യങ്ങളെയും കൂട്ടുകളിൽ വളർത്താമെന്ന് തെളിയിച്ചിരിക്കുകയാണ് ചെറുപുഴയിലെ അഗസ്‌റ്റ്യൻ. ഇന്ത്യയില് ആദ്യമായി മല്‍സ്യങ്ങളെ കൂടുകളില് വളര്‍ത്തുന്ന ഹൈ ഡെന്‍സിറ്റി റീ സര്‍ക്കുലേഷന് സിസ്റ്റമാണ് അഗസ്റ്റ്യന് മല്‍സ്യ കൃഷിയില് സ്വീകരിച്ചിരിക്കുന്നത്.\nഇതോടെഫിഷറീസ് ഡിപ്പാര്‍ട്ട്മെന്റിന്റെ നൂതന മല്‍സ്യകൃഷിയ്ക്കുള്ള പുരസ്ക്കാരവും ചെറുപുഴ പഞ്ചായത്തില് കോക്കടവിലെ പള്ളിപ്പുറത്ത്കുന്നേല് അഗസ്റ്റ്യനെ തേടിയെത്തി.കുളങ്ങളില് പ്രത്യേകം തയ്യാറാക്കിയ കൂടുകളിലാണ് ഹൈ ഡെന്‍സിറ്റി റീസര്‍ക്കുലേഷന് സിസ്റ്റത്തില് മീനുകളെ വളര്‍ത്തുന്നത്. കൊച്ചി ശാസ്ത്ര സാങ്കേതിക സര്‍വ്വകലാശാലയുടെ പുത്തന് സാങ്കേതിക വിദ്യയുടെ പ്രഥമ പ്രോജക്ട് നടപ്പിലാക്കിയത് അഗസ്റ്റ്യനാണ്. കുളങ്ങളില് പ്രത്യേകം കൂടുകള് തയ്യാറാക്കി അതിലാണ് മീനുകളെ വളര്‍ത്തുന്നത്.\nകടലില് മീനുകളെ വളര്‍ത്താന് ഉപയോഗിക്കുന്ന വലകളും പിവിസി പൈപ്പുകളും ഉപയോഗിച്ചാണ് കൂട് നിര്‍മ്മാണം. ഒരു കൂട്ടില്1500 മുതല് 2000 വരെ മീന് കുഞ്ഞുങ്ങളെ വളര്‍ത്താം. ഇത്തരം നാലു കൂടുകളാണ് അഗസ്റ്റ്യനുള്ളത്. കൂടാതെ കൂടുകളിലല്ലാതെ വളര്‍ത്താന് മറ്റൊരു കുളവുമുണ്ട്. ആറ് മാസം കൊണ്ട് 500 ഗ്രാം വരെ തൂക്കം വയ്ക്കുന്ന ഗിഫ്റ്റ് തിലാപ്പിയ ഇനത്തില്‍പ്പെട്ട മീനുകളാണ് അഗസ്റ്റ്യന്റെ കുളത്തിലുള്ളത്.\nചെറിയ തലയും മൃദുവായ മുള്ളുകളുമുള്ള ഇവ ഏറെ സ്വാദിഷ്ടമായ മീനുകളാണ്. കുളത്തില് നിന്ന് ദിവസം നാലു തവണ അടിഞ്ഞുകൂടുന്ന സ്ളറി നീക്കം ചെയ്യും. 24 മണിക്കൂറും ഓക്സിജന് നല്‍കിക്കൊണ്ടിരിക്കും. എപ്പോഴും ശുദ്ധമായ വെള്ളത്തിലാണ് മീനുകള് കിടക്കുന്നത്. അതിനാല് മീന് ഏറെ ശുദ്ധവുമായിരിക്കും. കഴിഞ്ഞ ദിവസം കൊല്ലം സിഎസ്ഐ കണ്‍വെന്‍ഷന് സെന്ററില് നടന്ന ചടങ്ങില് ഫിഷറീസ് വകുപ്പ് മന്ത്രി ജെ. മേഴ്സിക്കുട്ടിയമ്മ അഗസ്റ്റ്യന് പുരസ്ക്കാരം സമ്മാനിച്ചു.


തടിയൂരാനാകില്ല ; പെഗാസസില് അന്വേഷണത്തിന് വിദഗ്ധ സമിതി; ദേശസുരക്ഷയുടെ പേരില് എപ്പോഴും രക്ഷപെടാനാകില്ലെന്ന് സുപ്രീംകോടതി; കേന്ദ്രത്തിന് തിരിച്ചടി | National | Deshabhimani | Wednesday Oct 27, 2021\nമുൻജഡ്‌ജി ആർ വി രവീന്ദ്രൻ നയിക്കും , സഹായിക്കാന് മൂന്നംഗ സാങ്കേതികസമിതി\nന്യൂഡല്‍ഹി > പെഗാസസ് ചാരവൃത്തിക്കേസില് കേന്ദ്രസര്‍ക്കാരിന് സുപ്രീംകോടതിയില് വന്‍തിരിച്ചടി. ചാരസോഫ്‌റ്റ്‌വെയര് ഉപയോഗിച്ച് വിവരങ്ങള് ചോര്‍ത്തിയതില് അന്വേഷണത്തിന് സുപ്രീംകോടതിയുടെ മേല്‍നോട്ടത്തില് സ്വതന്ത്രവിദഗ്ധ സമിതിയെ രൂപീകരിച്ചു. അന്വേഷണം വേണ്ടെന്ന കേന്ദ്രസര്‍ക്കാരിന്റെ ആവശ്യം തള്ളിയ കോടതി ദേശസുരക്ഷയുടെ പേരില് എപ്പോഴും രക്ഷപെടാനാകില്ലെന്ന് വിമര്‍ശിച്ചു. റിട്ടയേര്‍ഡ് ജഡ്ജി ആര് വി രവീന്ദ്രന് അധ്യക്ഷനായ വിദഗ്ധ സമിതിയാണ് അന്വേഷണം നടത്തുക. ചീഫ് ജസ്റ്റിസ് എന് വി രമണ അധ്യക്ഷനായ മൂന്നംഗ ബെഞ്ചാണ് വിധി പറഞ്ഞത്.\nവിദഗ്ധ സമിതിയില് റോ മുന് മേധാവി അലോക് ജോഷി, ഡോ. സന്ദീപ് ഒബ്റോയി ( മേധാവി, സൈബര് സെക്യൂരിറ്റി, ടിസിഎസ്) എന്നിവര് അംഗങ്ങളാകും. ഈ സമിതിയെ സഹായിക്കുന്നതിനായി മൂന്നംഗ സാങ്കേതിക സമിതിയെയും കോടതി പ്രഖ്യാപിച്ചു. ഇതില് മലയാളിയായ ഡോ. പ്രഭാകരനും ഉള്‍പ്പെടുന്നു. ഡോ. നവീന് കുമാര് ( ഡീന്, നാഷണല് ഫൊറന്‍സിക് സയന്‍സ് യൂണിവേഴ്സിറ്റി), ഡോ. പി പ്രഭാകരന് ( പ്രൊഫസര്, സ്‌കൂള് ഓഫ് എഞ്ചിനീയറിങ്ങ്, അമൃത വിശ്വവിദ്യാപീഠം, കൊല്ലം ), ഡോ. അശ്വിന് അനില് ഗുമസ്തെ ( അസോസിയേറ്റ് പ്രൊഫസര്, ഐഐടി മുംബൈ) എന്നിവരാണ് ഉള്‍പ്പെടുന്നത്.\nഭരണഘടനാ തത്വങ്ങള് ഉയര്‍ത്തിപ്പിടിക്കാനാണ് പരിശ്രമിക്കുന്നതെന്ന് കോടതി അറിയിച്ചു. ദേശസുരക്ഷ പറഞ്ഞ് എല്ലാ ആരോപണങ്ങളില്‍നിന്നും സര്‍ക്കാരിന് ഒഴിഞ്ഞുമാറാനാകില്ല. സ്വകാര്യത കാത്തു സൂക്ഷിക്കണം. കേന്ദ്രസര്‍ക്കാര് ഹര്‍ജിക്കാരുടെ ആരോപണങ്ങള് നിഷേധിച്ചിട്ടില്ലെന്നും കോടതി ചൂണ്ടിക്കാട്ടി. വിദഗ്ധ സമിതിയുടെ അന്വേഷണവുമായി കേന്ദ്രസര്‍ക്കാര് സഹകരിക്കണമെന്നും സുപ്രീംകോടതി നിര്‍ദേശിച്ചു. എട്ടാഴ്‌ച‌യ്‌ക്ക് ശേഷം കേസ് വീണ്ടും പരിഗണിക്കും.\nഏഴ് വിഷയങ്ങളാണ് വിദഗ്‌ധ സമിതി പരിശോധിക്കുന്നത്.\n1 പെഗാസസ് ഉപയോഗിച്ച് ഫോണ് ചോര്‍ത്തിയോ?\n2 ആരുടെയൊക്കെ ഫോണ് ചോര്‍ത്തി ?\n3 2019ല് ആരോപണം ഉയര്‍ന്നപ്പോള് എന്ത് നടപടി സ്വീകരിച്ചു ?\n4 കേന്ദ്ര-സംസ്ഥാന സര്‍ക്കാരുകള് പെഗാസസ് വാങ്ങിയോ ?\n5 പെഗാസസ് വാങ്ങിയെങ്കില് ഏത് നിയമപ്രകാരം ?\n6 സ്വകാര്യ വ്യക്തികള് ഉപയോഗിച്ചെങ്കില് ഏത് നിയമപ്രകാരം ?\n7 ഇക്കാര്യത്തില് സമിതിക്ക് പ്രസക്തമെന്ന് തോന്നുന്ന വിഷയങ്ങള് ഏതൊക്കെ ?\nഇസ്രയേലി കമ്പനിയായ എന്‍എസ്ഒ വികസിപ്പിച്ച പെഗാസസ് സോഫ്‌റ്റ്‌വെയര് ഉപയോഗിച്ച് രാഷ്ട്രീയനേതാക്കളെയും മാധ്യമപ്രവര്‍ത്തകരെയും സാമൂഹ്യപ്രവര്‍ത്തകരെയും നിരീക്ഷിക്കുന്നുവെന്ന റിപ്പോര്‍ട്ട് വലിയ പ്രതിഷേധമുണ്ടാക്കിയിരുന്നു. മുതിര്‍ന്ന മാധ്യമപ്രവര്‍ത്തകരായ എന് റാം, ശശികുമാര്, ജോണ്‍ബ്രിട്ടാസ് എംപി, അഡ്വ. എം എല് ശര്‍മ, പെഗാസസ് ചാരനിരീക്ഷണത്തിന് ഇരകളായ പരഞ്ജോയ് ഗുഹാ താക്കുര്‍താ, എസ്എന്‍എം ആബ്ദി, പ്രേംശങ്കര്‍ത്സാ, രൂപേഷ്‌കുമാര് സിങ്, ഇപ്സാശതക്ഷി, ജഗ്ദീപ് ച്ഛോക്കര്, എഡിറ്റേഴ്സ് ഗില്‍ഡ് ഓഫ് ഇന്ത്യ തുടങ്ങിയവരാണ് കോടതിയെ സമീപിച്ചത്.\nആരെയും ചോദ്യംചെയ്യാം; രേഖ വരുത്തിക്കാം\nഏത് വ്യക്തിയെയും സമിതിക്ക് ചോദ്യംചെയ്യാം. ഏത് വകുപ്പിൽനിന്നും രേഖകൾ ആവശ്യപ്പെടാം. കേന്ദ്രസർക്കാർ, സംസ്ഥാനങ്ങൾ, വകുപ്പുകൾ, ഏജൻസികൾ എല്ലാ സൗകര്യങ്ങളും ഒരുക്കണം. സമിതി എത്രയുംവേഗം അന്വേഷണം പൂർത്തിയാക്കി റിപ്പോർട്ട് സമർപ്പിക്കണം. പൗരരുടെ അവകാശം ഹനിക്കാതെ രാജ്യത്തെ സൈബർസുരക്ഷ വർധിപ്പിക്കാന് നിർദേശം കൈമാറണം. എട്ടാഴ്‌ചയ്‌ക്ക് ശേഷം കേസ് വീണ്ടും പരിഗണിക്കും.\nസമിതി രൂപീകരിക്കാന്7കാരണം\n●പൗരരുടെ സ്വകാര്യത, അഭിപ്രായസ്വാതന്ത്ര്യം ലംഘിക്കപ്പെട്ടെന്ന ഗുരുതര ആരോപണം പരിശോധിക്കണം\n●രഹസ്യനിരീക്ഷണ ആരോപണം പൗരസമൂഹത്തെ ആശങ്കയിലാഴ്‌ത്തി\n●പെഗാസസിൽ കേന്ദ്രസർക്കാർ കൃത്യമായ നിലപാട് അറിയിച്ചില്ല\n●വിദേശരാജ്യങ്ങളും വിദേശകക്ഷികളും ഉൾപ്പെട്ടെന്നും ആരോപണം\n●വിദേശ ഏജൻസിയോ സ്വകാര്യസ്ഥാപനമോ പൗരരെ നിരീക്ഷണവലയത്തിലാക്കാനുള്ള സാധ്യത പരിശോധിക്കണം\n●പൗരാവകാശം ഹനിക്കാൻ കേന്ദ്രസർക്കാർ കൂട്ടുനിൽക്കുന്നുവെന്നത് ഗുരുതര ആരോപണം\n●ഇത്തരം സാങ്കേതികവിഷയങ്ങളിൽ വസ്‌തുതാ പരിശോധന ആവശ്യം


Kerala Film Festival IFFK 2018 films Roma Movie Review: കറുപ്പിലും വെളുപ്പിലും തെളിയുന്ന മനുഷ്യത്വത്തിന്റെ മുഖങ്ങള്: അൽഫോൺസോ കുവറോണിന്റെ 'റോമ'\nIFFK 2018: കറുപ്പിലും വെളുപ്പിലും തെളിയുന്ന മനുഷ്യത്വത്തിന്റെ മുഖങ്ങള്: അൽഫോൺസോ കുവറോണിന്റെ 'റോമ'\nIFFK 2018: രാജ്യാന്തര ചലച്ചിത്രോത്സവത്തിലെ ലോക സിനിമാ വിഭാഗത്തില് പ്രദര്‍ശിപ്പിച്ച ‘റോമ’ എന്ന ചിത്രത്തെക്കുറിച്ച്\nUpdated: December 11, 2018 10:46:46 am\nKerala Film Festival IFFK 2018 films Roma Movie Review\nIFFK 2018: ഓസ്കർ ജേതാവായ മെക്സിക്കൻ സംവിധായകൻ (2014ല് ‘ഗ്രാവിറ്റി’ എന്ന ചിത്രം) അൽഫോൺസോ കുവറോണിന്റെ കുട്ടിക്കാല ഓർമ്മകളുടെയും അനുഭവങ്ങളുടെയും ദൃശ്യാവിഷ്കാരമാണ് ‘റോമ’. 1970കളിലെ ഒരു മധ്യവർഗ മെക്സിക്കൻ കുടുംബത്തിന്റെ ആത്മകഥാപരമായ ആഖ്യാനമാണ് ചിത്രം പറയുന്നത്. തന്റെ പോറ്റമ്മയ്ക്കുള്ള ഉപഹാരമായാണ് സംവിധായകനായ അല്‍ഫോൺസോ കുവറോണ് ‘റോമ’ സമര്‍പ്പിക്കുന്നത്.\nമെക്സിക്കോയിലെ റോമാ ജില്ലയിലെ ഒരു മധ്യവർഗ്ഗകുടുംബത്തിലെ മെയ്ഡാണ് ക്ലിയോ. കുടുംബാംഗങ്ങൾക്കെല്ലാം പ്രിയങ്കരിയായ അവര്, കുട്ടികളെ നല്ല രീതിയിൽ പരിചരിക്കുകയും അവരുമായി നല്ല ആത്മബന്ധം സൂക്ഷിക്കുകയും ചെയ്യുന്നു. വർണവിവേചനം നിലനിൽക്കുന്ന ഒരു സാമൂഹിക പരിസരത്ത് ജീവിക്കുമ്പോഴും കറുത്ത വർഗ്ഗക്കാരിയായ ക്ലിയോയെ ആ കുടുംബം തരം താഴ്ത്തുകയോ മാറ്റി നിർത്തുകയോ ചെയ്യുന്നില്ലെന്നു മാത്രമല്ല, ക്ലിയോയുടെ സേവനങ്ങളും സഹായങ്ങളും അക്ക്നോളജ് ചെയ്യാനും അവർ മടിക്കുന്നില്ല. യജമാനത്തി സോഫിയയ്ക്കും കുട്ടികൾക്കും മാത്രമല്ല, പ്രായാധിക്യമുള്ള ആ വീട്ടിലെ മുത്തശ്ശിയ്ക്കു വരെ ക്ലിയോ ഏറെ സ്വീകാര്യയാണ്. സന്തോഷകരമെന്നു പുറമെ നിന്നു നോക്കുമ്പോൾ തോന്നിപ്പിക്കുന്ന ആ വലിയ വീടിനകത്തും പൊരുത്തക്കേടുകളും മുഖം തിരിക്കലുകളും അവഗണനകളുമെല്ലാം പതുങ്ങിയിരിപ്പുണ്ട്.\nയജമാനനും യജമാനത്തിയും തമ്മിലുള്ള പൊരുത്തക്കേടുകൾ പലപ്പോഴും അടുത്തു നിന്നു കാണുകയാണ് ക്ലിയോ. യജമാനത്തിയായ സോഫിയയുടെ യാതനകളും നീറ്റലുകളും ക്ലിയോ തൊട്ടറിയുന്നുമുണ്ട്.\nഅതിനിടെ കൂട്ടുകാരിയുടെ പ്രണയിതാവിന്റെ ബന്ധുവായ ഫെർമിൻ എന്ന ചെറുപ്പക്കാരനുമായി ക്ലിയോ ഇടപെടുകയും ഗർഭം ധരിക്കുകയും ചെയ്യുന്നു. ക്ലിയോ ഗർഭിണിയാണെന്നറിയുന്നതോടെ ഫെർമിൻ അപ്രത്യക്ഷനാവുന്നു. നിരാലംബയായ ക്ലിയോ തന്റെ സങ്കടങ്ങളും ആശങ്കകളും യജമാനത്തി സോഫിയയോട് തുറന്നു പറയുമ്പോൾ, സ്നേഹപൂർവ്വം ക്ലിയോയെ ചേർത്തു പിടിക്കുകയാണ് സോഫിയ. ക്ലിയോയ്ക്ക് ആവശ്യമുള്ള മെഡിക്കൽ ചെക്കപ്പുകളും മറ്റുമെല്ലാം ഏറ്റവും സന്തോഷത്തോടെ തന്നെ സോഫി ഏർപ്പാടാക്കുന്നു. മനുഷ്യത്വം നിഴലിക്കുന്ന കരുതലുകളും ചേർത്തു നിർത്തലുകളും കൊണ്ട് ഹൃദയത്തെ സ്പർശിക്കുന്ന മുഹൂർത്തങ്ങളിലൂടെയാണ് കഥയുടെ പര്യടനം.\nക്ലിയോയുടെ ജനിക്കാനിരിക്കുന്ന കുഞ്ഞിനു തൊട്ടിൽ വാങ്ങാൻ മുത്തശ്ശിയും ക്ലിയോയും കൂടി തെരുവിലേക്കിറങ്ങിയ ദിവസമാണ് തെരുവിൽ നടക്കുന്ന വിദ്യാർത്ഥി പ്രക്ഷോഭങ്ങൾ അക്രമാസക്തമായി മാറുന്നത്. കലാപത്തിന്റെ ബഹളത്തിനിടെ ക്ലിയോയ്ക്ക് പ്രസവ വേദന ആരംഭിക്കുന്നു. തുടർന്ന് ക്ലിയോയ്ക്ക് കുഞ്ഞിനെ നഷ്ടപ്പെടുകയാണ്.\nഅല്‍ഫോണ്‍സൊ കുവാറൊണിന്റെ ‘റോമ’\nകുഞ്ഞിനെ നഷ്ടപ്പെട്ട വേദനയിൽ മൗനത്തിലേക്ക് വീണു പോയ ക്ലിയോയെ യാത്രകളിൽ ഒപ്പം കൂട്ടി ഉന്മേഷവതിയാക്കി മാറ്റുകയാണ് സോഫിയയും മക്കളും. അത്യാപത്തിന്റെ ഒരു ഘട്ടത്തിൽ ആ കുട്ടികളുടെ രക്ഷകയാവുകയാണ് ക്ലിയോ. തുടർന്ന്, ഭർത്താവിനാൽ ഉപേക്ഷിക്കപ്പെടുന്ന സോഫിയയ്ക്കും മക്കൾക്കും വേണ്ടി ക്ലിയോ ജീവിച്ചു തുടങ്ങാൻ തീരുമാനിക്കുന്നിടത്ത് സിനിമ അവസാനിക്കുന്നു.\nആരുമില്ലാത്തവർ പരസ്പരം താങ്ങായും തണലായും മാറുന്ന മനുഷ്യത്വത്തിന്റെയും നന്മയുടേയും ഒരു കാഴ്ചയാണ് ‘റോമ’യിൽ കാണാനാവുക. പുതുമുഖമായ എലിറ്റ്സ അപരിഷ്യോ ആണ് ക്ലിയോ എന്ന കേന്ദ്ര കഥാപാത്രത്തെ അവതരിപ്പിച്ചിരിക്കുന്നത്.\nബ്ലാക്ക് ആൻറ് വൈറ്റ് ഫോർമാറ്റിലാണ് ‘റോമ’ ചിത്രീകരിച്ചിരിക്കുന്നത്. കാവ്യാത്മകമായൊരു സിനിമയെന്നു തന്നെ അൽഫോൺസോ കുറാവോണിന്റെ ഈ ചിത്രത്തെ വിശേഷിപ്പിക്കാം. വെളുപ്പും കറുപ്പും ഇടകലരുന്ന ദൃശ്യങ്ങൾ സമ്മാനിക്കുന്ന ‘വിഷ്വൽ ഗ്ലോറി’ മറ്റൊരു തലത്തിലേക്ക് സിനിമയെ കൊണ്ടുപോവുകയാണ്.\nകാഴ്ചയെ ഒരു തരത്തിലും മുറിക്കാതെ നീങ്ങുന്ന ക്യാമറയാണ് സിനിമയിലുടനീളം ശ്രദ്ധ നേടുന്ന മറ്റൊരു എലമെന്റ്. അൽഫോൺസോ കുവറോണ് തന്നെയാണ് ചിത്രത്തിന്റെ ഛായാഗ്രഹണം നിർവ്വഹിച്ചിരിക്കുന്നത്. ക്ലിയോയ്ക്കൊപ്പം ആ വീടകങ്ങളിലൂടെയും തെരുവിലൂടെയും കൺചിമ്മാതെ സഞ്ചരിക്കുന്നത് അദ്ദേഹത്തിന്റെ ക്യാമറ മാത്രമല്ല, മനസ്സും കൂടിയാണ്. ഹോസ്പിറ്റലിലെ ഭൂമികുലുക്ക സീനും ഗ്രാമത്തിലെ കാട്ടുതീയണക്കുന്ന ദൃശ്യങ്ങളും കടൽത്തിരകളിൽ പെട്ടുപോയ ക്ലിയോയും കുട്ടികളും രക്ഷപ്പെടുന്ന ദൃശ്യവുമൊക്കെ ഏറെ തന്മയത്വത്തോടെയാണ് ചിത്രീകരിച്ചിരിക്കുന്നത്. രാജ്യാന്തര ചലച്ചിത്രോത്സവത്തിലെ ലോക സിനിമാ വിഭാഗത്തിലാണ് ‘റോമ’ പ്രദര്‍ശിപ്പിച്ചത്.\nWeb Title: Kerala film festival iffk 2018 films roma movie review


സ്ക്രിപ്റ്റ് കേട്ട ശേഷം അത് എനിക്ക് ചെയ്യാന് ആകുമെന്ന് കരുതുന്നില്ലെന്ന് അവരോട് വിനയപൂര്‍വം പറഞ്ഞു.. സംവിധായക വിധു വിൻസെന്റ് ഉയർത്തിയ ആരോപണങ്ങൾക്ക് മറുപടിയുമായി പാർവതി! - metromatinee.com Lifestyle Entertainment & Sports\nഇപ്പോള് സോഷ്യൽ മീഡിയയിൽ വൈറലാകുന്നത് പാര്‍വതി തിരുവോത്ത് പങ്കുവച്ച ഒരു കുറിപ്പാണ്. ഇതിനു മുന്‍പ് ഒരിക്കലും സോഷ്യല് മീഡിയയില് എന്തെങ്കിലും എഴുതാനിരിക്കുന്നത് എന്നെ ഇത്രയധികം അസ്വസ്ഥയാക്കിയിട്ടില്ല. ലോകം മുഴുവനും ഒരു മഹാമാരിയെ നേരിടാന് ശ്രമിച്ചു കൊണ്ടിരിക്കുന്ന ഈ സമയത്ത്, ഇങ്ങനെ ഒരു കുറിപ്പ് എഴുതേണ്ടി വരുന്നത് ദൗര്‍ഭാഗ്യകരം തന്നെയാണ് എന്ന് പറഞ്ഞാണ് കുറിപ്പ് പങ്കുവച്ചിരിക്കുന്നത്.\nഇതിനു മുന്‍പ് ഒരിക്കലും സോഷ്യല് മീഡിയയില് എന്തെങ്കിലും എഴുതാനിരിക്കുന്നത് എന്നെ ഇത്രയധികം അസ്വസ്ഥയാക്കിയിട്ടില്ല. ലോകം മുഴുവനും ഒരു മഹാമാരിയെ നേരിടാന് ശ്രമിച്ചു കൊണ്ടിരിക്കുന്ന ഈ സമയത്ത്, ഇങ്ങനെ ഒരു കുറിപ്പ് എഴുതേണ്ടി വരുന്നത് ദൗര്‍ഭാഗ്യകരം തന്നെയാണ്. ഞാനും വിധുവും തമ്മില് പരസ്പരം സംസാരിച്ച് വ്യക്തത വരുത്താമായിരുന്ന ഒരു വിഷയമായിരുന്നിട്ടും, വിധു തന്റെ കത്ത് പരസ്യമാക്കിയതോടെയാണ് ഇങ്ങനെ ഒരു തുറന്ന പ്രസ്താവന എനിക്കും നടത്തേണ്ടി വരുന്നത്.\n2018 മെയ് മാസത്തില്, ‘കൂടെ’, ‘മൈ സ്റ്റോറി’, എന്നീ സിനിമകളുടെ ചിത്രീകരണം പൂര്‍ത്തിയായിരുന്നെങ്കിലും, ആ സമയത്ത് ഞാന് നേരിട്ട് കൊണ്ടിരുന്ന നിരന്തരമായ ഹേറ്റ് ക്യാമ്ബെയിനുകളും, ഭീഷണികളും, മാനസികമായി എന്നെ ഒരുപാട് തളര്‍ത്തിയിരുന്നു. എന്റെ ഡോക്ടറുടെ നിര്‍ദേശ പ്രകാരം ജോലിയില് നിന്നും, അത് സംബന്ധിച്ച എല്ലാ കമ്മ്യൂണിക്കേഷനുകളില് നിന്നും താല്‍ക്കാലികമായ ഒരു ഇടവേള ഞാന് എടുത്തിരുന്നു. ‘ഉയരെ’ യുടെ ചിത്രീകരണത്തിനായി 2018 നവംബറിലാണ് ഞാന് ജോലി പുനരാരംഭിച്ചത്. 2018 ഡിസംബറില്, ‘ഉയരെ’യുടെ ഷൂട്ടിംഗ് സമയത്ത് നടന്ന WCCയുടെ മീറ്റിംഗില്, ഞാന് അവരുടെ കാസ്റ്റിംഗ് ഓഫറിന് പ്രതികരിച്ചില്ല എന്ന് വിധു പരാമര്‍ശിച്ചിരുന്നു. ഇതറിഞ്ഞ ഉടനെ തന്നെ വിധുവിനെ വിളിക്കുകയും, മെസേജ് ചെയ്യുകയും, ഇതിനായി മുന്‍പ് വിധു അയച്ച മെസ്സേജ് കാണാതെ പോയതിന് ക്ഷമ ചോദിക്കുകയും ചെയ്തു. ഒരു ഇടവേളയിലായിരുന്നെനും, വിധുവിന്റെ പ്രോജെക്ടിനെക്കുറിച്ച് അറിയില്ലായിരുന്നുവെന്നും ഞാന് അവരോട് പറഞ്ഞു. വാട്സാപ്പിലാണ് താന് മെസ്സേജ് അയച്ചിരുന്നെതെന്ന് വിധു പറഞ്ഞപ്പോള്, അതൊന്നു കൂടി എനിക്കയക്കാന് ഞാന് അവരോട് റിക്വസ്റ്റ് ചെയ്തത് പ്രകാരം, 2018 മെയ് മാസം, 30ആം തീയതി അവരെനിക്കയച്ച മെസ്സേജ് വിധു വീണ്ടും അയച്ചു തന്നു. സിനിമയുടെ ഒരു പാരഗ്രാഫ് മാത്രം വരുന്ന രത്‌നച്ചുരുക്കം ആയിരുന്നു ആ മെസ്സേജ്. വീണ്ടും ക്ഷമ ചോദിച്ച ശേഷം ആ റോളിനായി എന്നെ അപ്പോഴും പരിഗണിക്കുന്നുണ്ടോ എന്ന് ഫോളോ അപ്പ് മെസേജിലൂടെ ചോദിച്ചിരുന്നു. വിധു തന്റെ താല്പര്യം അറിയിക്കുകയും, ‘ഉയരെ’യുടെ സെറ്റില് വെച്ച് കാണാം എന്ന് തീരുമാനിക്കുകയും ചെയ്തു. ഒരു പ്രൊഫഷണല് പ്രാക്ടീസ് എന്ന രീതിയില്, സാധാരണ ഗതിയില്, മറ്റൊരു സിനിമയുടെ സെറ്റില് വെച്ച് സ്ക്രിപ്റ്റ് നറേഷനുകള് ഞാന് ചെയ്യാറില്ല. എന്നിരുന്നാലും, ഇതിനായി വിധു ഇനിയും കാത്തിരിക്കരുത് എന്നുള്ള തീരുമാനത്തിലാണ് ഇങ്ങനെ ഒരു മീറ്റിംഗ് ഫിക്സ് ചെയ്തത്. അതെ സമയം, നടന്ന സംഭവങ്ങളില് എനിക്കുണ്ടായ വിഷമം ഒരു തുറന്ന കത്തിലൂടെ, വിധു ഉള്‍പ്പെടുന്ന ഫൗണ്ടിങ് മെമ്ബേഴ്സിനെ എല്ലാം ഞാന് അറിയിച്ചിരുന്നു. അത് വരെ ചര്‍ച്ച ചെയ്യാത്ത സെന്‍സിറ്റിവും പഴ്സണലും ആയ എന്റെ ആരോഗ്യ വിവരങ്ങള് ആ ഇമെയിലില് ഉള്‍പ്പെട്ടിരുന്നു. അത്രമാത്രം ഓണ്‍ലൈനില് വന്നു കൊണ്ടിരുന്ന ഹേറ്റ് ക്യാമ്ബെയിനുകളും വ്യക്തിഹത്യകളും എന്നെ ബാധിച്ചിരുന്ന സമയമായിരുന്നു അത്. അവരെല്ലാവരും എന്റെ അപ്പോഴത്തെ മാനസികവും ശാരീരികവും ആയ ആരോഗ്യനില മനസ്സിലാക്കുമെന്നുള്ള പൂര്‍ണ ബോധ്യത്തിലും പ്രതീക്ഷയിലുമാണ് ഞാന് ആ ഇമെയില് അയച്ചത്. ജോലിയില് നിന്നും വിട്ടു നിന്ന സമയത്ത് എന്റെ ഭാഗത്തു നിന്നും വന്നിട്ടുള്ള മനഃപൂര്‍വമല്ലാത്ത എല്ലാ വീഴ്ചകളും പരിഹരിക്കുമെന്നും ഞാന് അതില് എഴുതിയിരുന്നു.\nഅധികം വൈകാതെ തന്നെ വിധു തന്റെ സ്ക്രിപ്റ്റ് റൈറ്ററേയും കൂട്ടി ഉയരെയുടെ സെറ്റില് വരികയും ഞാന് സ്ക്രിപ്റ്റ് കേള്‍ക്കുകയും ചെയ്തു. സ്ക്രിപ്റ്റ് കേട്ട ശേഷം അത് എനിക്ക് ചെയ്യാന് ആകുമെന്ന് കരുതുന്നില്ലെന്ന് അവരോട് വിനയപൂര്‍വം പറഞ്ഞു. മുന്നേ കമ്മിറ്റ് ചെയ്ത രണ്ടു സിനിമകളുടെ ഷൂട്ടിംഗ് നടക്കാനിരുന്നതിനാല് സമയ പരിമിതി ഒരു പ്രധാന പ്രശ്നമായിരുന്നു എന്ന് വിധുവിനെ അറിയിച്ചു. അതിലെ ക്യാരക്ടര് ഒരു സ്റ്റാന്‍ഡ് അപ്പ് കൊമേഡിയന് ആയതിനാല്, തയ്യാറെടുപ്പിനു വേണ്ടി കുറച്ചധികം സമയം വേണ്ടി വന്നേക്കാം എന്നുള്ള വസ്തുത, പ്രോജെക്ടിനെ ബാധിക്കാന് സാധ്യതയുള്ളത് കൊണ്ട്, എനിക്ക് വേണ്ടി കാത്തു നില്‍ക്കുന്നത്, പ്രാക്ടിക്കല് ആയ ഒരു തീരുമാനം ആവില്ലെന്ന് അവരോട് ഞാന് പറഞ്ഞു. ഇതൊക്കെ കണക്കിലെടുത്തു കൊണ്ടും, പ്രൊജക്ടില് ഉള്‍പ്പെട്ടിട്ടുള്ള മറ്റുള്ളവരുടെയും ഡെയ്റ്റ് അവൈലബിലിറ്റി ഒക്കെയായി, ഇത് വിധുവിനു ബുദ്ധിമുട്ടാകും എന്നായിരുന്നു എന്റെ ആശങ്ക. വിധുവിന്റെ നിര്‍ബന്ധപ്രകാരം ഒരിക്കല് കൂടി ആലോചിച്ച ശേഷം 10 ദിവസങ്ങള്‍ക്കുള്ളില് ഒരു തീരുമാനം പറയാമെന്ന് ഞാന് അവരെ അറിയിച്ചു. അത് പ്രകാരം, കുറച്ചു ദിവസങ്ങള്‍ക്കുള്ളില് തന്നെ അവരെ വിളിച്ച് , ആ പ്രോജക്ടിന്റെ ഭാഗമാകാന് എനിക്ക് സാധിക്കില്ലെന്ന് അറിയിച്ചിരുന്നു. എന്റെ ആശങ്കകളും തീരുമാനവും മനസ്സിലാക്കുന്നുവെന്ന് പറയുകയും, പ്രോജെക്ടിനെക്കുറിച്ചുള്ള പൊതുവായ വിവരങ്ങള് ഞാന് അന്വേഷിച്ചപ്പോള് വിധു അത് പങ്കുവെക്കുകയും ചെയ്തു. സൗഹാര്‍ദപരമായാണ് ആ സംഭാഷണം അവസാനിച്ചത്. ‘ഉയരെ’ പൂര്‍ത്തിയാക്കി ‘വൈറസിന്റെ’ ലൊക്കേഷനിലേക്കും, പിന്നീട് ‘ഉയരെ’യുടെ ഡബ്ബിങ്ങിനുമായി മാര്‍ച്ച് അവസാനം വരെ ഞാന് തിരക്കിലായിരുന്നു. ജോലിയില് പൂര്‍ണമായും മുഴുകിയിരുന്ന ആ സമയത്ത്, ഞാന് തീര്‍ത്തും ‘നോ’ പറഞ്ഞ ശേഷവും, തിരക്കഥയുടെ ഡ്രാഫ്റ്റ് വിധു ഇമെയില് അയച്ചത്, അപ്രതീക്ഷിതമായിരുന്നു. അത് കഴിഞ്ഞു 30-40 ദിവസങ്ങള്‍ക്കുള്ളില് തന്നെ നിമിഷ സജയനെ വെച്ചുള്ള സ്റ്റാന്‍ഡ് അപ്പിന്റെ പോസ്റ്റര് പുറത്തിറങ്ങി.\nനിമിഷയെ പോലെ ശക്തയായ ഒരു പെര്‍ഫോര്‍മര് ആ റോള് ഏറ്റെടുത്തത് കണ്ടപ്പോള് എനിക്ക് ഒരുപാട് സന്തോഷം തോന്നി.\n“സ്റ്റാന്‍ഡ് അപ്പ്” എന്ന സിനിമയുടെ നിര്‍മ്മാണത്തിലേക്കുള്ള വിധുവിന്റെ യാത്ര കഠിനമായിരുന്നു എന്ന് എനിക്ക് വ്യക്തമായി അറിയാം. അവരുടെ വേദനകളെയോ, അദ്ധ്വാനത്തെയോ, സംഘര്‍ഷങ്ങളെയോ യാതൊരു വിധത്തിലും ഞാന് റദ്ദു ചെയ്യുകയില്ല. അതിനെനിക്ക് ആവുകയുമില്ല! ബോക്സ് ഓഫീസ് വിജയങ്ങളിലും വിവാദങ്ങളിലുമൊക്കെ എന്റെ പേര് വരുന്നതിന് മുന്‍പ്, കരിയറിലെ ആദ്യത്തെ ഏഴു കൊല്ലം വഴികാട്ടാനോ സഹായിക്കാനോ ആരും ഇല്ലാതിരുന്ന എനിക്ക്, അതിനൊരിക്കലും സാധിക്കുകയില്ല. ഒരുപാട് വര്‍ഷങ്ങള് മതിയായ വരുമാനമില്ലാതെ, സാമ്ബത്തിക സമ്മര്‍ദ്ദങ്ങള് അനുഭവിച്ച്, വേറെയൊരു ജോലിക്ക് വേണ്ടി അപേക്ഷിക്കണോ എന്ന ചിന്തയുമായി ഞാന് ചിലവഴിച്ചിട്ടുണ്ട്. അങ്ങനെയുള്ള ഞാന്, ഈ ഇന്ഡസ്ട്രിയിലെ ആര്‍ട്ടിസ്റ്റുകളില് ഒരാളുടെയും, പ്രത്യേകിച്ച് സ്ത്രീകളുടെ, അദ്ധ്വാനത്തെ ഒരിക്കലും വില കുറച്ചു കാണില്ല. സ്വന്തമായി കരിയറില് ഒരു പാത വെട്ടി തെളിക്കണം എന്നുറപ്പിച്ച്, പത്തൊമ്ബതാം വയസ്സ് മുതല് ഒറ്റക്ക് ജീവിച്ച എനിക്ക്, എവിടെയും പങ്കുവെക്കാത്ത, ഞാന് നേരിട്ട വെല്ലുവിളികളുടെയും അതിജീവനത്തിന്റെയും ഒരുപാട് കഥകളുണ്ട് . കളക്ടീവിന്റെ ഭാഗമായത് കൊണ്ടും, അതിലൂടെ ഞാന് ഇടപഴകിയ സ്ത്രീകളിലൂടെയും, ഞാന് മനസ്സിലാക്കിയ എന്റെ പ്രിവിലേജുകള് ഉണ്ട്; അത് ഒരിക്കലും ഞങ്ങളില് ഓരോരുത്തരും നടന്നു താണ്ടിയ കഠിനമായ, വേദനിപ്പിക്കുന്ന, വഴികളെയൊന്നും ഒരു തരത്തിലും ഇല്ലാതാക്കുന്നില്ല. എത്ര തന്നെ വിജയങ്ങള് നേടിയെടുത്താലും, ഏതൊക്കെ ജീവിത സാഹചര്യങ്ങളില് നിന്ന് വന്നാലും, സിനിമ രംഗത്ത് ഞങ്ങള് ഇന്നും രണ്ടാമത്തെ പൗരന്‍മാരായി തള്ളിമാറ്റപ്പെട്ടുകൊണ്ടിരിക്കുകയാണ് . ഇത് കൊണ്ട് തന്നെയാണ് ഞങ്ങളില് ഒരാള് – എന്നെ ഒരു പാട് സ്വാധീനിച്ച, എന്റെ പല വിഷമഘട്ടങ്ങളിലും കൂടെ നിന്ന, ഒരു കളക്ടീവ് വേണ്ടുന്നതിനെ കുറിച്ചും, കളക്ടീവിന്റെ ഭാഗമായി നിന്ന് അതിനെ വളര്‍ത്തേണ്ടതിനെക്കുറിച്ചും, വ്യക്തമായ ധാരണകള് ഉണ്ടാകുകയും ഉണ്ടാക്കുകയും ചെയ്ത ഒരാള്, എന്നെക്കുറിച്ച് മറ്റാരേക്കാളും നന്നായി അറിയാവുന്ന വിധു, ഇങ്ങനെയുള്ള ആരോപണങ്ങള് ഉന്നയിച്ചത്, എന്നെ ഇത്രയും വേദനിപ്പിക്കുന്നത്. കാരണം എനിക്കറിയുന്ന വിധു അഭിപ്രായങ്ങളും വിയോജിപ്പുകളും, എവിടെയും ഉറച്ചു പറയാന് മടിയില്ലാത്ത ഒരാളാണ്. അതിനാല് തന്നെ, വിധുവിന് എന്നോടുള്ള വ്യക്തിപരമായ പ്രശ്നങ്ങള് ചര്‍ച്ചചെയ്യാന് തയ്യാറാവാതെ ഇങ്ങനെ ഒരു മാര്‍ഗം തിരഞ്ഞെടുത്തത്, എന്നെ ഒരുപാട് വേദനിപ്പിക്കുന്നുണ്ട്. എന്റെ ജോലി എനിക്ക് നല്‍കുന്നത് ഫിലിം മേക്കേഴ്‌സാണ്. ഞാന് അവരുടെ സമയത്തെ ഒരുപാട് ബഹുമാനിക്കുന്നു. അവരുടെ പ്രോജക്ടിന്റെ ഭാഗമാകാന് എന്നെ സമീപിക്കുന്ന എല്ലാ ഫിലിം മേക്കേഴ്സിനോടും എനിക്ക് അഗാധമായ നന്ദിയാണ്, ആ പ്രൊജക്റ്റ് നടന്നാലും, ഇല്ലെങ്കിലും! ഓഫറുകള് വേണ്ട എന്ന് വെക്കുന്നത് ഒരു അപമാനമായോ കുറച്ചുകാണലായോ ആര്‍ക്കെങ്കിലും തോന്നാമെന്നുള്ളത് വളരെ ആശങ്കാജനകമാണ്. ഒരിക്കലും ഞാന് മനസ്സില് പോലും ചിന്തിക്കാത്ത വസ്തുതയാണത്. അവര്‍ക്കെന്നെയല്ല എനിക്ക് അവരെയാണ് കൂടുതല് ആവശ്യവുമായുള്ളത്.\nഎന്റെ വിശ്വാസമിതാണ്! അധികാര മേല്‍ക്കോയ്മകള് സ്വാതന്ത്ര്യത്തിനും, സുരക്ഷക്കും, നിലനില്‍പ്പിനും ഹാനികരമായ അതിര്‍വരമ്ബുകള് സൃഷ്ടിക്കുമ്ബോള്, നീതിക്ക് നേരെ വഴി തിരിച്ചു വിടാന്, ലോകത്ത് എല്ലായിടത്തും ഇത് പോലുള്ള കളക്ടീവുകള് ഉയര്‍ന്നു വരും. WCC ഇത് പോലെ ഒരു പ്രസ്ഥാനമാണ്, വ്യക്തികള്‍ക്കും വ്യക്തിതാല്പര്യങ്ങള്‍ക്കും അതീതമായി നിലനില്‍ക്കുന്ന ഒരു പ്രസ്ഥാനം! അതിന്റെ നിര്‍ലോഭവും, അതിജീവനാത്മകവുമായ ശക്തിയില് എനിക്ക് പൂര്‍ണ വിശ്വാസമുണ്ട്. ഞങ്ങളില് ഓരോരുത്തരും ഇവിടെയുള്ളത് മുന്നോട്ടുള്ള കഠിനമായ പാതക്ക് രൂപം നല്‍കാന് വേണ്ടി തന്നെയാണ്. എന്റെ ഹൃദയം തുറന്ന് തന്നെ ഇരിക്കും; എന്റെ മനസ്സ് കൂടുതല് ഉള്‍ക്കൊള്ളാനും ഒരുമിച്ചു മുന്നോട്ടു പോകാന് തയ്യാറായും!\nRelated Topics:parvathi thiruvoth, vidhu vincent


അനിൽ കുംബ്ലെയുടെ കോച്ചിങിൽ യുവതാരങ്ങൾ ഭയപെട്ടിരുന്നു, കോഹ്ലിയും കുംബ്ലെയും തമ്മിലുണ്ടായ തർക്കത്തെ കുറിച്ച് വിനോദ് റായ് - Crickerala\nഅനിൽ കുംബ്ലെയുടെ കോച്ചിങിൽ യുവതാരങ്ങൾ ഭയപെട്ടിരുന്നു, കോഹ്ലിയും കുംബ്ലെയും തമ്മിലുണ്ടായ തർക്കത്തെ കുറിച്ച് വിനോദ് റായ്\n2017 ൽ ഇന്ത്യൻ ക്യാപ്റ്റൻ വിരാട് കോഹ്ലിയും ഹെഡ് കോച്ച് അനിൽ കുംബ്ലെയും തമ്മിലുണ്ടായ ഭിന്നതയ്ക്ക് പിന്നിലെ യഥാർത്ഥ കാരണം വെളിപ്പെടുത്തി കമ്മിറ്റി ഓഫ് അഡ്മിനിസ്ട്രേറ്റേഴ്സ് ചെയർമാനായിരുന്ന വിനോദ് റായ്. അടുത്തിടെ പുറത്തിറക്കിയ പുസ്തകത്തിലാണ് വിവാദങ്ങൾക്ക് വഴിവെച്ച ഇക്കാര്യത്തെ കുറിച്ച് വിനോദ് റായ് പ്രതിപാദിച്ചത്.\nവിരാട് കോഹ്ലിയും അനിൽ കുംബ്ലെയും തമ്മിലുള്ള തർക്കം ഇന്ത്യൻ ക്രിക്കറ്റിലെ തന്നെ ഏറ്റവും വിവാദപരമായ അധ്യായങ്ങളിലൊന്നാണ്. കുംബ്ലെയുടെ പരിശീലന ശൈലിയിൽ കളിക്കാർ തൃപ്തരായിരുന്നില്ലെന്ന് വിരാട് കോഹ്ലി ബിസിസിഐയെ അറിയിച്ചിരുന്നു.\n” ക്യാപ്റ്റനുമായും ടീം മാനേജ്മെൻ്റുമായും ഞാൻ നടത്തിയ സംഭാഷണങ്ങളിൽ കുംബ്ലെ വലിയ അച്ചടക്കക്കാരനായിരുന്നുവെന്നും അതുകൊണ്ട് തന്നെ ടീമംഗങ്ങൾ അദ്ദേഹത്തിൽ സന്തുഷ്ടരല്ലെന്നും അറിയാൻ സാധിച്ചു. ഈ വിഷയത്തിൽ ഞാൻ വിരാട് കോഹ്ലിയോട് സംസാരിച്ചു. അനിൽ കുംബ്ലെ പ്രവർത്തിക്കുന്ന രീതിയിൽ യുവതാരങ്ങൾ ഭയത്തിലാണെന്ന് കോഹ്ലി പറഞ്ഞു. ”\n” യു കെയിൽ നിന്നും മടങ്ങിയെത്തിയ അനിൽ കുംബ്ലെയുമായി ഞങ്ങൾ ദീർഘനേരം സംസാരിച്ചു. ഈ സംഭവവികാസങ്ങളിൽ അദ്ദേഹം അസ്വസ്ഥനായിരുന്നു. തന്നോട് അന്യായമായി പെരുമാറിയെന്നും ഒരു ക്യാപ്റ്റനോ ടീമിനോ ഇത്രയധികം പ്രാധാന്യം നൽകേണ്ടതില്ലയെന്നും അദ്ദേഹം പറഞ്ഞു. ടീമിൽ അച്ചടക്കവും പ്രൊഫഷണലിസവും കൊണ്ടുവരേണ്ടത് പരിശീലകൻ്റെ കടമയാണെന്നും സീനിയർ എന്ന നിലയിൽ തൻ്റെ കാഴ്ച്ചപാടുകൾ മറ്റുള്ളവർ മാനിക്കണമെന്നായിരുന്നു അദ്ദേഹത്തിൻ്റെ പക്ഷം. ” തൻ്റെ പുസ്തകത്തിൽ വിനോദ് റായ് പറഞ്ഞു.\n2017 ഐസിസി ചാമ്പ്യൻസ് ട്രോഫി ഫൈനലിൽ പാകിസ്ഥാനോട് പരാജയപെട്ടതോടെയാണ് അനിൽ കുംബ്ലെ ഇന്ത്യൻ പരിശീലകസ്ഥാനം രാജിവെച്ചത്. തുടർന്ന് രവി ശാസ്ത്രി ഇന്ത്യൻ ഹെഡ് കോച്ചായി തിരികെയെത്തുകയായിരുന്നു. കഴിഞ്ഞ മൂന്ന് സീസണുകളായി ഇന്ത്യൻ പ്രീമിയർ ലീഗിൽ പഞ്ചാബ് കിങ്സിൻ്റെ ഹെഡ് കോച്ചാണ് അനിൽ കുംബ്ലെ.


പ്രവാസികളെ നോട്ടമിട്ട് കള്ളപ്പണക്കാര്; 2500 ദിര്‍ഹത്തിന് 1 ലക്ഷം രൂപ – nadapuramnews\nMonday, 23 April 2018 03:47:00 AM\nBy | Friday November 18th, 2016\nദുബായ്: പ്രവാസികളെ നോട്ടമിട്ട് കള്ളപ്പണക്കാര്. 2500 ദിര്‍ഹം നല്‍കിയാല് നാട്ടില് ഒരു ലക്ഷം എത്തിക്കും. ഇന്ത്യയില് ആയിരത്തിന്റെയും അഞ്ഞൂറിന്റെയും നോട്ടുകള് റദ്ദാക്കിയതോടെ യാണ് കള്ളപ്പണ ലോബികള് പുതിയ വാഗ്ദാനങ്ങളുമായി രംഗത്തെത്തിയത്. മാതൃഭുമിയാണ് വാര്‍ത്ത പുറത്തുവിട്ടത്.\nവലിയ കറന്‍സിനോട്ടുകള് റദ്ദാക്കിയതിനെത്തുടര്‍ന്ന് അങ്കലാപ്പിലായ കുഴല്‍പ്പണസംഘങ്ങള്, കണക്കില്‍പ്പെടാത്ത പണം കൈയില്‍നിന്ന് ഒഴിവാക്കാനാണ് പുതിയ തന്ത്രം സ്വീകരിച്ചിരിക്കുന്നത്. രണ്ടുമാസത്തേക്കുമാത്രമേ ഈ സൗകര്യം ഉണ്ടാവുകയുള്ളൂ എന്ന മുന്നറിയിപ്പുമായി സാധാരണക്കാരായ പ്രവാസികളെ അവര് മോഹിപ്പിക്കുന്നു. അമ്പത് ലക്ഷം രൂപയ്ക്ക് സമാനമായ ദിര്‍ഹം നല്‍കിയാല് നാട്ടില് ഒരുകോടി രൂപ നല്‍കാമെന്ന ഓഫറുമായി വന്‍കിടക്കാരും രംഗത്തുണ്ട്.\nസാധാരണഗതിയില് യു.എ.ഇ.യില്‍നിന്ന് ശരാശരി 5500 ദിര്‍ഹം നാട്ടിലേക്ക് അയച്ചാല് ബാങ്കില് ഒരുലക്ഷം രൂപയായി എത്തും. എന്നാല്, അതിന്റെ പാതി നല്‍കിയാല്‍പോലും ഒരുലക്ഷം വീട്ടിലെത്തിക്കാമെന്ന വാഗ്ദാനവുമായി നിരവധി സംഘങ്ങളാണ് ഗള്‍ഫ് നാടുകളില് വലവിരിച്ചിരിക്കുന്നത്. റദ്ദാക്കിയ ആയിരത്തിന്റെയും അഞ്ഞൂറിന്റെയും നോട്ടുകളായിട്ടായിരിക്കും ഇത് നല്‍കുന്നതെന്ന വ്യവസ്ഥയുമുണ്ട്. ഇടപാടില് ഏര്‍പ്പെടുന്നവരുടെ യുക്തംപോലെ ഇത് ബാങ്കുകളില്‍നിന്ന് മാറ്റിയെടുക്കാനാവുമെന്നും അവര് ഉറപ്പുനല്‍കുന്നു. ഡിസംബര് 30-വരെ അതിനുള്ള സമയമുള്ളതിനാല് വീട്ടിലെ മറ്റ് അംഗങ്ങളെക്കൊണ്ടോ നാട്ടിലെ കാര്യമായ വരുമാനമില്ലാത്തവരെ നിയോഗിച്ചോ ഘട്ടംഘട്ടമായി ഇത് മാറ്റിയെടുക്കാനാണ് അവര് നല്‍കുന്ന ഉപദേശം.\nയു.എ.ഇ.യില്‍മാത്രം 28 ലക്ഷത്തോളം ഇന്ത്യക്കാര് ഉണ്ടെന്നാണ് ഏകദേശ കണക്ക് . ഇവരുടെ പക്കല് ശരാശരി ആയിരം രൂപയാണെങ്കില്‍പോലും ചുരുങ്ങിയത് 282 കോടി രൂപ ഇപ്പോള് യു.എ.ഇ.യില് ഉണ്ടാവാം. ഈ തുക ഇതിലും കൂടുതലവാനേ സാധ്യതയുള്ളൂ. ഈ തുക എങ്ങനെ മാറ്റിയെടുക്കുമെന്ന ആശങ്കയിലാണ് പ്രവാസികള്. കുറേപ്പേര് ഇത് മാറ്റിയെടുക്കാനായി നാട്ടില് പോകുന്നവരെ ഏല്പിക്കുന്നുണ്ട്. ഡിസംബര് 30-വരെ ആരെയെങ്കിലും ചുമതലപ്പെടുത്തി ഇവ നാട്ടില്‍നിന്ന് മാറ്റിയെടുക്കാനാവുമെന്നും അതിന് കഴിയാത്തവര്‍ക്ക് പിന്നീട് റിസര്‍വ് ബാങ്കില്‍നിന്ന് മാറ്റാനാവുമെന്നുമാണ് ബാങ്കിങ് മേഖലയില് പ്രവര്‍ത്തിക്കുന്നവര് പറയുന്നത്.\nTags: indian currency, latest news, pravasi\nഒമാനില് വാഹനാപകടത്തില് നരിപ്പറ്റ സ്വദേശി മരിച്ചു


റേഷന് വിതരണത്തിലും വര്‍ഗീയത വിളമ്പി യോഗി ആദിത്യനാഥ്; ആഞ്ഞടിച്ച് കോണ്‍ഗ്രസ് - Malayalam Daily News\nന്യൂഡൽഹി: 2017 -ന് മുമ്പ്, ‘അബ്ബ ജാൻ’ പറഞ്ഞവർക്ക് മാത്രമേ റേഷൻ ലഭിച്ചിരുന്നുള്ളൂ എന്ന യു പി മുഖ്യമന്ത്രി യോഗി ആദിത്യനാഥിന്റെ വര്‍ഗീയ പരാമര്‍ശം വന് വിവാദത്തിന് തിരികൊളുത്തി.\n“പ്രധാനമന്ത്രി നരേന്ദ്ര മോദിയുടെ നേതൃത്വത്തിൽ പ്രീണന രാഷ്ട്രീയത്തിന് സ്ഥാനമില്ല. 2017 -ന് മുമ്പ് എല്ലാവർക്കും റേഷൻ എടുക്കാനായോ? മുമ്പ് ‘അബ്ബ ജാൻ’ എന്ന് വിളിച്ചവർക്ക് മാത്രമാണ് റേഷൻ ലഭിച്ചിരുന്നത്. കുശിനഗറിലെ റേഷൻ നേപ്പാളിലേക്കും ബംഗ്ലാദേശിലേക്കും പോയിരുന്നു. ഇന്ന് ആരെങ്കിലും പാവപ്പെട്ടവരുടെ റേഷൻ തട്ടിയെടുക്കാൻ ശ്രമിച്ചാൽ അയാൾ തീർച്ചയായും ജയിലിൽ പോകും,” ഞായറാഴ്ച കുശിനഗറില് ഒരു പൊതുപരിപാടിക്കിടെ യോഗി പറഞ്ഞു.\nവസ്തുതകള്‍ക്ക് നിരക്കാത്ത യോഗി ആദിത്യനാഥിന്റെ ഈ പ്രസ്താവന വന് വിവാദത്തിന് വഴി വെച്ചിരിക്കുകയാണ്.\nദേശീയ ഭക്ഷ്യസുരക്ഷാ നിയമത്തിന്റെ വെബ്സൈറ്റ് പ്രകാരം, നിലവിൽ 3.59 കോടി റേഷൻ കാർഡ് ഉടമകളും 14.86 കോടി ഗുണഭോക്താക്കളുമാണ് ഉത്തർപ്രദേശിലുള്ളത്. 2011 ലെ സെൻസസ് പ്രകാരം യുപിയിലെ ജനസംഖ്യ 19.98 കോടിയായിരുന്നു.\n2017 മാർച്ച് 19 നാണ് യോഗി ആദിത്യനാഥ് മുഖ്യമന്ത്രിയായി അധികാരമേറ്റത്. അതിന് ഏകദേശം ഒരു വർഷം മുമ്പ്, 2016 മാർച്ച് 1 ന്, അന്നത്തെ ഉത്തർപ്രദേശ് മുഖ്യമന്ത്രിയായിരുന്ന അഖിലേഷ് യാദവാണ് 2013 -ൽ ദേശീയ ഭക്ഷ്യസുരക്ഷാ നിയമം കൊണ്ടുവന്നത്.\nഅതിന് ഏകദേശം എട്ട് മാസങ്ങൾക്ക് ശേഷം (ആദിത്യനാഥ് സത്യപ്രതിജ്ഞ ചെയ്യുന്നതിന് നാല് മാസം മുമ്പ്) 2016 നവംബർ 15 ഓടെ 14.01 കോടി ആളുകൾ പദ്ധതിയുടെ ആനുകൂല്യങ്ങൾ നേടാൻ തുടങ്ങി. അതായത്, അതിന് ശേഷം 85 ലക്ഷം (14.86 കോടി -14.01 കോടി = 85 ലക്ഷം) അധിക ഗുണഭോക്താക്കളെ മാത്രമേ സംസ്ഥാനത്ത് ചേർക്കാൻ കഴിഞ്ഞുള്ളൂ.\n2011 ലെ സെൻസസ് പ്രകാരം 15.90 കോടി ഹിന്ദുക്കളും 3.84 കോടി മുസ്ലീങ്ങളും സംസ്ഥാനത്ത് ഉണ്ട്. ഈ രീതിയിൽ, സമാജ്‌വാദി പാർട്ടി സർക്കാരിൽ മുഴുവൻ റേഷൻ കാർഡും മുസ്ലീങ്ങൾക്ക് മാത്രമായി നൽകുന്നത് തികച്ചും അസാധ്യമാണ്. കണക്കുകൾ തന്നെ ഇത് സ്ഥിരീകരിക്കുന്നു.\nമറുവശത്ത്, ആദിത്യനാഥിന്റെ ഭരണത്തിൽ പട്ടിണിയും ഭക്ഷ്യവസ്തുക്കളുടെ അഭാവവും തുടരുകയാണെന്ന് ജനങ്ങള് പറയുന്നു.\nഎസ്പി, ബിഎസ്പി സർക്കാരുകൾ അവരുടെ ഭരണകാലത്ത് ജനങ്ങൾക്ക് ശരിയായ വൈദ്യുതി വിതരണം ചെയ്യുന്നതിൽ പരാജയപ്പെട്ടുവെന്നും ആദിത്യനാഥ് കുറ്റപ്പെടുത്തി.\nകോൺഗ്രസിനെ “ഭീകരതയുടെ മാതാവ്” എന്നും സമാജ്‌വാദി പാർട്ടി ഒരു തേൾ ആണെന്നും മുഖ്യമന്ത്രി വിശേഷിപ്പിച്ചു. രാജ്യത്തെ എല്ലാ ഭീകരവാദത്തിന്റെയും മാതാവാണ് കോൺഗ്രസ്. രാജ്യത്തെ വേദനിപ്പിക്കുന്നവരെ സഹിക്കേണ്ട ആവശ്യമില്ല. ബിജെപി എല്ലാ മതങ്ങളേയും ബഹുമാനിക്കുന്നു.\n“രാമ ഭക്തർക്ക് നേരെ വെടിയുതിർക്കുന്നവർ രാമക്ഷേത്രം നിർമ്മിക്കുമെന്ന് നിങ്ങൾ കരുതുന്നുണ്ടോ? വെടിയുതിർക്കുകയും കലാപം നടത്തുകയും ചെയ്തവർ ആർട്ടിക്കിൾ 370 കശ്മീരിൽ നിന്ന് നീക്കം ചെയ്യുമോ? താലിബാനെ പിന്തുണച്ചവർ മുത്തലാഖ് നിർത്തലാക്കുമായിരുന്നോ? ഈ സംസ്ഥാനത്തെ ജനങ്ങൾ ഒരിക്കലും ഈ ജാതീയവും വംശീയവുമായ മാനസികാവസ്ഥ അംഗീകരിക്കരുത്. ഓർക്കുക, തേൾ എവിടെയായിരുന്നാലും കുത്തും,” യോഗി ആദിത്യനാഥ് പറഞ്ഞു.\nയോഗി ആദിത്യനാഥിന്റെ ഈ പ്രസ്താവനകൾ വരാനിരിക്കുന്ന നിയമസഭാ തിരഞ്ഞെടുപ്പ് കണക്കിലെടുത്ത് സംസ്ഥാനത്ത് വർഗീയതയ്ക്കും ധ്രുവീകരണത്തിനും കൂടുതൽ ഊര്‍ജ്ജം പകരാനുള്ള ശ്രമമായാണ് കാണപ്പെടുന്നത്.\nമറുവശത്ത്, ആദിത്യനാഥിന്റെ ‘അബ്ബാ ജാൻ’ പരാമർശത്തെ വിവിധ രാഷ്ട്രീയ പാർട്ടികൾ ശക്തമായി വിമർശിക്കുകയും ചെയ്തു.\n“കടുത്ത വർഗീയതയും വിദ്വേഷവും അല്ലാതെ മറ്റേതൊരു അജണ്ടയിലും തിരഞ്ഞെടുപ്പിൽ മത്സരിക്കാൻ ബിജെപി ഉദ്ദേശിക്കുന്നില്ലെന്നും അതിന്റെ എല്ലാ വിഷവും മുസ്ലീങ്ങളോട് ആണെന്നും ഞാൻ എപ്പോഴും വിശ്വസിക്കുന്നു. മുസ്ലീങ്ങൾ ഹിന്ദുക്കളുടെ മുഴുവൻ റേഷനും കഴിച്ചുവെന്ന് പറഞ്ഞ് തിരഞ്ഞെടുപ്പിൽ വീണ്ടും വിജയിക്കാൻ ആഗ്രഹിക്കുന്ന ഒരു മുഖ്യമന്ത്രി ഇവിടെയുണ്ട്,” നാഷണൽ കോൺഫറൻസ് വൈസ് പ്രസിഡന്റ് ഒമർ അബ്ദുള്ള ഞായറാഴ്ച ഒരു ട്വീറ്റിൽ പറഞ്ഞു.\nസമാജ് വാദി പാർട്ടി (എസ്പി) ലെജിസ്ലേറ്റീവ് കൗൺസിൽ അംഗം അശുതോഷ് സിൻഹ തന്റെ പ്രതികരണത്തിൽ, “മുഖ്യമന്ത്രിയെന്ന നിലയിൽ, യോഗി ആദിത്യനാഥ് പാർലമെന്ററി വിരുദ്ധ ഭാഷ ഉപയോഗിക്കുന്നത് ശരിയല്ല. കൂടാതെ അദ്ദേഹത്തിന് സാമാന്യ വിദ്യാഭ്യാസം കുറവാണെന്നും ഇത് കാണിക്കുന്നു. വിദ്യാഭ്യാസമുള്ളവർ മാത്രമേ ശരിയായതും ബഹുമാനിക്കുന്നതുമായ ഭാഷ ഉപയോഗിക്കുകയുള്ളൂ. ഭരണഘടനാ പദവി വഹിക്കുന്ന ഒരാൾ അത്തരം ഭാഷ ഉപയോഗിക്കുന്നതിൽ നിന്ന് വിട്ടുനിൽക്കണം. അത്തരം ഭാഷയുടെ ഉപയോഗം ജനാധിപത്യത്തിന് ദോഷമാണ്,” എന്നാണ് പറഞ്ഞത്.\nഅതേ സമയം, കോൺഗ്രസ് ആദിത്യനാഥിനെ ലക്ഷ്യമാക്കി, കൊറോണ പകർച്ചവ്യാധി സമയത്ത് ഗംഗയിൽ ശവശരീരങ്ങൾ ഒഴുകി നടക്കുമ്പോൾ യോഗിയെ കണ്ടില്ലെന്ന് പറഞ്ഞു. എന്നാൽ ഇപ്പോൾ തിരഞ്ഞെടുപ്പ് അടുക്കുമ്പോൾ അവർ ‘അബ്ബ ജാൻ’ ഓർക്കാൻ തുടങ്ങി. അവരുടെ പഴയ മാതൃക.\nയോഗിക്ക് മാനസിക പ്രശ്നമുണ്ടെന്ന് പാർട്ടി വക്താവ് ഗൗരവ് വല്ലഭ് കുറ്റപ്പെടുത്തി. ജനങ്ങളെ ഭിന്നിപ്പിക്കുന്ന ഈ തന്ത്രം ഇനി വിലപ്പോവില്ലെന്നും അദ്ദേഹം പറഞ്ഞു.\n“ലക്നൗവും കൽക്കട്ടയും തമ്മിലുള്ള വ്യത്യാസം അറിയാത്ത മുഖ്യമന്ത്രി, ഇന്ത്യയും അമേരിക്കയും തമ്മിലുള്ള വ്യത്യാസം അറിയാത്ത മുഖ്യമന്ത്രി, ആ മുഖ്യമന്ത്രിയുടെ വാക്കുകൾ ഗൗരവമായി എടുക്കുന്നത് ഗൗരവത്തെ അപമാനിക്കലാണ്,” അദ്ദേഹം മാധ്യമപ്രവർത്തകരോട് പറഞ്ഞു.\n“മൃതദേഹങ്ങള് ഗംഗയിൽ ഒഴുകി നടന്നപ്പോള് യോഗികൾ എവിടെയായിരുന്നു? ആ സമയത്ത് നിങ്ങൾ എന്താണ് ചെയ്തത്? ഉത്തർപ്രദേശ് നിവാസികള് ഡൽഹിയിൽ നിന്നും മുംബൈയിൽ നിന്നും കാൽനടയായി വന്നപ്പോള് നിങ്ങൾ എവിടെയാണ് ഒളിച്ചിരുന്നത്? ആ സമയത്ത് നിങ്ങളുടെ ഭരണ മാതൃക എന്തായിരുന്നു?” അദ്ദേഹം ചോദിച്ചു.\nനിയമസഭാ തിരഞ്ഞെടുപ്പ് അടുക്കുന്തോറും ധ്രുവീകരണമുണ്ടാക്കാനാണ് ‘അബ്ബ ജാന്’ ഓർത്തെന്ന് കോൺഗ്രസ് നേതാവ് അവകാശപ്പെട്ടു. എന്നാൽ ഇത്തവണ ഈ തന്ത്രം പ്രവർത്തിക്കില്ല.\nതീവ്രവാദത്തിനെതിരായ പോരാട്ടത്തിൽ കോൺഗ്രസിന് ത്യാഗത്തിന്റെ ഒരു നീണ്ട ചരിത്രമുണ്ടെന്നും അതിന്റെ അസംഖ്യം നേതാക്കളെയും പ്രവർത്തകരെയും നഷ്ടപ്പെട്ടുവെന്നും മുഖ്യമന്ത്രി അറിയണമെന്നും അദ്ദേഹം പറഞ്ഞു.\n“സ്വാതന്ത്ര്യാനന്തരം, രാജ്യത്തെ ആദ്യത്തെ തീവ്രവാദിയായ നാഥുറാം ഗോഡ്സെ മഹാത്മാ ഗാന്ധിയെ വധിച്ചു. അതിനുശേഷം ഭികരപ്രവര്‍ത്തനങ്ങള്‍ക്കും തീവ്രവാദത്തിനുമെതിരായ പോരാട്ടത്തിൽ ഇന്ദിരാഗാന്ധി, രാജീവ് ഗാന്ധി, സർദാർ ബിയാന്ത് സിംഗ്, വിദ്യാ ചരൺ ശുക്ല, മഹേഷ് കർമ്മ, നന്ദ് കുമാർ പട്ടേൽ തുടങ്ങി നിരവധി നേതാക്കളെയും തൊഴിലാളികളെയും നമുക്ക് നഷ്ടപ്പെട്ടു. പ്രത്യയശാസ്ത്ര പൂർവ്വികർ ബ്രിട്ടീഷ് വിവരദാതാക്കളായിരുന്ന ആളുകൾക്ക് ഈ ത്യാഗം മനസ്സിലാക്കാൻ കഴിയില്ല,” ഗൗരവ് വല്ലഭ് പറഞ്ഞു.


കള്ളവാറ്റ്: ലോക്ക്ഡൗണ് കാലത്ത് രജിസ്റ്റര് ചെയ്തത് 1,180 അബ്കാരി കേസുകള് - Malayali Express\nലോക്ക്ഡൗണ് ആരംഭിച്ചതു മുതല് കള്ളവാറ്റുമായി ബന്ധപ്പെട്ടു സംസ്ഥാനത്തു രജിസ്റ്റര് ചെയ്തത് 1,180 അബ്കാരി കേസുകള്. 1094 ലിറ്റര് ചാരായം പിടിച്ചെടുത്തു. 1,09,000 ലിറ്റര് വാഷ് പിടികൂടി നശിപ്പിച്ചു. 321 പേരെ പ്രതിചേര്‍ത്തു. പത്തു വര്‍ഷം വരെ തടവുശിക്ഷ ലഭിക്കാവുന്ന കുറ്റമാണു വ്യാജവാറ്റ്.\nകഴിഞ്ഞവര്‍ഷം 1,87,135 ലിറ്റര് വാഷാണ് എക്സൈസ് പിടികൂടിയത്. എന്നാല്, ഈ വര്‍ഷം വെറും 26 ദിവസത്തിനിടെയാണ് 1,09,000 ലിറ്റര് പിടികൂടിയത്. പന്ത്രണ്ട് ഇരട്ടി കൂടുതല്.\nബിവറേജസുകളും ബാറുകളും തുറന്നാലും കള്ളവാറ്റ് തുടരുമെന്നാണ് ആശങ്ക.\nവാറ്റ് ഉപകരണങ്ങള് കൈവശമുള്ളതു രഹസ്യവാറ്റ് തുടരാന് ഇടയാകും. 46% ആല്‍ക്കഹോള് വീര്യമുള്ള രണ്ടു ലിറ്റര് വരെ ചാരായം 400 രൂപ മുടക്കിയാല് വാറ്റിയെടുക്കാമെന്നതിനാല് ചെലവും കുറവാണ്.\nസാനിറൈസറിന് ഉപയോഗിക്കുന്ന സ്പിരിറ്റ് വാങ്ങി ചിലര് ഉപയോഗിക്കുന്നതായി റിപ്പോര്‍ട്ടുണ്ട്. ശുദ്ധീകരിച്ച സ്പിരിറ്റ് കുടിക്കുന്നത് ആരോഗ്യത്തിനു ഹാനീകരമാണ്. ഭാവിയില് ഉദരരോഗത്തിനു സാധ്യതയുണ്ട്.\nറെയ്ഡ് ഉര്‍ജിതമാക്കിയതോടെ, എക്സൈസ് ഉദ്യോഗസ്ഥര്‍ക്കുനേരേ വാറ്റുകാരും സ്പിരിറ്റ് ലോബിയും ചേര്‍ന്ന് ആക്രമണം നടത്തുന്നതു പതിവായി.\nകഴിഞ്ഞദിവസം രാത്രി കാട്ടാക്കടയില് വാറ്റ് കേന്ദ്രം റെയ്ഡിനെത്തിയ ആറ് ഉദ്യോഗസ്ഥര്‍ക്കു പരുക്കേറ്റു. വ്യാജവാറ്റുകാരെ കണ്ടെത്താന് നാട്ടുകാരുടെയും കുടുംബശ്രീ തുടങ്ങിയ സന്നദ്ധ പ്രവര്‍ത്തകരുടെയും സഹായം തേടിയിട്ടുണ്ട്. കോഴിക്കോട് മുക്കത്ത് റബര്‍തോട്ടത്തില് കുഴിയില് സൂക്ഷിച്ചിരുന്ന നൂറ് ലിറ്റര് വാഷ് കുടുംബശ്രീ പ്രവര്‍ത്തകരായ വീട്ടമ്മമാര് കണ്ടെത്തി.\nകേന്ദ്രത്തിന്റെ കര്‍ശന നിര്‍ദ്ദേശമുള്ളതിനാല് മദ്യം, പുകയില വില്‍പന ലോക്ക്ഡൗണ് കാലത്തു പൂര്‍ണമായും നിരോധിച്ചിരിക്കുകയാണ്.\nRelated Topics:vaat case\nപാല്‍ഘര് ആള്‍ക്കൂട്ടക്കൊല : 110 പേര് റിമാന്‍ഡില്2പൊലീസുകാര്‍ക്ക് സസ്പെന്‍ഷന്


ജിയോ ബ്രോഡ്ബാന്‍ഡ് സേവനം നാളെ മുതല്; ഒരു ജിബിപിഎസ് വരെ വേഗത\nFri May 20 2022 23:49:10 GMT+0530 (India Standard Time)\nBY MTP4 Sep 2019 4:20 PM GMT\nMTP4 Sep 2019 4:20 PM GMT\nന്യൂഡല്‍ഹി: ജിയോയുടെ ബ്രോഡ്ബാന്‍ഡ് സേവനമായ ജിയോഫൈബറിന്റെ പ്രഖ്യാപനം നാളെ.വീടുകള്, വ്യാപാര സ്ഥാപനങ്ങള്, ചെറുകിട വന്‍കിട കമ്പനികള് എന്നിവയ്ക്ക് വേണ്ടിയുള്ള ബ്രോഡ്ബാന്‍ഡ് സേവനമാണ് ജിയോഫൈബര്. ഒരേ സമയം 1,100 നഗരങ്ങളിലാണ് സേവനം ലഭ്യമാക്കുക. ജിയോ ഫൈബറില് 1 ജിബിപിഎസ് വരെ പരമാവധി വേഗത ലഭിക്കുമെന്നു കമ്പനി അവകാശപ്പെടുന്നു.\nജിയോഫൈബറിന്റെ വെബ്‌സൈറ്റില് ഇതിനു വേണ്ടി രജിസ്റ്റര് ചെയ്യാം. ജിയോ ഉപഭോക്താവ് ആണെങ്കില് മൈജിയോ ആപ്പ് വഴിയും രജിസ്റ്റര് ചെയ്യാം. രജിസ്റ്റര് ചെയ്ത് കഴിഞ്ഞാല് ജിയോ എക്‌സിക്യൂട്ടീവ് നിങ്ങളുടെ സ്ഥലത്തെത്തി കണക്ഷന് ആവശ്യമായ കാര്യങ്ങള് ചെയ്യും.\nകണക്ഷന് വേണ്ടി 2500 രൂപ ഡെപ്പോസിറ്റായി നല്‍കണം. കണക്ഷന് വിഛേദിക്കുമ്പോള് ഇത് റീഫണ്ട ്‌ചെയ്യാവുന്നതാണ്. 700 രൂപയിലാണ് പ്ലാന് തുടങ്ങുന്നത്. 100 എംബിപിഎസ് വേഗത ലഭിക്കും. 10,000 രൂപയുള്ള വിവിധ താരിഫുകളുടെ വിശദാംശങ്ങള് നാളെ പ്രഖ്യാപിക്കും.\nജിയോഫൈബറിനൊപ്പം ജിഗാ ടിവി സെറ്റ് ടോപ്പ് ബോക്‌സും പുറത്തിറക്കുമെന്ന് റിലയന്‍സ് അറിയിച്ചിട്ടുണ്ട്. ഇന്റര്‍നെറ്റ് അടിസ്ഥാനമാക്കിയുള്ള ടെലിവിഷന് സേവനമാണിത്. ജിയോ ആപ്പ് സ്യൂട്ടുമായി ബന്ധപ്പെടാനും ഇതുവഴി സാധിക്കും. വിവിധ ഭാഷകളിലൂടെ ശബ്ദ നിര്‍ദേശം നല്‍കാനും ഇതില് സംവിധാനമുണ്ട്. ടെലിവിഷന് വഴി വീഡിയോ കോളിങ് നടത്തുന്നത് ഉള്‍പ്പെടെയുള്ള സൗകര്യങ്ങള് സെറ്റ് ടോപ്പ് ബോക്‌സില് ഉണ്ടെന്നാണ് റിലന്‍യസ് അവകാശപ്പെടുന്നത്.\nവാര്‍ഷിക പ്ലാന് എടുക്കുന്നവര്‍ക്ക് എച്ച്ഡി എല്‍ഇഡി ടെലിവിഷനും 4കെ സെറ്റ് ടോപ്പ് ബോക്‌സും സൗജന്യമായി ലഭിക്കും. ഇന്ത്യയിലെ ഏത് മൊബൈലിലേക്കും ലാന്റ് ലൈന് നമ്പറിലേക്കും കോള് സൗജന്യവുമായിരിക്കും. അമേരിക്കയിലേക്കും കാനഡയിലേക്കും മാസം 500 രൂപയ്ക്ക് വിളിക്കാവുന്ന പ്ലാനും അംബാനി പ്രഖ്യാപിച്ചിട്ടുണ്ട്.


യുഎസും ഉത്തരകൊറിയയും സമാധാന കരാറില് ഒപ്പിട്ടു - FUTURE KERALA - Future Kerala\nമുന്‍വിധികളില്ലാതെ ചര്‍ച്ച തുടരുമെന്ന് ഇരു രാഷ്ട്ര തലവന്‍മാരും\nസിംഗപ്പൂര്: ലോകം ഉറ്റുനോക്കിയ യുഎസ്-ഉത്തരകൊറിയ ഭരണനേതൃത്വങ്ങളുടെ കൂടിക്കാഴ്ച വിജയകരമായിരുന്നുവെന്ന് വിലയിരുത്തല്. സമാധാന ഉടമ്പടിയില് ഇരു രാജ്യങ്ങളും ഒപ്പുവെച്ചു. യുഎസ് പ്രസിഡന്റ് ഡൊണാള്‍ഡ് ട്രംപും ഉത്തരകൊറിയന് ഭരണാധികാരി കിം ജോംഗ് ഉന്നും തമ്മില് മണിക്കൂറുകളോളം നടത്തിയ ചര്‍ച്ചയ്‌ക്കൊടുവിലാണ് ധാരണാപത്രത്തില് ഒപ്പിട്ടത്. ഭൂതകാലം മറന്ന് തുടര് ചര്‍ച്ചകളുമായി മുന്നോട്ട് പോകുന്നതിനും ഇരുവരും ധാരണയായിട്ടുണ്ട്. സിംഗപ്പൂരിലെ സെന്റോസ ദ്വീപിലുള്ള കാപെല്ല ഹോട്ടലിലാണ് ഇരുനേതാക്കളും കൂടിക്കാഴ്ച നടത്തിയത്.\nപ്രതീക്ഷിച്ചതിലും വിജയകരമായിരുന്നു കൂടിക്കാഴ്ചയെന്നും വിലയൊരു മാറ്റത്തിന് ലോകം സാക്ഷ്യം വഹിക്കുമെന്നും കിം ജോംഗ് ഉന് വ്യക്തമാക്കി. കൂടിക്കാഴ്ചയോടെ തങ്ങള് തമ്മിലുള്ള ബന്ധത്തില് വളരെയധികം പുരോഗതിയുണ്ടായെന്ന് ട്രംപ് പ്രതികരിച്ചു. ഉത്തരകൊറിയയിലെ ആണവ നിരായുധീകരണ പ്രവര്‍ത്തനങ്ങളുമായി ബന്ധപ്പെട്ട ചര്‍ച്ച എത്രയും വേഗം ആരംഭിക്കുമെന്ന് പറഞ്ഞ ട്രംപ് തുടര് ചര്‍ച്ചകള്‍ക്കായി കിമ്മിനെ വൈറ്റ്ഹൗസിലേക്ക് ക്ഷണിച്ചിട്ടുണ്ട്.\nആണവ നിരായുധീകരണം, ഇരുരാജ്യങ്ങളിലെയും ജനങ്ങളുടെ സമാധാനം, കൊറിയന് സമാധാന കരാര്, കൊറിയന് യുദ്ധത്തില് കൊല്ലപ്പെട്ട അമേരിക്കന് സൈനികരുടെ ഭൗതികാവശിഷ്ടങ്ങള് തിരികെ എത്തിക്കല് എന്നീ പ്രധാന കാര്യങ്ങള്‍ക്കാണ് ധാരണാപത്രത്തില് ഊന്നല് നല്‍കിയിട്ടുള്ളത്. കൊറിയന് ഉപദ്വീപില് സമ്പൂര്‍ണ ആണവ നിരായുധീകരണം നടത്തുന്നതിന് കിം സമ്മതിച്ചിട്ടുണ്ട്. ഒറ്റയടിക്ക് എല്ലാ ആയുധങ്ങളും ഒഴിവാക്കാന് സാധിക്കാത്തതിനാല് ഘട്ടം ഘട്ടമായി നടപ്പിലാക്കാനാണ് തീരുമാനം. ഉപരോധത്തില് ഇളവ്, സാമ്പത്തിക സഹായം തുടങ്ങിയ വ്യവസ്ഥകള് ഇക്കാര്യത്തില് ഉത്തരകൊറിയ യുഎസിന് മുന്നില് വെച്ചിട്ടുണ്ട്. കൊറിയയ്ക്ക് വേണ്ട സുരക്ഷ യുഎസ് ഉറപ്പ് നല്‍കിയിട്ടുണ്ട്.\nഇന്നലെ ഇന്ത്യന് സമയം രാവിലെ 6.30ന് ആരംഭിച്ച കൂടിക്കാഴ്ചയില് ഇരുനേതാക്കളും പരിഭാഷകരും മാത്രമുള്ള ചര്‍ച്ചയാണ് ആദ്യം നടന്നത്. 45 മിനുറ്റോളം നീണ്ടുനിന്ന് ഈ ചര്‍ച്ചയ്ക്ക് ശേഷമാണ് സംഘാംഗങ്ങളെ കൂടി ഉള്‍പ്പെടുത്തിയുള്ള ഔദ്യോഗിക കൂടിക്കാഴ്ച നടന്നത്. മന്ത്രിമാരും ഉദ്യോഗസ്ഥരുമടങ്ങുന്ന നാലംഗങ്ങള് വീതം ഇരു രാഷ്ട്രത്തലവന്‍മാരുടെയും കൂടെയുണ്ടായിരുന്നു. ചരിത്രത്തില് ആദ്യമായാണ് അമേരിക്കയുടെയും ഉത്തരകൊറിയയുടെയും ഭരണാധികാരികള് കൂടിക്കാഴ്ച നടത്തിയത്. അതിനാല്‍ത്തന്നെ ലോകം വലിയ പ്രതീക്ഷയോടെയാണ് ചര്‍ച്ചയെ നോക്കിക്കണ്ടത്. ഇന്ത്യയും ചൈനയുമടക്കമുള്ള ലോകരാജ്യങ്ങള് ചര്‍ച്ചയെ സ്വാഗതം ചെയ്തിട്ടുണ്ട്.\nTags:\tUS and North Korea signedapeace treaty


രാജസ്ഥാനില് പെട്രോള് വിലവര്‍ധനയില് പ്രധാനമന്ത്രി നരേന്ദ്ര മോദിയെ അനുകരിച്ചു പ്രതിഷേധിച്ച കോമഡി കലാകാരനെതിരെ കേസ് – EBM News Malayalam\nരാജസ്ഥാനില് പെട്രോള് വിലവര്‍ധനയില് പ്രധാനമന്ത്രി നരേന്ദ്ര മോദിയെ അനുകരിച്ചു പ്രതിഷേധിച്ച കോമഡി കലാകാരനെതിരെ കേസ്\nജയ്പൂര് : രാജസ്ഥാനിലെ ശ്രീഗംഗാനഗര് ജില്ലയില് പെട്രോള് വിലവര്‍ധനയില് പ്രധാനമന്ത്രി നരേന്ദ്ര മോദിയെ അനുകരിച്ചു പ്രതിഷേധിച്ച കോമഡി കലാകാരനെതിരെ കേസെടുത്തു. പെട്രോള് വില 100 കടന്ന 16നാണ് ശ്യാം രംഗീല എന്ന കോമഡി കലാകാരന് ജില്ലയിലെ ഒരു പെട്രോള് പമ്പില് ഇതിനെതിരെ പ്രതിഷേധിച്ചു വീഡിയോ ചിത്രീകരിച്ചത്. പെട്രോളിയം കമ്പനി നിര്‍ദേശിച്ചപ്രകാരം പെട്രോള് ബങ്ക് ഉടമയുടെ പരാതിയിലാണു കേസ്.\nസ്വതന്ത്ര ഇന്ത്യയില് പെട്രോളിന് അതിന്റെ ശരിയായ മൂല്യം നേടിക്കൊടുക്കാന് മറ്റൊരു സര്‍ക്കാരിനും കഴിഞ്ഞിട്ടില്ലെന്നും ഇപ്പോള് മാത്രമാണ് അതു സാധ്യമായതെന്നും വീഡിയോയില് പറയുന്നു. ഗംഗാനഗര് ജില്ലയുടെ ആ നേട്ടം വൈകാതെ രാജ്യത്തിനാകമാനം അഭിമാനത്തിന് അവസരമാക്കി മാറ്റും. രാജ്യത്തിന്റെ നന്മയ്ക്കായാണ് 100 രൂപയ്ക്കു പെട്രോള് വാങ്ങുന്നതെന്നും, വ്യക്തിയല്ല രാജ്യമാണു പ്രധാനമെന്നും മോദിയെ അനുകരിച്ചു വീഡിയോയില് പറയുന്നു.\nഒടുവില് ഏകമാര്‍ഗം ഇതെന്നു പറഞ്ഞു സൈക്കിളില് യാത്ര തുടരുന്നതും വീഡിയോയിലുണ്ട്. 10 ലക്ഷത്തിലേറെ പേരാണു യുട്യൂബില് രംഗീലയുടെ വീഡിയോ കണ്ടത്. കമ്പനിയോടു മാപ്പു പറഞ്ഞ പമ്പുടമ വിലക്കയറ്റിന്റെ വാര്‍ത്ത ചെയ്യാനെത്തിയ പത്രക്കാര് എന്ന പേരിലാണു ശ്യാം രംഗീലയും സംഘവും എത്തിയതെന്നും അതിനാല് എന്താണു ചിത്രീകരിച്ചതെന്നു കണ്ടിരുന്നില്ലെന്നും വ്യക്തമാക്കി. തന്റെ ചിത്രീകരണം മൂലം വിഷമം നേരിട്ടവരോടു മാപ്പു ചോദിക്കുന്നുവെന്നും എന്നാല് വീഡിയോ പിന്‍വലിക്കാന് തയ്യാറല്ലെന്നുമായിരുന്നു രംഗീല പ്രതികരിച്ചത്.\nസിപിഎമ്മിന്റെ പ്രമുഖരായ അഞ്ചു മന്ത്രിമാര് നിയമസഭ തിരഞ്ഞെടുപ്പില് മത്സരിക്കേണ്ടതില്ലെന്നു ധാരണ\nമഹാരാഷ്ട്രയില് വീണ്ടും കോവിഡ് കേസുകള് കുതിച്ചുയരുന്നു ; മുംബൈയിലും പുണെയിലും ആശങ്ക\nപ്രധാനമന്ത്രി നരേന്ദ്ര മോദി മന്നത്ത് പത്മനാഭന് ശ്രദ്ധാഞ്ജലി അര്‍പ്പിച്ചു.\nകേരളത്തിൽ നിന്നുള്ള യാത്രക്കാർക്ക് നിയന്ത്രണവുമായി തമിഴ്നാടും ബംഗാളും


സംസ്ഥാനത്ത് കാലവര്‍ഷം മൂന്നാഴ്ച പിന്നിടുന്നു; 10 ശതമാനം മഴ കുറവ്, മലയോര ജില്ലകളില് മഴ കുറഞ്ഞു | Monsoon rains three weeks in Kerala Rainfall decreased by 10 percent in hilly districts\nകാലവര്‍ഷം മൂന്നാഴ്ച പിന്നിടുമ്പോള് സംസ്ഥാനത്ത് 10 ശതമാനം മഴ കുറഞ്ഞു. ആറ് ജില്ലകളില് ശരാശരിയിലും കുറവ് മഴയാണ് കിട്ടിയത്\nKerala, First Published Jun 22, 2020, 4:38 PM IST\nതിരുവനന്തപുരം: കാലവര്‍ഷം മൂന്നാഴ്ച പിന്നിടുമ്പോള് സംസ്ഥാനത്ത് 10 ശതമാനം മഴ കുറഞ്ഞു. ആറ് ജില്ലകളില് ശരാശരിയിലും കുറവ് മഴയാണ് കിട്ടിയത്. വ്യാഴം, വെള്ളി ദിവസങ്ങളില് ശക്തമായ മഴക്ക് സാധ്യതയുണ്ടെന്ന് കാലാവസ്ഥ നിരീക്ഷണ കേന്ദ്രം അറിയിച്ചു\nജൂണ് ഒന്നിനാണ് കേരളത്തില് കാലവര്‍ഷം എത്തിയത്. ഇത്തവണ ശരാശരിയിലും കൂടുതല് മഴ കിട്ടുമെന്നാണ് കാലവ്സ്ഥാ നിരീക്ഷണ കേന്ദ്രത്തിന്‍റെ പ്രവചനം. എന്നാല് ആദ്യ മൂന്നാഴ്ച 463.8 മമി മഴ കിട്ടേണ്ട സ്ഥാനത്ത് കേരളത്തില് പെയ്തത് 418.6 മിമി മാത്രമാണ്. ആറ് ജില്ലകളില് ശരാശരിയും കുറവ് മഴയാണ് പെയ്തത്.\nഇടുക്കിയിലാണ് ഏറ്റവും കുറവ് മഴ കിട്ടിയത്. 527.1 മിമി മഴ കിട്ടേണ്ടിടത്ത് 264 മിമി മഴ മാത്രമാണ് പെയ്തത്. സംഭരണ ശേഷിയുടെ 30 ശതമാനം വെള്ളം മാത്രമാണ് ഇടുക്കിയിൽ ഇപ്പോഴുള്ളത്. വയനാട്ടില് 43 ശതമാനവും എറണാകുളത്ത് 35 ശതമാനവും മഴ കുറവാണ്. ഏറ്റവും കൂടുതല് മഴ കിട്ടിയത്. കോഴിക്കോടാണ്. 55 ശതമാനം അധികം. തിരുവനന്തപുരത്ത് 28ശതമാനം അധികം മഴ കിട്ടി.\nവ്യാഴാഴ്ച പാലക്കാടും, വയനാടും ഒഴികെയുള്ള 12 ജില്ലകളിലും യെല്ലോ അലര്‍ട്ട് പ്രഖ്യാപിച്ചിട്ടുണ്ട്. വെള്ളിയാഴ്ച ഇടുക്കയില് ഓറഞ്ച് അലര്‍ട്ടായിരിക്കും. അടുത്ത രണ്ടാഴ്ച ശരാശരി മഴ സംസ്ഥാനത്തുണ്ടാകുമെന്നാണ് കാലാവസ്ഥാ നിരീക്ഷണ കേന്ദ്രത്തിന്‍റെ വിലയിരുത്തല്.\nLast Updated Jun 26, 2020, 7:13 AM IST


തലേ ദിവസത്തെ മദ്യലഹരി മാറാതെ ആ നായകന്മാർ തന്റെ മാറിടത്തിൽ ചെയ്‌തത്...!! വെളിപ്പെടുത്തലുമായി സോനാക്ഷി സിൻഹ... - metromatinee.com Lifestyle Entertainment & Sports\nസിനിമയില് നിരവധി ചൂഷണങ്ങള് നടക്കുന്നുണ്ടെന്ന് ഈയിടെയായി പല നായികമാരും വെളിപ്പെടുത്തിയിട്ടുണ്ട്. മീ ടൂ ക്യാമ്പയിൻ കൂടി വന്നതോടെ പണ്ട് സംഭവിച്ച കാര്യങ്ങൾ വരെ പല നടിമാരും തുറന്നു പറഞ്ഞു. പല സൂപ്പര് താരങ്ങളില് നിന്നും അനുഭവിക്കേണ്ടി വന്ന ചൂഷണങ്ങള് മൂലം ചില സൂപ്പർ താരങ്ങളുടെ ചിത്രങ്ങളിൽ ഇനി അഭിനയിക്കില്ലെന്ന് തീരുമാനിച്ചെന്ന് ബോളിവുഡിലെ യുവതാരം സോനാക്ഷി സിന്‍ഹ പറഞ്ഞിരുന്നു.\nതന്റെ ആ തീരുമാനത്തിന് പിന്നിലെ കാരണവും നടി ഒരഭിമുഖത്തിൽ വെളിപ്പെടുത്തി. ”ഫൈവ്സ്റ്റാര് ഹോട്ടലില് താമസ സൗകര്യം ഉണ്ടാകും. നായികമാര് രാവിലെ കുളിച്ചു നല്ല വസ്‌ത്രങ്ങളും ധരിച്ച്, സുഗന്ധ ലേപനങ്ങളും പൂശി സെറ്റിലേയ്ക്ക് എത്തുമ്പോള് നായകന് വരുന്നത് തലേന്നു കഴിച്ച മദ്യത്തിന്റെ കെട്ടു വിടാതെയായിരിക്കും. എന്നിട്ട് അതിന്റെ കുഴപ്പങ്ങളെല്ലാം നമ്മുടെ ശരീരത്തിലാകും തീർക്കുന്നത്.”\nകൂടാതെ ചില നായകന്മാര് പല്ലുപോലും തേക്കാതെ, കൃത്യ സമയത്ത് സെറ്റിലെത്താതെ ബുദ്ധിമുട്ടിക്കും. എന്നാല് സംവിധായകനോ നിര്‍മ്മാതാവോ ഇതിനെ എതിര്‍ത്ത് ഒരു വാക്കു പോലും പറയില്ല. ചിലപ്പോള് ഇഴുകി ചേര്‍ന്ന് അഭിനയിക്കേണ്ട സീനുകള് ഉണ്ടാകും. അത് പലപ്പോഴും നായകന്മാര് മുതലെടുക്കും എന്നും സൊനാക്ഷി കൂട്ടിച്ചേര്‍ത്തു.\n“ഇഴുകി ചേര്‍ന്ന് അഭിനയിക്കേണ്ട സന്ദര്‍ഭങ്ങളില് മാറിടങ്ങള് ശരീരത്തില് ചില നടൻമാർ അമർത്താറുണ്ട്. ചിലരാണെങ്കിൽ ചുംബനമൊക്കെ ബലാത്സംഗ രീതിയില് ആക്കി മാറ്റും. അത് ഭയങ്കര ബുദ്ധിമുട്ടാണ്. ഇനി ആ സൂപ്പർ താരചിത്രങ്ങളിൽ ഞാൻ ഇനി അഭിനയിക്കില്ല.” -സോനാക്ഷി പറയുന്നു.\nSonakshi Sinha about the problems in the movie set\nRelated Topics:Sonakshi Sinha\nപ്രശസ്ത ബോളിവുഡ് സംവിധായകൻ അനുരാഗ് കശ്യപിനെതിരെ ബിജെപി നേതാവിന്റെ പരാതി\nBy Anisha Iyer August 21, 2019\nപ്രശസ്ത ബോളിവുഡ് സംവിധായകന് അനുരാഗ് കശ്യപിനെതിരെ ബിജെപി നേതാവിന്റെ പരാതി.സിഖ് മതവികാരം വ്രണപ്പെടുത്തിയെന്ന് ചൂണ്ടിക്കാട്ടിയാണ് കശ്യപിനെതിരെ ബിജെപി നേതാവ് പരാതി നൽകിയിരിക്കുന്നത്....\nതന്റെ രോഗവിവരം വെളിപ്പെടുത്തി ബിഗ് ബി ; അമ്പരന്ന് ആരാധകർ\nബോളിവുഡ് സൂപ്പര് സ്റ്റാര് ബിഗ് ബിയ്ക്ക് ലിവര് സിറോസിസെന്ന് വെളിപ്പെടുത്തല്. രോഗവിവരം അമിതാഭ് ബച്ചന് തന്നെയാണ് വെളിപ്പെടുത്തിയത്. തന്റെ കരള് 75...\nഅടിസ്ഥാനരഹിതമായ ആരോപണം; ഭാവിയില് ഇത്തരത്തിലുളളതുണ്ടായാൽ നിയമപരമായി നേരിടും\nBy Anisha Iyer August 20, 2019\nതന്റെ സുഹൃത്തുക്കൾക്കായി ഫിലിം മേക്കർ കരണ് ജോഹര് സംഘടിപ്പിച്ച പാര്‍ട്ടിയില് ലഹരി മരുന്ന് ഉപയോഗിച്ചിരുന്നുവെന്ന റിപ്പോര്‍ട്ടുകള് നേരത്തെ പ്രചരിച്ചിരുന്നു. ഇതിൽ രൂക്ഷ വിമർശനമാണ്...\nജെയിംസ്ബോണ്ട് തീം ; കടും കറുപ്പ് നിറത്തിലുള്ള ഫെതേഡ് വസ്ത്രം ധരിച്ച് പ്രിയങ്ക; കറുപ്പില് ഏഴഴകിയെന്ന് ആരാധകർ\nബോളിവുഡ് ആഘോഷമാക്കിയ ഒന്നായിരുന്നു നടി പ്രിയങ്ക ചോപ്രയും ഹോളിവുഡ് ഗായകന് നിക്ക് ജൊനാസും തമ്മിലുള്ള വിവാഹം. 2018 ഡിസംബര് ഒന്നിനാണ് ജോധ്പൂരിലെ...\nവില കുറഞ്ഞ സാരിയുടുത്ത് കങ്കണ;റ്റ് താരങ്ങളും കങ്കണയെ അനുകരിക്കണം എന്ന് ആരാധകർ\nപൊതുവെ ഏറ്റവും മികച്ച രീതിയില് തങ്ങളെ ആരാധകര് കാണണം എന്ന് ചിന്തിക്കുന്ന സിനിമ താരങ്ങൾക്കിടയിൽ നിന്ന് വ്യത്യസ്തമായി പ്രവർത്തിച്ചിരിക്കുയാണ് ബോളിവുഡ് നടി...\nഇന്ത്യൻ ജേഴ്‌സിയണിഞ്ഞു ക്രിക്കറ്റ് കളിയ്ക്കാൻ ദുൽഖർ !! ഫോട്ടോ സോഷ്യൽ മീഡിയയിൽ വൈറലാകുന്നു…\nമൂന്നു ചിത്രങ്ങൾ തുടർച്ചയായി പരാജയപ്പെട്ടു ! ഗതികെട്ട് പുതിയ തീരുമാനവുമായി നയൻതാര !\nമൂന്നാമതും ഗിന്നസ് വേള്‍ഡ് റെക്കോര്‍ഡ്‌സിന്റെ ഭാഗമായി മോഹന്‍ലാല്!\nമൂന്ന് കുട്ടികളുടെ അമ്മയാണ് ഞാൻ; എന്നെ തടിച്ചിയെന്ന് വിളിച്ച് കളിയാക്കുന്നോ ? കസ്തൂരിയോട് കസർത്ത് വനിത\nആദ്യപ്രണയം ഓര്‍മ്മ ഉണ്ടോ; മറുപടിയുമായി ഇന്ദ്രൻസ്!\nചിലര് എന്റെ അമ്മയെ പോലും ചീത്തവിളിച്ചു, അവര് എന്തു തെറ്റ് ചെയ്തിട്ടാണ്; ടിനി ടോം!


ചേലാകര്‍മത്തിന് വിധേയയായി; താന് അറിഞ്ഞത് വിവാഹശേഷം; പിന്നെ... ഞെട്ടിക്കുന്ന വെളിപ്പെടുത്തലുമായി യുവതി - FUTURELINE\nമറ്റൊരു ബെയിലാവുമോ ട്രിപ്പിയര്? : 66 മില്യണ് ഡോളര് വാഗ്ദാനവുമായി റയല് മാഡ്രിഡ്..!!\n50 മുമ്പ് ഹിമാലയത്തില് തകര്‍ന്നു വീണ വിമാനത്തിലുണ്ടായിരുന്ന സൈനികന്റെ മൃതദേഹം കണ്ടെത്തി..!!\nമാനസിക സമ്മര്‍ദ്ദം നിയന്ത്രിക്കാന് ഇതാ ചില വഴികള്..!!\nവീടുകളിലെ കറന്റ് ബില് വര്‍ധിക്കുമ്പോഴാണ് പലര്‍ക്കും വിഷമം തോന്നുന്നത് എന്നാല്,ഈ മാര്‍ഗ്ഗങ്ങള് സ്വീകരിച്ചാല് അതിനെ മറിക്കടക്കം…\nചേലാകര്‍മത്തിന് വിധേയയായി; താന് അറിഞ്ഞത് വിവാഹശേഷം; പിന്നെ… ഞെട്ടിക്കുന്ന വെളിപ്പെടുത്തലുമായി യുവതി\nകേരളത്തില് സ്ത്രീകളുടെ ചേലാകര്‍മം എന്ന ദുരാചാരം നിലവിലുണ്ടോ എന്ന കാര്യത്തെചൊല്ലി ചര്‍ച്ച ആരംഭിച്ചിരിക്കെ താന് ചേലാകര്‍മത്തിന് വിധേയയായി എന്ന അനുഭവസാക്ഷ്യവുമായി ഒരു യുവതി. ഗവേഷണ വിദ്യാര്‍ഥിനിയായ ഷാനിയാണ് ഇതുസംബന്ധിച്ച കുറിപ്പെഴുതിയത്.\nഷാനിയുടെ കുറിപ്പിന്റെ പൂര്‍ണരൂപം വായിക്കാം;\nഞാന് ഷാനി എസ്.എസ്. ഒരു യാഥാസ്ഥിതിക മുസ്ലിം കുടുംബത്തില് ജനിച്ചു. ഇപ്പോള് ഗവേഷക വിദ്യാര്‍ഥിനി. മാതൃഭൂമി പത്രത്തില് വന്ന (27/08/’17) ‘കേരളത്തില് പെണ്‍കുഞ്ഞുങ്ങള്‍ക്കും ചേലാകര്‍മം’ എന്ന വാര്‍ത്തയാണ് ഈ കുറിപ്പെഴുതാന് കാരണം.\n1988 ഓക്ടോബര് പന്ത്രണ്ടിനാണ് എന്റെ കഥ തുടങ്ങുന്നത്. അന്നാണ് ഞാന് ജനിച്ചത്. എന്റെ ഉമ്മയുടെ പതിനാറാം വയസ്സില്. അതുകൊണ്ടുതന്നെ ഉമ്മ-മകള് എന്ന ബന്ധത്തെക്കാളുപരി ഞങ്ങള് നല്ല കൂട്ടുകാരായിരുന്നു. ‘എന്തും തുറന്നുപറയുന്ന കൂട്ടുകാര്’ (?) നല്ല സ്പര്‍ശം ചീത്ത സ്പര്‍ശം എന്നിവയൊക്കെ ഉമ്മ പറഞ്ഞുതന്നിരുന്നു. പക്ഷേ, സ്ത്രീ ശരീരത്തെക്കുറിച്ചോ ലൈംഗികതയുമായി ബന്ധപ്പെട്ട കാര്യങ്ങളെക്കുറിച്ചോ ഉമ്മ ഒന്നും പറഞ്ഞുതന്നിരുന്നില്ല. ഏതാണ്ടെല്ലാവരെയും പോലെ കൂട്ടുകാരെയായിരുന്നു ഈ വിവരങ്ങള്‍ക്ക് ഞാനും ആശ്രയിച്ചിരുന്നത്.\nകല്യാണം കഴിഞ്ഞതിനുശേഷമാണ് എന്തൊക്കെ അബദ്ധധാരണകളാണ് വെച്ചുപുലര്‍ത്തിയിരുന്നത് എന്നു മനസ്സിലായത്. ഞാന് പഠിച്ചു. ഡിഗ്രി പൂര്‍ത്തിയായി. കല്യാണം കഴിക്കാന് വേണ്ട ‘യോഗ്യത’യായി. ഭാഗ്യത്തിനോ നിര്‍ഭാഗ്യത്തിനോ എനിക്കു വീണ്ടും പഠിക്കാന് അവസരം കിട്ടി. ഞാന് ജീവിതത്തില് ഇതുവരെ കേട്ടിട്ടില്ലാത്ത കോഴ്സ് ആയ എം.എസ്.ഡബ്ല്യു. പഠിക്കാന് തിരുവനന്തപുരത്തെ ലയോള കോളേജില് ചേര്‍ന്നു. അവിടെവെച്ചാണ് എനിക്ക് പല തിരിച്ചറിവുകളും ഉണ്ടായത്.\nലൈംഗികതയുമായി ബന്ധപ്പെട്ട വിഷയം പഠിപ്പിക്കാന് ഒരു ഡോക്ടര് കോളേജില് വന്നു. ആണ്‍ശരീരത്തെക്കുറിച്ചും പെണ്‍ശരീരത്തെക്കുറിച്ചും അദ്ദേഹം വിശദീകരിച്ചു. ‘ഇതൊക്കെ എത്ര കേട്ടിരിക്കുന്നു’ എന്ന മട്ടില് ഞാന് ഇരുന്നു. അപ്പോഴാണ് അദ്ദേഹം യോനീച്ഛദത്തെക്കുറിച്ച് (ക്ലിറ്റോറിസ്) പറഞ്ഞത്. സ്ത്രീയ്ക്ക് രതിസുഖം കൂടുതല് കൊടുക്കുന്ന അവയവം! ചിത്രവും കാണിച്ചു. ഞാന് പടത്തിലേക്കു സൂക്ഷിച്ചുനോക്കി. ഇങ്ങനെയൊരു ഭാഗം എന്റെ ശരീരത്തിലുമുണ്ടോ? ഞാന് ഇതുവരെ ശ്രദ്ധിച്ചില്ലല്ലോ.\nക്ലാസ് കഴിഞ്ഞ് ഞാന് എന്റെ ശരീരം പരിശോധിച്ചു. ഇല്ല, എന്റെ ശരീരത്തില് അങ്ങനെ ഒരവയവമില്ല. നാലുമാസം കഴിഞ്ഞ് കോളേജില് ‘സഖി’ എന്ന സംഘടനയുടെ ക്ലാസ് നടന്നു. അവര് ചേലാകര്‍മത്തെക്കുറിച്ച് പറഞ്ഞു. ഉത്തരേന്ത്യയിലെ പ്രാകൃതമായ രീതിയാണിതെന്നും പറഞ്ഞു. ഞാന് വീണ്ടും എനിക്കില്ലാത്ത അവയവത്തെക്കുറിച്ച് ഓര്‍ത്തു. എന്റെ വീട്ടുകാര് എന്നെയും പ്രാകൃതരീതിയില് കൈകാര്യം ചെയ്തോ? ഒരിക്കലുമില്ല. അവര് അത്ര കാടത്തമുള്ളവരല്ല. പിന്നെ ഇതൊക്കെ ഉത്തരേന്ത്യയില് മാത്രം നടക്കുന്ന കാര്യമല്ലേ? പഠനവും പ്രണയവുമായി ഞാന് നടന്നു.\nഇതിനിടെ പലതും വായിച്ചുകൊണ്ടിരുന്നു. വായനയ്ക്കിടെ കിട്ടിയ അറിവുകള് പങ്കുവെച്ചപ്പോള് വാപ്പയുടെ അനിയന്റെ ഭാര്യ പറഞ്ഞു: ”നമ്മുടെ നാട്ടിലോ വീട്ടിലോ പെണ്‍കുട്ടികള്‍ക്കു സുന്നത്ത് കല്യാണം നടത്താറില്ല. ഞാന് ആദ്യമായിട്ടാ ഇങ്ങനെ കേള്‍ക്കുന്നത്.” ഇതുകേട്ട് വാപ്പയുടെ ഉമ്മയുടെ മറുപടി: ”സുന്നത്തു കല്യാണം നടത്താത്ത സ്ത്രീകള് മുസ്ലിങ്ങളല്ല. മുസ്ലിം ആവണമെങ്കില് സുന്നത്ത് കല്യാണം നടത്തണം.” അപ്പോഴാണ് ഞാന് വീണ്ടും എന്റെ അവസ്ഥയെക്കുറിച്ച് ചിന്തിച്ചത്. എന്റെ അവയവം എങ്ങനെയാണ് എന്നെ വിട്ടുപോയതെന്ന് എനിക്കു മനസ്സിലായി. ഞാനും ചേലാകര്‍മത്തിനു വിധേയയാക്കപ്പെട്ടു എന്ന തിരിച്ചറിവ് എന്നെ വിഷമിപ്പിച്ചു.\nമുറിച്ചുമാറ്റപ്പെട്ട അവയവത്തിന്റെ അഭാവം എന്റെ ലൈംഗികജീവിതത്തെ സാരമായി ബാധിച്ചു. ‘ലൈംഗികത വിവാഹജീവിതത്തിന്റെ ഒരുഭാഗം മാത്രമാണ്. അതിനുവേണ്ടിയല്ല ഞാന് നിന്നെ കെട്ടിയത്’ എന്ന് സമാധാനിപ്പിച്ച എന്റ ജീവിതപങ്കാളി തന്ന ധൈര്യം ചെറുതല്ല. വിവാഹശേഷം ഞാന് എന്റെ ഉമ്മയോട് ചേലാകര്‍മത്തെക്കുറിച്ചു സംസാരിച്ചു. എന്തിനാണിത് ചെയ്യുന്നത് എന്നു ചോദിച്ചപ്പോള് ഉമ്മ പറഞ്ഞതിങ്ങനെയാണ്: ”പണ്ടുള്ള വിവരമുള്ള ആള്‍ക്കാര് ചെയ്യുന്നതുപോലെ നമ്മളും ചെയ്യുന്നു’.\nഉമ്മയ്ക്ക് ഇതേക്കുറിച്ച് ഒരു ക്ലാസ് തന്നെ ഞാന് കൊടുത്തു. അതിനുള്ള മറുപടി ഇതായിരുന്നു: ”അത് ഉണ്ടെങ്കിലല്ലേ അതുള്ളപ്പോഴാണോ ഇല്ലാത്തപ്പോഴാണോ കൂടുതല് ആനന്ദം എന്ന് അറിയാന് പറ്റൂ. അതിപ്പോ ഇല്ലല്ലോ. പിന്നെ വെച്ചുപിടിപ്പിക്കാനും പറ്റില്ലല്ലോ. എന്തയാലും ഞാന് നാലുപെറ്റു. കുട്ടികളെ ഉ?ണ്ടാക്കാനല്ലേ ഈ പ്രക്രിയയൊക്കെ.” 2012-ല് ഞാന് മുംബൈ ടാറ്റ ഇന്‍സ്റ്റിറ്റ്യൂട്ട് ഓഫ് സോഷ്യല് സയന്‍സസില് (ടിസ്) എംഫിലിനു ചേര്‍ന്നു. ഒരു സായാഹ്നത്തില് ജീവിതത്തില് ആദ്യമായി എന്റെ ജീവിത പങ്കാളിയോടല്ലാതെ ഇക്കാര്യം ഞാന് പങ്കുവെച്ചു, ചില സൃഹൃത്തുക്കളോട്. ഞെട്ടലോടെയാണ് അവരതു കേട്ടത്. നീ ഇതേക്കുറിച്ചു എഴുതണമെന്ന് അന്നുമുതല് അവര് പറയുന്നു. പുറത്തുപറയാനുള്ള മടികൊണ്ടോ, പേടികൊണ്ടോ ഞാന് ഒന്നും എഴുതിയില്ല.\nപലരും പലതവണ ഇതേക്കുറിച്ച് ചര്‍ച്ച ചെയ്തപ്പോഴും ഞാന് മിണ്ടിയില്ല. മുംബൈയിലെ ബോറ മുസ്ലിങ്ങള്‍ക്കിടയില് ഈ അനാചാരം ഉണ്ടെന്ന് ടിസ്സിലെ ഒരു എം.എ. പ്രബന്ധം കാണാനിടയായി. പിഎച്ച്.ഡിക്ക് കേരളത്തിലെ ചേലാകര്‍മത്തെക്കുറിച്ച് പഠിച്ചാലോ എന്നു ചിന്തിച്ചു. ഗൈഡുമായി ചര്‍ച്ച ചെയ്തു. ഇതേക്കുറിച്ച് പറയാന് ആളെക്കിട്ടില്ല എന്നാണ് അദ്ദേഹം പറഞ്ഞത്. ‘പഠനം പാതിയില് ഉപേക്ഷിക്കേണ്ടിവരും. ആരും തുറന്നുപറയില്ല.’ അതു സത്യവുമായിരുന്നു. കേരളത്തിലെ പല മുസ്ലിം സുഹൃത്തുക്കളോടും ഇതേക്കുറിച്ചു ചോദിച്ചു. ആരും കേട്ടിട്ടു പോലുമില്ല. അതില് അദ്ഭുതമൊന്നുമില്ല. ഞാന് തന്നെ എനിക്ക് ക്ലിേറ്റാറിസില്ല എന്നറിയുന്നത് എന്റെ ഇരുപത്തിരണ്ടാമത്തെ വയസ്സിലാണ്. എന്റെ വീട്ടുകാര് പോലും എന്നോട് തുറന്നു പറയുന്നില്ല. പിന്നെങ്ങനെ മറ്റുള്ളവര് പറയും. അതുകൊണ്ട് ഞാന് ആ പഠനം വേണ്ടെന്നുവെച്ചു.\nപക്ഷേ, ഇതേക്കുറിച്ച് വായിച്ചുകൊണ്ടേയിരുന്നു. വായിച്ചപ്പോള് മനസ്സിലായ കാര്യങ്ങളിവയാണ്. 1) പുരുഷന് ചേലാകര്‍മം പ്രയോജനകരമാണ്. സ്ത്രീകളിലത് ലൈംഗികസുഖം കുറയ്ക്കാനാണ് ഉപകരിക്കുന്നത്. 2) ചേലാകര്‍മം എല്ലാ മുസ്ലിങ്ങളും ചെയ്യുന്നില്ല. 3) ഖുര്‍ആനില് എവിടെയും പെണ്‍ചേലാകര്‍മത്തെക്കുറിച്ച്\nപ്രതിപാദിക്കുന്നില്ല. 4) പുരുഷന്മാരുടെ സുന്നത്തുകല്യാണം നാലാള് അറിഞ്ഞു നടത്തുമ്ബോള് പെണ്‍കുഞ്ഞുങ്ങളുടേത് വീടിന്റെ പിന്നാമ്ബുറങ്ങളില് രഹസ്യമായി ചെയ്യുന്നു. 5) കര്‍മം കഴിഞ്ഞ് മുറിവുപഴുത്ത് സെപ്റ്റിക് ആയി പല കുഞ്ഞുങ്ങളും മരണത്തിനു കീഴടങ്ങുന്നു. 6) കേരളത്തില് പല ആസ്പത്രികളിലും ഇത് ചെയ്തുകൊടുക്കുന്നു.\nപലരും ഘോരഘോരം പ്രസംഗിക്കുന്നതും തര്‍ക്കിക്കുന്നതും ഞാന് കണ്ടിട്ടുണ്ട്. നമ്മുടെ നാട്ടില് ഇത്രയും പ്രാകൃതമായ സംഭവം നടക്കുന്നില്ല എന്ന്. അപ്പോഴും ഞാന് മൗനം പാലിച്ചു. ചിലപ്പോള് എന്റെ കുടുംബത്തില് മാത്രം നടക്കുന്ന കാര്യമാണെങ്കിലോ. പക്ഷേ, ഞായറാഴ്ചത്തെ മാതൃഭൂമി പത്രം കണ്ടപ്പോള്, ഇത് പ്രബുദ്ധകേരളത്തില് ഇപ്പോഴും നടക്കുന്നുണ്ടെന്ന് അറിഞ്ഞപ്പോള് സത്യത്തില് ഞെട്ടലൊന്നും തോന്നിയില്ല.\n(ഈ കുറിപ്പ് ഞാന് ജനിച്ചുവളര്‍ന്ന എന്റെ മതത്തെ അവഹേളിക്കാനോ എന്റെ കുടുംബത്തെ താഴ്ത്തിക്കെട്ടാനോ ഉപയോഗിക്കരുത് എന്ന് അഭ്യര്‍ഥിക്കുന്നു)\nPrevious: അഞ്ച് കൊല്ലം ആരും അന്വേഷിക്കാതിരുന്ന കള്ള സ്വാമിയുടെ കേസിന് ജീവന് വെച്ചത് കാസര്‍കോട്ടുകാരനായ നാരായണന് അന്വേഷണ ചുമതല കിട്ടിയത്തിനു ശേഷം..!\nNext: അലര്‍ജി ഒഴിവാക്കാന് ഇതാ ഒന്‍പത് വഴികള്…!\nനിങ്ങള് എന്നെ കുറിച്ച് പുലര്‍ത്തുന്ന ധാരണ തെറ്റാണ്; ഞാന് പറഞ്ഞത് സ്വന്തം അനുഭവത്തില് നിന്ന്; വിശദീകരണവുമായി മംമ്ത മോഹന്‍ദാസ്..!!\nരാഹുലിന്റെ കണ്ണിറുക്കലിനെക്കുറിച്ച് പ്രിയാ വാര്യര്‍ക്ക് പറയാനുള്ളത് ഇതാണ്..!!\nകേരളം വ്യവസായ വാണിജ്യ നയം പ്രഖ്യാപിച്ചു..!!\nമാര്‍ക്കിന് ഒരു വിലയുമില്ലേ? പിന്നെന്തിനാണ് സ്കോര് കണക്കാക്കി റാങ്ക് ലിസ്റ്റ് തയാറാക്കുന്നത്..? ജെംഷയുടെ ചോദ്യങ്ങള്‍ക്ക് ഉത്തരം പറഞ്ഞേതീരു…?\nഎന്തായാലും ലോകകപ്പിനെത്തുമെന്ന് ആവര്‍ത്തിച്ച് പറഞ്ഞ് സൂപ്പര്‍താരം…!!\n2016 ലെ ജനദ്രോഹി പുരസ്കാരം നരേന്ദ്രമോദിക്ക് പ്രതീകാത്മകമായി സമ്മാനിച്ചു!\nആ നേതാവിനെയും, ആ പാര്‍ട്ടിയുടെ ആശയങ്ങളുമാണ് എനിക്ക് കൂടുതല് ഇഷ്ട്ടം;ഇഷ്ട രാഷ്ട്രീയ നേതാവിനെ കുറിച്ച് മോഹന്‍ലാലിന്‍റെ വെളിപ്പെടുത്തല്; കയ്യടിച്ച് പ്രോല്സാഹിച്ചു ആരാധകരും..!!


bishop franco case: ഫ്രാങ്കോ കേസ്: പ്രതിഭാഗം കേസ് ജയിച്ചതെങ്ങനെ? നിയമവിദഗ്ധരുടെ സഹായം തേടാൻ സർക്കാർ - govt to seek help of legal experts as court acquits bishop franco in nun abuse case | Samayam Malayalam\ngovt to seek help of legal experts as court acquits bishop franco in nun abuse case\nഫ്രാങ്കോ കേസ്: പ്രതിഭാഗം കേസ് ജയിച്ചതെങ്ങനെ? നിയമവിദഗ്ധരുടെ സഹായം തേടാൻ സർക്കാർ\nEdited by Samayam Desk | Samayam Malayalam | Updated: Jan 16, 2022, 7:56 AM\nകേസിലെ നിര്‍ണായക തെളിവുകള് കണ്ടെടുത്ത് കോടതിയിൽ സമര്‍പ്പിക്കാതിരുന്നതും സാക്ഷിമൊഴികളിലെ പൊരുത്തക്കേടുകളും കേസ് പ്രതിയ്ക്ക് അനുകൂലമാക്കിയെന്നാണ് വിലയിരുത്തൽ.\nവിധി കേട്ട ശേഷം പുറത്തിറങ്ങിയ ബിഷപ്പ് ഫ്രാങ്കോ മുളയ്ക്കൽ Photo: TNN\nനിയമവിദഗ്ധരുടെ അഭിപ്രായം തേടും\nഅപ്പീൽ പോകാൻ പ്രോസിക്യൂഷൻ\nപിന്തുണയുമായി സേവ് ഔവര് സിസ്റ്റേഴ്സ് ഫോറം\nകോട്ടയം: കന്യാസ്ത്രീയെ പീഡിപ്പിച്ച കേസിൽ ബിഷപ്പ് ഫ്രാങ്കോ മുളയ്ക്കലിനെ വിചാരണ കോടതി വെറുതെ വിട്ടതിനു പിന്നാലെ നിയമവിദഗ്ധരുടെ സഹായം തേടാൻ സംസ്ഥാന സര്‍ക്കാര്. ഫ്രാങ്കോയെ വെറുതെ വിട്ട വിധിയ്ക്കെതിരെ അപ്പീൽ നൽകുമെന്ന് അന്വേഷണ സംഘവും പ്രോസിക്യൂഷനും വ്യക്തമാക്കിയതിനു പിന്നാലെയാണ് സര്‍ക്കാര് വിദഗ്ധോപദേശം തേടുന്നത്.\nഇരയ്ക്ക് നീതി കിട്ടിയില്ലെന്നും മേൽക്കോടതിയിൽ അപ്പീൽ പോകുമെന്നുമാണ് പോലീസിൻ്റെ നിലപാട്. പ്രോസിക്യൂഷനും പോലീസും നൽകിയ പിന്തുണ നീതിപീഠത്തിൽ നിന്ന് ഉണ്ടായില്ലന്നാണ് ഇരയായ കന്യാസ്ത്രീയ്ക്കു വേണ്ടി സമരരംഗത്തിറങ്ങിയ സഹപ്രവര്‍ത്തകര് വ്യക്തമാക്കുന്നത്. എന്നാൽ കോടതിവിധിയിൽ ചൂണ്ടിക്കാട്ടിയ പ്രോസിക്യൂഷൻ വരുത്തിയ വീഴ്ചകളാണ് സര്‍ക്കാരിനു തലവേദനയാകുന്നത്. ഇക്കാര്യത്തിൽ തിരുത്തൽ വരുത്താനുള്ള സാധ്യത സംബന്ധിച്ചാണ് നിയമവിദഗ്ധരുമായുള്ള കൂടിയാലോചന. ഇതിനു ശേഷമായിരിക്കും തുടര്‍നടപടികളുമായി മുന്നോട്ടു പോകുന്നത്.\nAlso Read: തിങ്കളാഴ്ച മുതൽ കോടതിയുടെ പ്രവർത്തനം ഓൺലൈനിൽ; മത ചടങ്ങുകൾക്കും നിയന്ത്രണം\nകേസിലെ നടപടികള് മുതിര്‍ന്ന അഭിഭാഷകരുടെ പാനൽ പരിശോധിക്കണമെന്ന് അടുത്ത വൃത്തങ്ങള് കന്യാസ്ത്രീയോടു അഭിപ്രായപ്പെട്ടതായാണ് മാതൃഭൂമി ന്യൂസ് റിപ്പോര്‍ട്ട്. പ്രോസിക്യൂഷൻ സാക്ഷികളുടെ മൊഴികള് ഇരയ്ക്ക് അനുകൂലമാക്കാൻ കഴിഞ്ഞില്ലെന്നും പല മൊഴികളും പ്രതിഭാഗത്തിന് അനുകൂലമായെന്നുമാണ് വിലയിരുത്തൽ. കൂടാതെ കന്യാസ്ത്രീ ഉപയോഗിച്ച മൊബൈൽ ഫോൺ, ലാപ്ടോപ്പ് തുടങ്ങിയ സൈബര് തെളിവുകള് കണ്ടെത്തി ഹാജരാക്കാനും പോലീസിനു കഴിഞ്ഞിരുന്നില്ല. സിം കാര്‍ഡ് അടക്കം ഫോൺ ആക്രി വ്യാപാരിയ്ക്ക് കൊടുത്തെന്നായിരുന്നു പോലീസ് കോടതിയിൽ അറിയിച്ചത്. മൊബൈൽ കമ്പനികള് വഴി സൈബര് തെളിവുകള് ലഭ്യമാക്കാനും കഴിഞ്ഞില്ല. ലാപ്ടോപ്പിൻ്റെ ഹാര്‍ഡ് ഡിസ്ക് തകരാറിലായ അവസ്ഥയിലാണെന്നാണ് പോലീസ് അറിയിച്ചത്. ഇത്തരത്തിൽ തെളിവുകളുടെ അഭാവം പ്രതിഭാഗത്തിന് അനുകൂലമാകുകയായിരുന്നു.\nAlso Read: മത്സരിക്കുന്നവർ ഇനി കിസാൻ സഭയുടെ ഭാഗമായിരിക്കില്ല; കടുത്ത നിലപാടുമായി സംയുക്ത കിസാൻ മോർച്ച\nകൂടാതെ ഇരയുടെ മൊഴിയിലെ പൊരുത്തക്കേടുകള്, ആശുപത്രി രേഖകളിലെ ഭിന്നത തുടങ്ങിയവയും കോടതി ചൂണ്ടിക്കാട്ടിയിരുന്നു. സഭയിലെ മേലധികാരികള്‍ക്ക് കന്യാസ്ത്രീ നൽകിയ പരാതികളിൽ ലൈംഗികപീഡന പരാമര്‍ശം ഇര നടത്തിയിരുന്നില്ലെന്നും കോടതി കണ്ടെത്തി. മാര് ജോര്‍ജ് ആലഞ്ചേരി അടക്കമുള്ളവര് കേസിലെ സാക്ഷികളാണ്.\nഅതേസമയം, കേസുമായി മുന്നോട്ടു പോകാനാണ് ഇരയായ കന്യാസ്ത്രീയുടെ തീരുമാനവും. കന്യാസ്ത്രീയ്ക്ക് നിയമസഹായം ഉറപ്പു നൽകുമെന്ന് സേവ് ഔവര് സിസ്റ്റേഴ്സ് ഫോറവും വ്യക്തമാക്കിയിട്ടുണ്ട്.\nകഴിഞ്ഞ ദിവസമാണ് കോട്ടയം അഡീഷണൽ സെഷൻസ് കോടതി കന്യാസ്ത്രീയെ പീഡിപ്പിച്ചെന്ന കേസിൽ ജലന്ധര് രൂപത ബിഷപ്പ് ഫ്രാങ്കോ മുളയ്ക്കലിനെ വെറുതെ വിട്ടത്. ഇതാദ്യമായാണ് ഇന്ത്യയിൽ ഒരു മെത്രാൻ പീഡനക്കേസിൽ വിചാരണ നേരിടേണ്ടി വരുന്നത്.\nആര്‍ട്ടിക്കിള് ഷോതിങ്കളാഴ്ച മുതൽ കോടതിയുടെ പ്രവർത്തനം ഓൺലൈനിൽ; മത ചടങ്ങുകൾക്കും നിയന്ത്രണം\nnun abuse case kerala govt franco mulakkal bishop franco case bishop franco\nWeb Title : govt to seek help of legal experts as court acquits bishop franco in nun abuse case